text:
老表話我呢排多咗出街 (其實佢意思係話我多咗出外活動),梗係啦,依家大把時間量地同拍烏蠅,吃喝玩樂同 shopping 又唔多啱我,咁做義工就最好不過啦,有意義之餘又可以打發時間,幫到人又幫埋自己,何樂而不為呢!俾著以前,請得郁我呢個宅男都真係唔易㗎!! :D
上次幫 Pinkdot 做義工時,周圍都係英文人,估唔到今次就全場都有好多 "煲冬瓜" 人,因為其實好多台灣同內地嘅 LGBT 團體飛過嚟參加遊行,加上本地好多專上學院都有收內地學生,所以國語人多都唔出奇嘅!反而值得欣賞嘅係見到都有啲父母帶埋自己仔女一齊嚟參加遊行,從小就教識佢哋社會上嘅多元性,對自己人多啲理解同明白,就可以減少誤解同恐懼,繼而減少歧視!
起點係喺維園,好彩噚日都唔算好曬好熱,仲曾經落過雨,
如果好似今日咁熱就死得囉,肯定又好似上次咁曬傷哂啲皮膚!
大會場刊,今年大會揀咗長頸鹿做吉祥獸,寓意等
香港嘅平權及反歧視條例等到頸都長!
我呢啲完全唔可以做搬,抬,托嘅人,自然要揀啲無咁
heavy 嘅工作,所以選擇做宣傳物品派發.
據我所知,每年遊行都有好多唔同團體參加,大專院校學生
就佔好大部份,仲有其他唔同組織,不過因為要工作
嘅關係,所以無暇周圍影相做個記錄.
攪掂好哂手頭上嘅工作之後,組長就叫各位
義工一齊加入遊行隊伍,出發!
行到灣仔油站位置,見到長毛喺度幫手喊口號.
真係好佩服施先生,咁大年紀著住套 "晚裝" 同高踭鞋嚟遊行,我自己
著住對波鞋,企足,行足全日都好辛苦,行緊嘅時候腰都
痛埋,我問佢做乜唔著波鞋,佢話費事拎起條裙時
見到對波鞋咁難睇喎,真係夠哂專業!
終點係行到添馬公園,大會喺嗰度搭咗個舞台,有一連串
嘅表演,開場第一個節目係 pole dance.
跟住係 drag queen show.
今年嘅彩虹大使係藝人梁梓禧 (梁奕倫) 及立法會議員
張超雄,不過張議員工作關係未能出席!
平時上網睇片就睇得多,真係完全無諗過會咁近距離見到男神,
而且佢真係好有專業精神,原來前一日仲係病得
好嚴重,不停咁嘔吐,噚日仲係帶病撐場!
無意中發現,中環其中兩幢商廈外牆都打上不斷變色嘅彩燈,唔知
關唔關呢次 function 事呢?因為六色彩虹係 LGBT community
嘅代表,其實係都唔出奇,因為做得 LGBT function 嘅
贊助商大多數都係外資大行,投行及商業機構.
走到添馬公園最出嘅位置,見到呢個咁靚嘅夜景,仲咁好彩俾我
見到鴨靈號駛過,所以就即刻拎起手機影低佢,不過可惜
相片影得唔多靚,唔知係我唔識用部手機
定係部機個鏡頭解像度唔高呢!


c: text/html

text:
Read full review
2019-03-10 652 views
呢間餐廳嘅位置前身係一間食小龍蝦嘅餐廳, 之前都想試,但係未有機會試就已經變咗Annapurna. 位置唔錯,喺皇后大道中既一個街角, 地方好大,裝修亦見有心思, 有少少尼泊爾的風情 前菜叫咗是日餐湯, 當日係南瓜湯, 南瓜好濃重帶有點點嘅香草味還有尼泊爾式餃子叫Momo, 選擇了vegetables, 餡料好香,配上少少酸酸地又好濃香草味嘅湯汁,好食到我連湯汁都完全飲清主菜叫了Daal-Bhat-Tarkari, 意思分別係lentil gravy, rice 和curry. 咖哩有幾款選擇, 我選擇了羊, 咖哩羊住得好淋, 咖哩無印度咖哩咁辣, 但係有好濃嘅香草味lentil gravy 有好多豆, 亦都唔係好辣, 適合我唔係好食得辣嘅人對比起之前試過嘅印度尼泊爾餐廳,Annpurna 唔會煮得太濃味,又唔會太辣, 香料味夠, 十分適合我嘅口味(餐牌)
前菜叫咗是日餐湯, 當日係南瓜湯, 南瓜好濃重帶有點點嘅香草味
還有尼泊爾式餃子叫Momo, 選擇了vegetables, 餡料好香,配上少少酸酸地又好濃香草味嘅湯汁,好食到我連湯汁都完全飲清
主菜叫了Daal-Bhat-Tarkari, 意思分別係lentil gravy, rice 和curry. 咖哩有幾款選擇, 我選擇了羊, 咖哩羊住得好淋, 咖哩無印度咖哩咁辣, 但係有好濃嘅香草味lentil gravy 有好多豆, 亦都唔係好辣, 適合我唔係好食得辣嘅人
對比起之前試過嘅印度尼泊爾餐廳,Annpurna 唔會煮得太濃味,又唔會太辣, 香料味夠, 十分適合我嘅口味
(餐牌)
Post

robotstxt: allowed

filter: keep


text:
「房屋」
由選舉到上任到嚟一刻為止,講嚟講去話解決房屋問題.點知越攪越大鑊,我哋嚟班唔上唔落嘅中產繼續買唔起啲樓,原因未係啲所謂辣招囉!好啦私樓買唔到咁居屋又點?當然又係無我哋份啦,個入息上限一早過咗啦,仲講乜嘢解決房屋問題.成日話檢討土地用途,檢嚟檢去都唔知檢咗啲乜.跟住又話法展嚟度個度,等得嚟都蚊瞓.況且可唔可以留返的自然環境俾我哋嚟班香港人,好唔好?
「國教」
最最最慌謬嘅應該係嚟樣.教育局將會更新中國歷史及世界歷史的課程內容,豐富學習經歷同加強師資培訓.提升學生對中國歷史與文化嘅興趣同認識,及擴闊國際視野;局方會要求中小學學生最少各一次到內地交流.咁即係强迫你從細就開始洗腦,因為啲中學生管唔掂,所以依家就開始攪啲小學生.不如連懷孕嘅媽媽都一定要返去交流交流.胎教呀嘛!咁先附合「國情」呀嘛!
「垃圾」
講到尾嚟份「施政報告」又係一份垃圾,話乜嘢「重法治,掌機遇,作抉擇.推進民主,發展經濟,改善民生.」算吧啦,無一樣嘢佢做到.佢其實就好似啲睇相佬咁,呃你十年八年,樣樣做啲唔做啲.就算嚟刻話對你好,其實背後有可能已經出賣咗你.一個唔識包容嘅縮頭烏龜,你真係覺得佢會真心為你好?開口埋口都係歪理,繼續玩佢嘅語言藝術欺騙廣大巿民,所以唔該你快啲落台,等香港可以得到應有嘅安寧!


text:
轉工唔會幫你搵返團火
或者好多人喺返第一份工嘅第一日都會好似我咁雄心壯志:我要好好發揮自己,我要喺公司出人頭地.覺得只要肯學肯做,一定可以升職加薪,幾年後未必大富大貴,但起碼一星期出街食兩三次飯唔洗睇價錢,一年飛兩三轉都冇問題.
但原來現實同你嘅理想真係有好大出入.
或者你個位係PR,MKT,HR,但你發現大家做嘅嘢其實差唔多,都係幫同事影下印,睇下Email咁,又或者係做跑腿送信入票.你曾經諗住喺公司將學校學到嘅嘢應用出嚟,好似係幫公司搞場好成功嘅宣傳,喺大客手上拎到一張合約,幫公司好好控制住個支出成本咁.但原來你讀咁多書學咁多嘢,到頭來做嘅嘢可能一啲關係都冇,你唔明點解用部影印機都要大學畢業,你唔知上堂學過嘅嘢幾時應用過喺公司度,結果返工唔係影印送件就係上網睇新聞.幾個月之後你即刻遞信,希望可以喺下一間公司繼續你本來嘅夢.
但你轉完工會發現,除咗返工地點同同事變咗之外,情況可能同之前份工一樣,甚至更差.
我記得我第一份工之所以會走,係因為我覺得自己浪費緊生命:每日返去冇咩嘢做,睇下Email之後就係咁睇新聞睇到夠鐘食飯,然後玩下電話碌下Facebook直到收工.我想要嘅生活唔係咁,我唔希望自己好似個廢柴一樣,所以有一日返到去之後我冇再睇新聞,而係打咗封辭職信,然後等老闆一返嚟就同佢講唔做.結果而家轉到第三份工我得到啲乜?就係今日老闆叫我寫封公司嘅「自薦信」,然後搵下唔同公司嘅Email,毫無目的咁Send出去「尋求合作機會」.
聽落同轉工求變一樣好笑.
其實比起份工,磨滅團火更多時候係自己造成.可能份工真係好悶,但其實搵工都係為出糧,點解唔將團火放喺自己真正興趣?Kobe可以為咗練波凌晨四點開始訓練,因為佢對籃球,對贏都有團火;咁我地係咪可以用返工冇嘢做段時間或者放工之後去繼續做自己有興趣嘅嘢?正如我十一點幾仲會寫嘢,有人仲為渣馬練緊跑.係啊,放工好攰好想抖,但自己嘅興趣就應該要堅持,而團火就係比你喺想放棄嘅時候咬實牙關撐過去,唔係你咁堅持團火嚟做乜?又或者你對份工真係有興趣,但硬係做唔到你想做嘅範圍,咁係因為你仲係新人,冇理由你試用未過就比單大嘢你跟.你轉工情況都係一樣,乜都要重新嚟過,又係由影印開始,咁嘅轉工有意義咩?
團火應該用喺有興趣嘅方向,而一搵到依個方向就應該靠團火去行過一開頭依段最辛苦嘅路.或者有一日你可以將興趣變成事業,又或者你終於可以喺公司一展所長,發揮你嘅價值.夢,希望,願景個個都識講,但識唔識一邊保持團火,一邊靠佢實現夢想,依件先係最重要嘅事.


text:
香港建築
香港建築(粵拼:Hoeng1 gong2 gin3 zuk1)係指香港嘅建築風格,隨住歷史發展有得分做四個時期:南越時期,古典嶺南建築時期,英式建築時期,同埋現代建築時期.
漢化前嘅建築[編輯]
本土建築[編輯]
圍村建築[編輯]
香港新界有好多圍村(粵拼:Wai4 cyun1)-一啲喺成條村周圍都有石牆圍住嘅村落.佢哋起源喺 15 世紀左右[1].嗰陣南中國海沿岸有好多海盜,重成日都走嚟好似香港呢啲海邊鎮仔度偷嘢搶嘢.嗰時嘅香港居民為咗保護自己嘅屋企,於是就喺自己條村周圍起啲矮嘅石牆,唔畀呢啲海盜入嚟.初頭嘅圍村主要係講圍頭話嘅圍頭人住嘅,後嚟因為有好多嶺南嘅人搬嚟香港,今日嘅圍村已經有分幾種-圍頭人同客家人呢啲社群都有自己嘅圍村風俗文化.當中最多人識嘅本地圍(粵拼:Bun2 dei6 wai4)係圍頭人住嘅村,每戶人都有獨立嘅一間屋,成條村周圍有好高嘅牆圍住.啲牆嘅根基會用大麻石鞏固,而牆本身多數用青磚砌,四邊嘅牆有槍窿.圍入面嘅建築整齊,會有顯眼嘅中軸線,神廳同祠堂會起係最尾,道門外邊會掘啲護城溝,圍門多數會係連環嘅鐵門或者木條橫柵門-呢啲結構都反映咗佢哋係為咗自衛而出嘅一種風格.
元朗嘅欖口村,都係本地圍
棚屋[編輯]
蜑家人起嚟住喺水上面嘅棚屋(粵拼:Paang4 uk1)亦都係香港有嘅一種特色建築[2].佢係喺 18 至 19 世紀嗰陣時啲蜑家人嘅漁民發明嘅.佢哋傳統習慣住喺水上面,唔多鍾意上岸,甚至重覺得唔使上陸地係一件好馨香嘅事,所以就畀人改咗個花名叫做「水上人」.到咗廿一世紀,因為城市化同埋天然災害嘅關係,蜑家人又開始融入咗香港主流社會,搞到香港啲棚屋開始有少少荒廢咗,話唔定好快就會絕跡.
粵式建築[編輯]
喺 13 世紀之後,包埋香港在內嘅嶺南地區漢化得七七八八.古典嶺南建築(粵拼:Gu2 din2 ling5 naam4 gin3 zuk1)呢種風格基本上成咗形,嗰陣時香港由廣東省新安縣管.由於地緣關係,香港嘅建築特色同嶺南其他地方無乜分別,都係以傳統粵式廟宇,村屋,圍村為主-而呢古典嶺南建築風格喺廣州同佛山呢啲嶺南大城或者係香港都有好多.呢種風格好有地方特色[3].同北方中原地帶比起上嚟,嶺南地區嘅氣候熱得嚟又濕立立,所以唔可以將中原嗰套建築就咁搬嚟.於是乎粵人就整咗一套同中原人唔同嘅建築風格.古典嶺南建築通常會輕啲,而且會用通透同抗霉嘅材料嚟起,色水上會多啲灰白或者係綠呢類柔和嘅色調.喺結構上,古典嶺南建築通常有多層嘅斜坡頂同埋方形柱,而且因為氣候冇北方咁凍,令到嶺南啲人鍾意向外面行-所以古典嶺南民居建築就發展咗好多露台呢類開放式嘅結構,等人有得唞涼.總體嚟講,呢柞特徵令到古典嶺南風格嘅建築物望落都比較輕同涼爽.
曾大屋重有間鑊耳屋.
唐樓[編輯]
到開埠初期,香港嘅人口急增,起咗好多唐樓-混合粵式同西式建築風格.唐樓(粵拼:Tong4 lau4)係成個嶺南地區響 19 世紀嗰時開始出現嘅建築類型,喺香港同埋澳門呢啲畀西歐文化影響犀利啲嘅地方零舍多.佢哋主要係起嚟畀啲平民下舖上居咁住.香港嘅唐樓多數都有三到四層,每層大約係四米高左右.佢哋初頭主要係用青磚起嘅,後嚟喺 1930 年代開始變成用混凝土為主.二戰之後,香港嘅人口開始升得好勁.嗰時啲人唔夠屋住,於是乎好多唐樓都畀人攞咗嚟整板間房.通常喺一座唐樓嘅住戶度都會有一戶負責做「包租」,令到港式廣東話入面多咗「包租公」同「包租婆」呢兩個詞語.
唐樓住戶嘅生活喺啲有港澳特色嘅戲同電視劇入面成日都會睇到.
唐朝建築[編輯]
粵人嘅文化-嶺南文化-受大唐大宋嘅漢文化影響得好犀利.而香港喺廿世紀初起嘅志蓮淨院就係用咗唐朝建築做板嚟起嘅,當中佢棟天王殿嘅設計參考咗敦煌嘅壁畫同埋日本平等院鳳凰堂,令到佢望落同日本京都嘅佛寺群(都係攞唐朝建築做板嘅)好似[4].呢啲建築風格嗰種又紅又金又向外揚嘅造型同色水淡又四四方方嘅古典嶺南建築形成到好強烈嘅對比,而且呢種建築物喺中原嗰頭已經好難見到-因為嗰頭畀好似蒙古人同滿州人呢啲胡人大規模入侵同破壞,搞好多古漢文化喺嗰頭都唔再存在.
歐美建築[編輯]
開咗埠之後,英國人帶咗西歐嘅建築風格過嚟-尤其係維多利亞時期同愛德華時期嘅英國建築風格.香港亦都有少少英國建築以外嘅西歐建築風格,譬如係意大利文藝復興(Italian Renaissance)式,芝加哥學派(Chicago School),或者係德國嘅包浩斯(Bauhaus)等等.
英式建築[編輯]
香港做過英國殖民地一排,而且嗰段重係香港嘅一段黃金時期,所以香港自然起咗一大柞英式建築(粵拼:Jing1 sik1 gin3 zuk1).總體嚟講,香港嘅英式建築有得分做四代[5][6]:
- 第一代嘅建築係以維多利亞式建築(19 世紀中至廿世紀頭,維多利亞女王在位期間嘅風格)為主.嗰陣啲建築物主要係用嚟做軍事用途,又冇建築師幫手設計-而係由軍官同埋啲士兵整-所以唔會話好有美感,好似赤柱嗰棟美利樓就好實際,完全唔會話有啲乜嘢藝術性;
- 第二代嘅建築係以愛德華(指繼承維多利亞女王嘅英王愛德華七世)風格為主.嗰個時代有咗建築師呢個專門行業,令到啲歐洲人起建築物嗰時開始會講究美感,出咗好似安妮女王復興式(英文:Queen Anne Revival)同愛德華巴洛克式(英文:Edwardian Baroque)呢啲風格,建築物嘅外形開始會變到好宏偉,會有兩層以上高嘅古典巨柱(Giant order),同埋建築中軸嘅三角形山牆(Triangular pediment),圓垬頂(Dome),或者塔樓(Tower),例如終審法院大樓就係咁;
- 第三代嘅建築喺一戰之後起嘅,唔再用君主嚟分類命名.嗰陣時嘅西人唔想再畀希臘羅馬嘅古典建築風格限住,開始咗現代設計革命,出咗啲新風格.香港亦都畀佢哋影響咗.呢個時期嘅風格有兩種:簡約古典主義(Stripped Classicism)同藝術裝飾(Art Deco).前者係將古典風格嗰啲多餘裝飾物攞走,強調要簡約得嚟又要威嚴.啲建築師成日將佢用喺啲政府建築物度.而藝術裝飾風格行得再遠啲,將啲裝飾簡化到得返啲三角幾何嘅設計或者簡單嘅線條;
- 第四代嘅建築係以摩登主義(Modern Architecture)為主.呢種諗法強調話一棟建築物嘅美感一定要源自佢嘅用途同功能,完全唔可以有啲不切實際嘅裝飾-令到成棟嘢個造型簡約得好緊要,連啲稍微多餘啲嘅線條或者幾何圖案都冇.呢啲建築物喺中環好常見.
1932 年起嘅舊灣仔警署係簡約古典主義建築-冇乜浮誇嘅裝飾,但係好莊嚴.
1950 年落成嘅中國銀行大廈;佢比起舊灣仔警署重要再簡約啲,但係近睇重會見到啲線條裝飾.
1962 年起嘅香港大會堂都係用咗摩登主義-連啲多餘嘅線條都見唔到.
現代建築[編輯]
摩天大廈[編輯]
二戰打後,隨住社會發展,香港起嘅高樓大廈越嚟越多.除咗寫字樓,重有大量公共同私人住宅,而核心商業區更加有好多摩天大廈.
睇埋[編輯]
參考[編輯]
- ↑ 新界圍村之由來
- ↑ 大澳棚屋
- ↑ 淺談嶺南民居的嶺南建築特色
- ↑ 南園蓮池/志蓮淨苑 仿照唐代藝術的古式園林與佛教廟宇~
- ↑ 〈香港原來有四代殖民地建築!〉. 原著喺2017年2月28號歸檔. 喺2017年6月26號搵到.
- ↑ 〈香港的殖民色彩建築〉. 原著喺2019年4月7號歸檔. 喺2017年6月26號搵到.


text:
人愈大愈重視身體健康,坊間都流傳咗各種唔同嘅養生之道.聽到「養生」呢兩隻字,可能對於唔少人嚟講都好抗拒,尤其鍾意食甜嘢凍嘢嘅年輕人嚟講,實在難以忍受「養生」嗰種清茶淡飯.不過要養生又唔一定冇啖好食嘅,據聞日本沖繩嘅居民就係靠食一種水果而達到養生效果,長壽又健腦,好多長者嘅年齡都超過90歲㗎!所以今次為大家介紹沖繩特有嘅養生秘寶——香檬.
檸檬,青檸就聽得多,香檬你又聽過未?
香檬(Seequaser) 係日本沖繩出產嘅一種柑橘類水果.根據沖繩方言,”see”係解作「酸」,”quaser”就有「令人想食」嘅意思.每年7月至1月都係香檬嘅盛產季節.喺7月至8月嘅時候,大部分香檬都仲未成熟,外表呈綠色,味道非常酸.喺11月至1月,屬於香檬成熟期,外表會變成橙黃色,酸度都會變得適中.香檬對於沖繩人嚟講係非常普遍,所以佢地嘅日常飲食都會經常使用香檬.
香檬嘅營養價值非常高,維他命C嘅含量係比普通檸檬高好多倍,有助抗氧化,增強身體免疫力.更重要嘅係,香檬含有一種叫「川陳皮素」嘅成份,可以抗氧化,預防癌症同心血管疾病,學者研究都認為呢種成份係令沖繩人健康長壽嘅關鍵原因,有別於一般檸檬.
為求方便大眾,市面上都有販賣一支裝嘅香檬汁,無論係沖調飲品定係烹調煮食都適用.而香檬汁嘅製造方法係將成粒香檬連皮一齊榨取,保留返成粒香檬裡面嘅所有養份.
開箱!一支容量可以沖到幾多杯?
▲ 一支香檬汁嘅容量有500ml,小編實測係可以整到大概16杯飲品.飲用方法好簡單,只要將香檬汁加入水或者其他飲品稀釋,就已經可以飲用.包裝上寫嘅比例係1:5~8,每次用一湯匙份量嘅香檬汁已經足夠整一杯飲品㗎喇!
▲ 倒出嚟嘅香檬汁係呈鮮黃色.為咗同普通檸檬汁比較個分別,小編試咗直接飲用.普通檸檬汁酸味比較重,而香檬汁味道係微酸而帶回甘.
試飲!為你推薦消暑解渴嘅香檬汁特飲
網上流傳好多唔同嘅飲用方法,今次小編就先飲為敬,揀選咗最common嘅兩種沖調方法,睇下又啱唔啱你哋口味啦!
1. 香檬汁+水/香檬汁+水+蜜糖
調配方法:將1湯匙香檬汁同2茶匙蜜糖倒入杯內,加入約250ml的水,再加入冰塊.(可以按照自己嘅喜好增減水同蜜糖嘅份量)
▲ 最簡單嘅飲用方法就係直接溝水,個人認為味道都係偏酸,同埋比較單調.所以第二次就加埋蜜糖,味道明顯提升咗好多,酸酸甜甜又冰涼,非常適合咁炎熱嘅夏天飲用!
2. 香檬汁+汽水
調配方法:將1湯匙香檬汁同冰塊倒入杯內,加入約200ml嘅汽水.
▲ 雪碧基本上係萬能配搭嚟,出面餐廳好多特飲都係咁樣溝出嚟,所以香檬汁溝雪碧嘅味道都係正正常常,不過甜味就比較重.同埋汽水有氣嘅緣故,所以飲落會覺得更加清爽,瞬間覺得勁解渴!
試食!香檬汁滋味食法
香檬汁嘅用途唔止係飲用,當地居民每日煮食幾乎都會用到香檬,例如可以涼伴蔬菜,烹調肉類(香檬魚,香檬雞),又或者整甜品.以下小編都試咗兩個香檬汁食法,可以俾大家作為參考!
1. 香檬汁蜜糖雞翼
製作方法:先醃製雞翼,將1湯匙香檬汁同適量蜜糖混和,最後將香檬汁同蜜糖塗抹喺雞翼上,放入180°焗爐大約焗10分鐘.(溫馨提示:記得焗嘅中途要反轉隻雞翼啊!)最後嘅成品同普通嘅蜜糖雞翼都好相似,聞落好惹味,睇落又有色澤,加入咗香檬汁會食得出酸酸甜甜嘅味道,所以都比較開胃.如果你本身都鍾意食蜜糖雞翼嘅話,咁呢個香檬汁蜜糖雞翼都應該同樣會令你愛不釋手.
2. 刺身配搭香檬汁
香港人食刺身多數都係配豉油同wasabi,但原來沖繩人食刺身係鍾意配香檬汁㗎!香檬汁清爽嘅酸味同海鮮係好夾,就連香檬汁嘅包裝上都有推薦呢種食法.
估唔到原來刺身配香檬汁並唔兀突,反而有種好清新嘅感覺.豉油同wasabi本身嘅味道好重,往往都會喧賓奪主,遮蓋晒刺身原有嘅味道.但香檬汁嘅味道就唔會過於突出,食得出淡淡的微酸之餘,同時都食得出刺身原有嘅鮮味.小編第一次嘗試呢種食法,認為呢個都係香檬汁嘅優勝之處,難怪沖繩居民會有呢種食法啦!
坊間推出咗愈嚟愈多健康補品,都係聲稱可以長壽,健腦,整到成粒藥丸咁又成幾百蚊一樽.雖然一啖吞咗佢又唔會覺得難食嘅,但每日要好似食藥咁,就真係冇動力想keep health了.以上推介呢款日本健康好物,想話俾大家知,其實要養生都有好多方法嘅,一樣可以食得開心又健康.大家不妨考慮一下展開新嘅飲食習慣,唔好再每日一杯珍珠奶茶喇!
▲ 日本沖繩縣產100%香檬汁 $159
https://www.gtm.hk/shop/jphmj/


text:
放得入口嘅唔一定係香,但臭嘅又唔代表唔好味喎!我會咁形容今期嘅主角:蜆介醬,相信後生一輩嘅朋友未必聽過或知道蜆介醬係乜東東,但如果你有食過蜆介鯪魚球嘅話,就應該唔會感到陌生.蜆介醬據講源自珠三角地區,係一款好傳統嘅醬料,主要以當地盛產嘅泥蜆肉,配以鹽,酒,薑,陳皮等材料,醃製三個月左右而成.由於蜆介同廣東話「顯貴」嘅讀音好似,因為意頭好,所以經常出現於喜慶日子餐單,個餸名仲好矜貴添,例如顯貴雞,顯貴鯪魚球等.
至於如何選擇靚靚蜆介醬呢?大廚教可以睇吓蜆肉係唔係完整同飽滿,醬汁顏色有冇光澤,一般帶鮮明泥黃色為之上品,聞起來香而不腥.而由於蜆蚧醬容易變壞,無論如何一定要冷藏保鮮,買到唔需要冷藏嗰啲可能已加入防腐劑,大家買嘅時候要留意,我就會推薦九龍醬園出品嘅蜆介醬.
如同蝦醬一樣,蜆介醬嘅味道未必人人接受到,有人會形容為「臭」,但正正係呢個鹹香味,先能夠帶起其他食物嘅鮮味,尤其配海鮮為甚,亦解釋咗點解鯪魚球一定要配蜆介醬,就係鮮上加鮮嘅道理!唔講唔知,原來蜆蚧醬配其他肉類效果都唔錯,用嚟整煲仔菜嗰陣鹹鮮味真係冇得頂,味道又冇蝦醬咁搶.我會配搭米酒同煮去除腥味,可以嘅話配埋新鮮蜆或蝦更加好,今次用咗急凍魷魚鬚同埋鯪魚肉,算係個方便嘅選擇.
調味料:
蜆介醬3大湯匙
糖1湯匙
黑醬油1湯匙
麻油1茶匙
材料:
雞鎚仔8件(或半隻雞,雞翼代替都得)
鯪魚肉150g
急凍魷魚鬚220g
薑片60g
蔥段及芹菜段和紅椒片適量
乾蔥頭1至2個
米酒100ml
醃料:
粟粉1茶匙麻油1茶匙胡椒粉1/4茶匙
做法:
1. 鯪魚肉放入碗中落醃料,用手拌勻後撻十次八次直至起膠.放落易潔鑊,用沾上油嘅鑊鏟壓成厚餅形,煎至兩面金黃,放涼後切厚片.


text:
Photo on BB 30week
話咁快BB仲有大約兩個月就出世 回想起岩岩發現果時嘅不知所措 容易累又會吐 嗰刻真係覺得媽媽實在太偉大 由於我哋係新手爸媽 好多知識都係靠從網上搜尋 同朋友請教 第一次產檢已經係三個月喺醫院驗血 照超聲波度頸皮 睇下BB有冇唐氏綜合症風險 冇收到電話就係安全 之後第二次產檢已經係五個幾月 由於中間實在唔放心 想知多啲 所以去咗私家照左幾次 聽到醫生講BB好健康先放心
大約五個月就要照結構 睇吓BB結構同內臟是否健康 如果有嚴重缺陷 法例係容許BB未滿24周前終止懷孕 當然大家都希望BB健健康康 首先會照頭 睇吓眼耳口鼻齊唔齊 有冇兔唇 大腦小腦 跟住就係內臟手指腳指 醫生恭喜我BB有10隻手指 唔知點解個下好想笑? 照完醫生話BB好健康 係女仔 周數亦正常 如無意外應該七磅多 醫生仲叫我唔使咁密檢查 唔使咁緊張 可以放心去旅行 ????
跟住近排兩次產檢都係抽血 聽下BB心跳 度下肚圍 只要BB健康就夠啦???
#懷孕日記 #新手媽媽 #香港媽媽 #hkmum #mumtobe #mumtobe2019 #豬仔來了 #?? #yeungbb? #小monmama #yeungbb?成長日記


text:
弟弟間幼稚園開學無耐就派通告邀請家長幫小朋友報名面試班,令我地意識到升小遊戲好快又再開始.
其實自從家姐考幼稚園要面試開始,我就成日好好奇到底呢啲幼稚園同小學面試係點揀啲學生架呢?尤其係in PN班果時其實小朋友都應該係一歲左右,基本上爸爸,媽媽,香蕉同猩猩對佢地黎講可能都係差唔多既野.老師憑咩係果20分鐘內知道要收邊個呢?
我估其實同大人見工一樣:最緊要都係睇你順唔順眼吧?
當年家姐讀K2果時,我同老婆完全無諗過要幫阿囡報任何面試班.覺得如果佢走去機械式咁記住人地教佢啲答案,佢臨場答果陣一定係十級唔自然.最怕佢係原本正正常常識答,但因為上左堂後掛住諗返面試班人地教佢點答,最終反而答唔出.
但到左弟弟,今次就無再用「同家姐一樣咪得囉」策略了.
點解?
因為以弟弟既性格,就算上左面試班,都怕且唔會記得人地講乜同要佢點做,所以真正稱得上nothing to lose.咁啱宜家學校主動自己攪面試堂,有主場之利之餘又俾出面既班平,當俾佢適應下到時面試係點都好丫,於是就幫弟弟報左名.
弟弟暫時返左三堂,拎左三張工作紙返黎.上面基本上都係一啲問題比小朋友練習,學下自我介紹,答人地自己叫乜野名,幾多歲;又或者係講下自己屋企,例如邊個接你返學放學,邊個同你做功課之類.
今個星期既工作紙上出現左呢條經典問題:你最鐘意屋企邊個呀?點解?
雖則都知自己「當選」既機會好細,不過都鼓起勇氣問左弟弟.
我:「弟弟,你最鐘意屋企邊個呀?」
弟弟:「我最鐘意媽媽,爸爸同埋家姐.」
我:「最鐘意喎.揀一個咋喎.」
弟弟:「我全部都一樣鐘意.我鐘意媽媽,爸爸同埋家姐.」
面對非一般倔強既弟弟,我知道再問多十次個結果都係一樣.其實諗落,邊個話最鐘意既淨係可以得一個呢?或者呢個唔係一般面試所謂既「model answer」,但對於我地一家幾口黎講,應該係最窩心既答案了.
講真,我估都好難有人可以講得出到底面試班對考到心儀學校有幾大幫助.身邊總會識得一啲小朋友上過面試班而無offer;但同時又識得一啲小朋友係冇上過面試班而又有幾個offer係手.正如上面咁講,本來啲直資或者私立學校點樣收生,都係無乜路捉 – 至少我唔識捉.
所以我有時覺得面試班有啲似保健產品:小朋友上左感覺良好,咪用囉;上左無feel,咪唔好用囉.
我反而覺得可能俾家長去上下呢啲面試班會有用多啲:先唔講會唔會幫你小朋友考到學校,但至少俾個機會兩公婆一齊面對呢場遊戲同早少少夾定口供,總好過係真係interview果陣先係老師面前大家互插互「片」丫……


text:
搜尋結果: #藝術穹蒼遊
OASIS | 余拜仁:藝術穹蒼遊
香港同世界嘅距離好似愈嚟愈遠,人流,物流,資金流,以至情感上嘅交流都一樣,孤島上嘅我哋都由焦慮變成麻木;疫症令人開始反思人類同大自然嘅共生關係,其實我哋有無辦法可以聆聽更多宇宙嘅聲音呢?透過火箭穿梭機,天文望遠鏡,同埋全球科學家嘅幫忙,當然可以,同時原來藝術家喺當中都有角色,都可參與:嚟自墨西哥嘅音樂家Nahum首先利用人造衛星收集數據,結合人工智能系統,繼而透過演算法產生專屬「語言」,喺富有詩意嘅獨特語系中,觀眾可以細心聽聽大自然對人類所講嘅說話,沿路聽著海風,除咗可以將沉重化做輕鬆,當中仲有無其他意思?投入熾熱之中,腦部一邊清空,燃燒著嘅森林其實又有乜嘢想講? 呢個結合科學同藝術於一體嘅項目名為《Stories From Home》,旨在引起全球觀眾對生態議題嘅關注,當地球最近數十年經歷住史無前例嘅變遷,點樣嘅書寫同敘述先可以跟得上其急速節奏同步伐呢?《Stories From Home》近日正式嚟到香港,並且分為多個部分,包括一連三場嘅網上工作坊,Nahum連同創意程式員及作家詩人帶領參加者深入探索外在世界,學習以詩意嘅敘事方式去將觀察所得寫成故事;另一場重頭戲則係名為〈Act 1〉嘅視聽演出,結合錄像,人工智能,視覺幻象同埋現場音樂,Nahum回顧同分享佢一路以嚟同星際有關嘅創作,而香港樂隊石山街都會參與其中,成員對此都表示榮幸,其中楊彤透露:「是次音樂會從太空同世界各地收集咗不同數據及聲音,並透過AI演算法將死物擬人化,化成充滿感情嘅詩句,而我們再喺呢個基礎上去理解,從而創作不同聲效及音樂去回應,十分有趣……整體感覺十分空靈,有別於我們以往嘅創作.」一連三場嘅〈Act 1〉本月底到下月初就會喺香港藝術中心上演,不論你係藝術愛好者抑或科學狂熱,相信都能從中搵到自己嘅切入點,聆聽宇宙,觀照自身. 《Stories From Home》係「文化按摩師藝術節2022」嘅其中一個節目,藝術節嘅宗旨係藉住藝術貫通我城嘅人同事,以藝術去回應生活,體會生活中嘅文化,藝術節以「按摩」為題,寓意文化藝術「可以舒筋活絡,打通經脈」,其實除咗肢體之外,思想都同樣需要按摩;整個計劃主要為青少年,成年人同埋退而未休嘅朋友而設,活動種類廣泛,包括但不限於導賞團,講座,工作坊,實習,學徒計劃及藝術創作,一方面擴闊參加者嘅藝文視野,另一方面鼓勵佢哋分享喺藝壇嘅所知所感,以至落手落腳化身成為新一代嘅「文化按摩師」,進而影響更多生命.


text:
近來唔少人都叫多咗外賣,而喺本地幾間餐飲外送服務中,FoodPanda 係最多人會用嘅其中一間.不過,最近佢哋位於德國嘅母公司 Delivery Hero 就被踢爆,大約 72萬條來自 14 個地區嘅客戶資料由上月中開始喺暗網上瘋傳,內容有客人名稱,地址,電話,密碼,而香港客戶亦榜上有名,受影響客戶除咗要即刻改密碼(包括其他共用同一密碼嘅帳戶)之外,仲要提防相關嘅釣魚電郵或電話詐騙添! 今次被洩嘅客戶資料來自新加坡,德國,西班牙,芬蘭,意大利,香港,荷蘭,加拿大,澳洲等,而係網上可以下載嘅檔案,全部都屬於 SQL 格式,每個哋區都有兩個檔案,分別係CustomerAddress 及 Customers.根據 Have I Been Pwned 洩密自助檢查網站創辦人 Troy Hunt…
Browsing: hash
供應鏈(supply chain)攻擊,可以話係最易令人中招嘅攻擊手法,因為一般人對放喺官網嘅嘢都比較有信心,好少會懷疑提供下載嘅檔案會唔安全,當然如果所謂官網係細公司製作又或做得流流哋,咁又另當別論啦.今次出事嘅係加密貨幣門羅(Monero)幣,有用家話喺檢查由 GetMonero 下載落嚟嘅電子錢包時,發現同官網列出嘅雜湊值(hash)唔一致,懷疑電子錢包俾人做咗手腳.經調查後,發現呢個並唔係錯誤,而係針對 GetMonero 用家嘅惡意攻擊,目的係偷走佢哋嘅門羅幣. 事件發生後,GetMonero 即刻對自己網站上嘅各種版本電子錢包進行分析,發現 Linux 版本俾黑客加入咗幾項特別功能,其中一項係當用家開啟或創建一個電子錢包時,就會自動將用嚟進入錢包嘅 key,傳送去黑客嘅伺服器,黑客就可以用呢條 key 入受害者帳戶轉帳.GetMonero 證實喺 11 月 18 日凌晨兩點半至同日下午四點半期間,下載嘅電子錢包都可能存在問題,建議用家檢查清楚 hash 值,如發現唔同就要即刻刪除.…


text:
歸根曰靜,是謂復命,Enjoy The Silence
(今次我哋「靜」講三張碟加一本⋯⋯書)
撞都冇咁正,幾張碟咁啱都圍繞呢個主題,今次我哋乜都唔講,淨講一個字 —— 靜.姑勿論係老子講「歸根曰靜,是謂復命」嗰種終極嘅靜好,係其中一張新碟提到迷離大導David Lynch教人深寧垂釣嗰種超然嘅靜又好,又抑或喺另一張唱片藍鯨帶我哋潛入深海領會嘅電幻恬靜都好,今個禮拜我哋即管全心全意Enjoy The Silence !
Goldmund愛妻處女大碟竟係大衛連治垂釣配樂
Hollie Kenniff
The Quiet Drift
你未必識得Hollie又或者佢隊電音二人組Mint Julep,但都有機會係佢老公Keith Kenniff嘅樂迷.乜水?Keith即係美國Neo Classical 代表之一Goldmund嘅真名.老土啲講句,佢兩個志趣相投嘅程度絕對會令唔少創作人以至從來都要「獨樂樂」嘅你,明白乜嘢叫做「只羨鴛鴦不羡仙」.佢兩公婆對音樂,書本以至喜歡David Lynch電影嘅Taste接近之餘,更加每有新嘢可以互相交流.講番今次呢張巜寧靜的漂流》係Hollie自己首張個人大碟,方向大致上係玩Ambient,主題係顛沛流離時內心渴求嘅寧靜,仲講到明係David Lynch教人冥想深寧垂釣嗰一種靜.佢一個人負責晒結他,低音,合成器等幾乎所有樂器嘅彈奏,老公阿Keith幫忙喺兩首歌入面彈鋼琴.據報張碟推出之後, CD同埋黑膠全部掃清,家陣就算想買只可以買網上串流版本,呢度全張畀你聽:
藍鯨與電音老人越界合作 譜出南太平洋遷徙之歌
Peter Zinovieff
South Pacific Migration Party
海洋學家Susannah Buchan喺智利海岸周圍錄低咗一啲藍鯨嘅叫聲,揾咗英國電子樂器發明家Peter Zinovief合作,整合為今次呢張唱片內全長30分鐘包括5個Movements 嘅組曲.樂曲結合咗海洋生物,人類,有機以至科技元素在內,喺混和電子音頻嘅暗黑海水氛圍中,鯨魚「歌聲」彷彿係另一個世界傳來的奇異訊號.
可能你唔識佢係邊個,但係Peter喺1960年代尾已經製作電子樂器,佢曾經教過披頭四鼓手Ringo Starr用機仲嫌佢死蠢之外,Pink Floyd張《Dark Side Of The Moon》有用佢啲機.只可惜,Peter整機同玩電聲60年來,今次係佢第一次掛正名出唱片,但出碟之前冇耐剛剛仙遊,享年八十有八,未加天地人.以下全碟約30分鐘一Cut過,慢用,鍾意就去買番張膠或者CD啦好心.
「噪音藝術」東京現場錄音 潛藏倉底35年出土
Art Of Noise
Noise In The City : Live In Tokyo 1986
鍾意Art Of Noise嘅你,今次終於有機會隔住喇叭聽佢哋高峰時期現場演奏,呢張唱片絶對係唔買唔得.其中,《Moments Of Love》呢首慢板歌亦好大可能係你磅水嘅主因!1980S Syn Pop浪潮中算係佢最早彈得出淒迷含蓄溫柔旖旎,呢首嘢當年冧女無數,連麥當娜嫁Sean Penn婚禮都要播佢,就知有幾巴閉.最抵死嘅係,由於樂隊早期一路戴住面具,Cut歌當年殺上美國R&B榜後,到家陣普遍美國人都仲以為係黑人玩嘅.而樂隊早期成員Paul Morley 一向負責形象同文獻工作,佢作咗個歌名《Moments In Love》之後,全首歌就得個名呢三個係字,但佢認填詞人係佢喎.吹咗咁耐,當然有呢首歌嘅最新現場錄音畀你哋聽,認得嗎?
Moments In Love :
有片你睇咁落本?倉底錄音出碟都有製作特輯?食懵你!只不過都叫做畀你睇吓唱片工場點樣壓製呢張白膠唱片啫:
The Making Of Art Of Noise-Noise In The City (Live In Tokyo 1986) :
占渣木殊唔聲唔聲 推首本報紙併貼手作仔圖集
Jim Jarmusch
Some Collages
實在係邪釘嘅,上禮拜至提過,人稱怪雞導演嘅老占多才多藝,除咗拍電影之外有玩吓音樂,點知話口未完佢仲出埋第一本書.本嘢全部係佢老哥親手用報紙,用剪剪貼貼玩Collage嘅手作仔拼貼砌成,用盡名人明星政客相片移花接木大兜亂去玩.箇中嘅意思講緊乜又或諷刺緊乜?希望你睇得明.而究竟呢本咁嘢究竟係Art又定係「呃」?家陣逐頁揭埋畀你睇,由你定奪好未?
你話係廣告又好乜嘢都好,你想要訂番本嘅話,資料喺晒度,不過200本老占親筆簽名版一鋪出嚟即刻掃晒,冇法
嗱嗱嗱,我又嚟嘞,要了解占渣木殊點解票房長期仆直,但仍然係影評人心目中嘅完美Auteur?點解明知投資凍過水又繼續有咁多金主肯泵錢畀佢拍?呢段分析入面有6個Points,我認同首要嘅係必須「無夠謂謂」:


text:
10個影紅葉技巧
影紅葉技巧1. 焦點放在色彩飽和度
有冇試過肉眼睇嘅風景,同透過相機mon睇嘅顏色有出入?呢個時候就要注意「影像風格」喇!
雖然一機在手,但一直都只用auto模式,影唔到滿意靚相嘅話,可以由設定攝影模式嘅時候,調校「色彩對比」,「色彩濃度」,令紅葉嘅顏色更鮮艷突出.
影紅葉技巧2. 利用「白平衡」
覺得張相顏色太淡薄,色彩重疊嘅話,可以試下用「白平衡」調整色彩,有效改善影像嘅整體感覺.
調整「白平衡」時,配合晴天,陰天等天氣狀況更改,就可以簡單影出同auto模式完全唔同嘅感覺.
影紅葉技巧3. 留意天氣
想影出最鮮艷嘅紅葉,果然都係晴天下影最好.建議出發賞紅葉前,事先留意天氣狀況.如果唔好彩遇上陰天,可以嘗試調整影像風格,或調整「白平衡」,令照片展現出另一種style.
另一方面,自然太陽光係最容易影出鮮艷顏色嘅紅葉,而朝早同黃昏時段嘅光線,可以令紅葉嘅色彩更鮮明,更可以嘗試喺人流較少嘅朝早時分出門影靚相!
影紅葉技巧4. 配合背景改變曝光度
作為攝影新手,因為唔識調校曝光度而沿用auto模式影相嘅情況較多,但經常都唔係太光就係太黑,影到暈都未影到張滿意嘅相.呢個時候,可以配合背景更改曝光度!例如喺紅葉之下,並以天空作為背景,可以增加曝光度,咁就可以令本來顯暗嘅紅葉變得光亮.
另外,想影掉落地上嘅葉片時,使用auto模式嘅話,會配合昏暗地面調整,而令紅葉嘅顏色太鮮明.咁嘅情況下,可以調低曝光度,令紅葉嘅顏色更顯自然.
影紅葉技巧5. 影light-up推薦日落時影
日本唔少賞紅葉景點會於日落時分開始點燈,想影靚紅葉夜景嘅觀光客絕非少數.之但係,昏暗環境中點燈嘅紅葉,相比起日間時分光度較少,容易影得模糊.呢種情況雖然推薦使用腳架,但禁止使用腳架嘅觀光地點都有唔少⋯⋯
咁嘅情況下,就推薦喺天空尚未完全變暗嘅時分,亦即啱啱日落嘅時間去影.感度提高嘅話,即使係手持相機,都能影出靚嘅點燈紅葉景致!而且剛日落嘅時分人流較少,係隱藏嘅最住攝影時間!
影紅葉技巧6. 嘗試使用三腳架
如果用遠距鏡頭或大鏡頭,喺黑暗地方攝影時,總係容易因手震而令照片變模糊.利用三腳架就可以喺安定嘅狀態下影相,可以不倚賴感度而影到靚相.
觀光熱點嘅話,有機會限制唔畀帶腳架入場.呢個情況下,就建議搵扶手等,可以穩妥放置相機嘅地方,安放好部機再影.
影紅葉技巧7. 捕捉光線
不規限於紅葉,攝影時,巧妙地捕捉太陽光係一張相嘅關鍵之處!Close-up影紅葉嘅時候,以逆光狀態嚟影,可以影出葉片細微嘅變色情況,有漸層效果.
影全景相嘅話,可以用順光或斜光嚟影,呢個影法唔單止可以令紅葉嘅色彩更突出,亦可以同天空嘅清澄形成對比.配合自己想影嘅照片形象嚟尋找合適光源,角度,嘗試影出令自己滿意嘅作品.
影紅葉技巧8. 挑戰各種構圖
拍攝紅葉嘅時候,總會發現影親嘅相,張張都差唔多咁,角度,構圖都異常相似.為咗防止發生啲咁嘅事,白費咗難得嘅靚景,嘗試挑戰各種構圖,令相片更豐富!
煩惱用咩角度影嘅話,推薦好似由下向上仰望嘅角度嚟影.可以蹲下嘅話就蹲下,唔得嘅話,可以直接將鏡頭向上影,可以影出以藍天作為背景嘅紅葉群.呢種構圖唔會影到任何人,喺人多嘅景點拍攝嘅話,建議使用呢個影法.
影紅葉技巧9. 活用模糊功能
將背景模糊,又或將最前嘅葉片模糊掉,可以將最想影到嘅嗰片紅葉突出起來.可以透過調整對焦嚟活用模糊效果,令張相更有美感.
想好好利用模糊功能影相,就將自動對焦換做手動對焦,然後點擊畫面上想要對焦嘅地方,就可以凸顯出你想要嘅畫面部分.呢個方法連智能手機都能輕鬆影到,下次出門影相可以嘗試一下!
影紅葉技巧10. 用軟件做微調整
一張完美嘅靚相,除咗拍攝時嘅各種環境,技術條件之外,之後嘅相片編輯可以令相片更加靚!而且,連相機都無法捕捉得好嘅細節部分,可以透過軟件調整至自己滿意嘅模樣.
現時有唔少免費嘅手機apps可以執相,而且仲有唔少係免費下載使用.如果只係想放上Instagram,facebook等社交媒體上,絕對足夠有餘!
常見問題
影紅葉有甚麼技巧?
到秋冬紅葉季節,親眼睇嘅時候,明明啲紅葉仲好鮮色,靚到仙境咁,但一攞起部相機,啲色就暗晒好冇feel?學識以下10個影紅葉技巧,就可以記錄低最靚嘅紅葉風景啦!
如何拍出呃like旅行照?
想擺脫「遊客照」,不再伸出老土的剪刀手拍照?以下8個簡單自然又不造作的拍照姿勢你都能駕馭!詳情請看


text:
「爸爸」
每個爸爸都會希望將最好嘅嘢留番俾屋企,大部份嘅時間都會選擇去工作賺錢,孭起頭家!所以好多時得返假期可以有時間去陪仔女去玩.當然好多時都會因為生活環境嘅關係影響,只不過亦都因為咁,對於仔女嚟講,爸爸又時真係這麼近那麼遠!所以我希望係環境許可嘅情況下多啲陪伴郭大少,希望係佢心目中我唔單止係爸爸,而且係一個朋友!
「影相」
早前有個朋友間公司幫一個相機品牌拍攝咗一個父親節嘅廣告,睇完其實真係有啲感觸,而第一樣嘢就當然係令我諗返細個同爸爸嘅開心日子!雖然我唔知會唔會因為爸爸嘅關係所以鍾意影相,但係或多或少睇返細個嘅相就會諗返起好多有趣嘅事.雖然有好多嘅記憶比較模糊,但係我相信每個爸爸都希望用照片去記錄自己嘅仔女成長嘅每一刻.依家科技發達真係可以日影夜影!
「記錄」
我唔係一個對於嚟啲節日有特別感覺嘅人,因為其實如果唔係身邊嘅人講嘅話,我其實真係唔會記得幾時係母親節或者父親節.不過今年係第一年同郭大少過嘅父親節,當然我無乜嘢期望,只要佢開開心心同健健康康咁成長就已經足夠!而鍾意影相嘅我就當然希望幫佢影多啲相去記錄佢嘅成長片段,所以好多時都未必見到我係鏡頭入面,因為我都係鏡頭嘅後面!
Also published on Medium.


text:
今日買咗兩支驗孕棒,一支係clearblue電子驗孕棒,另一支係clearblue即知驗孕棒,電子驗孕棒顯示係”not pregnant”,即知驗孕棒只係一條微微嘅橫線,咁請問係咪已經冇事?
即知驗孕棒個質控窗冇線
左手邊嗰條線,屙完尿之後1分鐘之後就出現,但係質控窗仍然都係冇變化
麻煩職員可唔可以盡快回覆
真係少擔心
喺另一個post 請問係咪隱約見到兩條線?都回覆咗你架啦,係冇事啊,其實如果多過一個驗孕棒都驗到係陰性同not pregnant,都可以肯定係冇懷孕架啦.
而其實唔同牌子驗孕棒有結果嘅時間都會有唔同,你最好都跟返有關說明書上面所講去睇,因為有機會係佢哋嘅製作上有分別,但其實佢地原理上都係一樣,都係透過尿液測緊hCG嘅水平.而hCG係當受精卵著床而分泌嘅一種荷爾蒙,如果驗到有hCG嘅話就會有兩條線陽性,冇就一條線陰性.所以其實你驗到兩次唔同驗孕棒都陰性就真係準確.當然如果你都係唔相信嘅話,你可以選擇考慮去家計會或者診所要求驗孕.
最後都希望你地會認真睇返之前有關安全措施嘅回覆,認真考慮吓,下次進行性行為嘅時候做返安全措施,例如全程帶返安全套,咁就唔洗好似而家咁慌張.同埋下次進行性行為嘅時候,都考慮清楚自己身心係咪都準備好.


text:
🌺Zaza老師的不秘密生活🌸
Zaza老師鍾意香水就係人都知,但係點樣學識整香水就好似冇乜點同大家講過.
細個時有個夢想,就係將來可以做個調香師,而全世界最出名嘅香水學校喺法國,要讀5年先可以完成.到入大學時主修營養學,副修法文,因為想有機會就去法國讀書.畢業之後出嚟做嘢,結果都冇去讀調香,直至後來去咗讀香薰治療,本來諗住讀完都應該可以調到香水,但事實完全唔係嗰回事.當時學到嘅就只係要有齊高,中,低音油,邊種油係高音,中音,低音,實際就好似你要學作文,但就只學識咗一啲詞語一樣,距離寫好一篇文章仲有好遠好遠距離.
之後有一次去法國🇫🇷工幹,特登走咗去南法香水之都格拉斯學吓人哋點整香水,雖然只能夠上一個短期課程,但係就真真正正體驗到專業調香師係點樣調香.喺法國,香水係一種藝術,就好似學畫畫,學音樂一樣,你要學嘅就係點樣用香氣營造出一種美感,有啲抽象,如果對各種香味冇乜底子嘅亦比較難掌握.
後來再跟咗一位英國🇬🇧老師學系統化嘅調香方法,感恩可以喺佢退休之前上到佢嘅課,佢可以稱得上係全世界最有系統嘅調香師,亦正正因為有咗個完善系統,先可以令學生短時間內學識調香技巧.最重要係,好多人學香水都完全skip咗學習個別芳香份子,其實單體成份哩一part先最重要,正如你學彈琴,可唔可以唔識do re mi fa so🎵?學英文可唔可以唔學ABCDE🔤?你唔學又點樣調到好嘅香水出嚟?
我知道好多同學鍾意用精油,成日問我會唔會開精油香水班.當然要開班對我嚟講係完全冇難度,但我最關注嘅係你嚟上我堂你可以學到啲乜.最簡單我攞100-200種精油出嚟俾大家用,教你高中低音混合,淨係咁都已經夠上幾日堂.但係,最關鍵嗰啲芳香份子你一隻都唔識,咁樣對我嚟講根本就唔係調緊香呀!
仲有一樣嘢都好重要,調香其實係一種創作,唔係純粹將啲材料溝埋咁簡單,就算俾你識晒所有chemistry,我都好肯定你調唔到一支好嘅香水出嚟.打個比喻,係唔係識畫公仔,識用Photoshop就做到設計師呢?識彈琴,彈結他就可以作到曲?絕對唔同層次呀!所以如果你想學調香,就唔好諗住淨係學點樣將啲精油溝埋一齊就得,哩啲技巧只係你創作旅程嘅基礎嚟咋!
講番香水課程,今個月有兩個課程都會開班,解答咗大家啲問題先.兩個課程啲基本理論部份差不多,實體班已經開過好多次喇,課堂上大家會有機會用到近千種唔同嘅香水原料,包括單體成份,香水基調,精油等等,會有大量時間做調配,以往啲同學一般可以做到約30個配方出嚟.今期課程會連續6日上晒.
網上課程係新開嘅,用全天然材料,包括精油,原精,天然香水原料,會送一套價值超過$8000嘅材料俾所有報名同學,真係超級無敵抵!實習部分就係你哋自己喺屋企用哩啲材料調香喇.課堂上除咗基礎理論之外,重點會分析80種精油嘅芳香特質,同埋裡面最主要會影響香味嘅成份,解釋點解你喺唔同地方買嘅精油會唔同味,用嚟做治療同用嚟調香嘅精油點揀先啱.
有興趣同學留意以下開課時間及聯絡灣仔同事報名:
🌹香水調配證書課程實體班 27/6 – 2/7/2022 開班喇!只得5⃣個名額!
IBHGU 香水調配三級技能證書課程 Perfumery Certificate Level 3
🌷精油調香證書網上課程 26/6/2022 開課!報名即送總值超過HK$8000 精油及工具!11/6前報名仲有嘢送!
IBHGU 精油調香三級技能證書網上課程


text:
新一年,新開始.你又準備好未?好多人既新年目標都係生活得更健康.想達成呢個目標,最重要就係均衡飲食.相信多數人都係去超級市場,或者去街市買餸.但每樣野食除左有唔同產地,重有唔同牌子,令人花多眼亂.你應該點分辦佢地既好壞,應該點揀?
為左你脂肪同埋荷包著想,你應該根據自己既飲食需要,同埋屋企有咩餸,設計一個適合既餐單.跟住你就可以寫一個購物清單,一去到超市/街市就跟住買(記住唔好一時忍唔到手買左無謂野呀!).我地喺下面列出左8樣常見既健康食物,大家下次去買餸既時候可以留意一下!
1. 全麥麵包
雖然白麵包好似比較常見,但如果可以避免,盡量都唔好買白麵包!因為佢地係用左經過高度加工既麵粉,所以冇咁健康.相反,全麥或者全穀麵包,就健康好多啦.除左面包之外,其他穀物,例如穀類早餐同埋麥片都係健康既選擇.
2. 糙米
飯就日日都食,但你又知唔知白米同埋糙米都有好大分別?雖然糙米要煲比較耐既時間,但識揀既話,一定係揀糙米!同白麵粉一樣,白米都經過左多啲加工,所以纖維會比糙米少.相反,糙米比較少加工,所以多啲維他命同埋其他營養成份保留左喺米入面,比白米有營養.
3. 意粉
同麵包一樣,意粉都係麵粉做既,所以比較注重營養既人,可以選擇全麥意粉.就算減肥都好,每日都應該食足夠既碳水化合物.意粉又有碳水化合物,又煮十分鐘就搞掂,夠晒方便,係唔錯既選擇.要臨時搞PARTY,都可以煮唔同種類,形狀既意粉,加上唔同既醬汁,慳返唔少準備時間!去大啲既超市或者鋪頭,重會有啲意粉既原料已經包括埋蔬菜,例如菠菜同紅蘿蔔等等…咁就食得更健康啦.
4. 牛絞肉
相信唔少食肉獸或牛魔王都好想餐餐食牛扒,但實在唔夠彈藥咁好.呢個時候就可以考慮食牛絞肉!佢比牛扒平,又比豬肉健康啲,所以用佢黎攝取紅肉既營養就最好啦!你可以將牛絞肉整成肉丸,就咁加啲蕃茄醬食又得,整意大利風味番茄燉肉又得,重可以整日式漢堡扒,或者墨西哥卷餅,真係數都數唔晒.當然,白肉(例如雞或者海鮮)同埋雞蛋都可以提供好多紅肉既營養,重比紅肉平!
5. 原隻雞
成隻雞買又用得晒既話,其實比起一pack pack買唔同部位會平好多.買之前記住貨比三家,超級市場,連鋪凍肉鋪或者街市凍肉鋪既價錢都可以好大分別架.雞可以做既菜式數都數唔晒,可以原隻烤雞,或者分開唔同部位煮,一個星期食幾餐都得.食完啲厚肉既地方,淨低既部位例如骨咁可以用黎煲湯或者燉野,咁就唔會晒.


text:
我哋點樣記錄一個人嘅我概念?
第一部分:我哋可以用表格嚟記錄你對唔同人嘅想法
第二部分:我哋可以用表格記錄自己喺不同身份時展示嘅特質.
分析數據: 點樣HiClas 用分析呢啲資料?
第一步:根據數據,電腦程式會整 2 個「矩陣 (Matrixes)」出嚟.
第二步:電腦程式會跟據啱啱整出嚟嘅矩陣,再整呢個「分層模型 (hierarchical figure)」出嚟.
睇到呢度明唔明白?
跟住落嚟嗰啲會再複雜少少,
大家加油啊!
其他人:
自我:
Level 3
Level 1
(相同集群)
Level 2
(兩個不同嘅集群)
從矩陣生成 HICLAS 模型
這上半部份包括所有身份(其他身份和自我)
下半部分包括所有描述
描述 HICLAS 模型嘅術語 :
層次結構由唔同級別組成
上方嘅身份與下方嘅身份可能會有相似嘅特質.我哋可以將身份同特質組在一起.
較高級別嘅身份包攬咗較多描述
同一級別上嘅唔同集群顯示唔同嘅模式,例如佢哋喺身份之間唔多共同描述
較低級別嘅身份包攬咗較少描述,並且佢哋特定於某啲標識
級別最高嘅描述符係被認可最多嘅描述.
(在呢種情況下:「compro」同 「helpful」 被最多身份包攬
最複雜嘅部分過咗啦,
之後可地可以睇下點分組.


text:
- Motoyuki
學校永遠不會教的理財課:教會你的孩子分配收入達致財務自由!
#財務自由 #被動收入 #小朋友理財 #提早退休 #投資 #股票 #儲蓄 #銀行
人生好彩的話可能有 80 歲命,唔好彩可能有 100 歲,最近仲聽到有科學家話可能可以去到 200 歲,對於一啲人生走了 1/3 或 1/2 嘅朋友,有啲可能已經有唔少財富,有啲可能仲係月月清袋,呢度要講嘅,唔係已經無得救嘅自己(放心,講笑,有心唔怕遲),而係你前途無限嘅下一代.如果你嘅小朋友年年考第一,讀埋 PHD,但每個月都係月光族,我相信你會希望可以早啲教會佢呢一課,我身邊真係有唔少朋友,博士學位但出嚟真係打工攞份糧都唔夠洗.今日我地要講嘅唔係一啲好難嘅野,唔係要投資同做股神,只係要學會分配金錢,而呢個係 3 份法則 -- 一份洗,一份存,一份投資.
假設你比你小朋友 $90 元 (為左除得均所以用 $90),咁你就應該比小朋友有第一個概念,錢賺左係唔可以洗哂佢!如果由細已經係一個月光族,咁人到老就好難生活了,咁係米一啲都唔洗呢?咁一個人無論點都係要消費,當然點樣消費係另一個學問,但係呢度要表達嘅係,錢係要洗的,關鍵係洗幾多.係呢度我地定一個準則,就係 1/3, 好啦咁錢錢就放入銀包了.
跟住落嚟就係1/3 用嚟存備,存備其實係用嚟做咩嘅呢,係大人嘅世界,存備就係用嚟不時之需,例如意外入院,屋企爆水喉之類等不可抗力之因素.咁係小朋友嘅世界呢?大部份時間小朋友嘅野係大人賦予,所以無咩野要負責任,但亦因為咁好容易令佢地大個時忘記了要預留 budget 比意外開支,所以細個時應該要佢地對自己財物負一定責任,例如,書包如果係因為不正當使用而破損,佢可以選擇補番,或可以用自己存備買過一個 (注意係一定無得選擇一定要買先可以買,而且係必需品); 又或者佢唔見左筆或文具,無妥善保管自己財物,都要用存備買番,我地唔係要罰佢或責罵,咁樣唔係一個合邏輯嘅因果關係,自己嘅野要自己負責先係一個正確嘅因果關係.
最後,就係對小朋友最難理解,但又最重要嘅一步,就係放 1/3 嘅錢去投資.唔好睇少呢 $30, 首先,每月 30 蚊係等於 360 元 一年,兩年嘅錢已經可以買到美股(因為美股可以一股一股咁買),再者,佢嘅零用錢係唔會一直停留係 90 元,因為世上有通脹,再加上,投資落股票係有複式效應,錢滾錢.而且,最重要嘅一環係,要教識佢地如何分配財產.如果你嘅小朋友由小已經有資產分配概念,大個就唔洗要擔心了.
以上嘅課題每一個都可以再細分同討論,今日就講住咁多先了~


text:
新一年想做嘢順利啲,執靚張枱一定唔少得啦!除咗方便自己做嘢之外,原來都仲有啲風水小技巧,可以幫大家做嘢順利啲㗎!
1.電話放左邊
風水學來講左邊係龍邊,右邊係虎邊,枱面左邊最好就放電話,Fax機,電腦主機等簡單嘅物品,唔好太過混亂先至有空間增長發揮.右邊就放文件,書,合約等,新一年做嘢就會順利啲啦!
2.電腦Wallpaper 揀風景相
除咗左右之外,前後都好重要,風水來講有「前朱雀,後玄武」嘅講法,經常放喺你面前嘅電腦最好就簡章充滿希望嘅靚景相,對於你嘅工作前景會有正面幫助,平時做嘢睇到咁靚嘅風景心情都好.枱面都係越寬闊越好,代表前程發展得好,如果張枱真係冇辦法咁大嘅話,都要keep住乾乾淨淨,唔好太混亂.
3.做嘢如果有靠山都順利啲
靠山就成日聽得多,風水來講如果你背後有幅牆,就代表有靠山啦!盡量避開樓梯,窗,進出大門等地方,當你好專心咁做嘢嗰陣,經常有人喺後面行嚟行去都好容易令你分心.
4.小心「樑煞」
望望你個位上面有冇「樑柱」同「管線」,有嘅話就要注意啦,長時間喺呢個位置做嘢會容易出錯,思緒混亂不清,可以擺水晶柱喺個位度化解煞氣.
5.避免擺放仙人掌喺枱面
擺棵植物喺枱面的確可以令人精神啲,大家可以揀開運竹,金錢書,發財樹我喺左手邊,不過就唔好揀仙人掌.雖然仙人掌容易照顧,不過都好容易將貴人刺走.


text:
-
fika嘅發音發音人 bgurl (女) 女發音人 bgurl
User information
Follow
2票 好 毋好
添加到喜愛嘅發音裡肚
下載報告
-
fika嘅發音發音人 theodor (男,來自瑞典) 男,來自瑞典發音人 theodor
User information
Follow
1票 好 毋好
添加到喜愛嘅發音裡肚
下載報告
-
fika嘅發音發音人 ret001 (男,來自瑞典) 男,來自瑞典發音人 ret001
User information
Follow
1票 好 毋好
添加到喜愛嘅發音裡肚
下載報告
-
fika嘅發音發音人 pernys32 (男,來自瑞典) 男,來自瑞典發音人 pernys32
User information
Follow
0票 好 毋好
添加到喜愛嘅發音裡肚
下載報告
-
fika嘅發音發音人 moustachedviking (男,來自瑞典) 男,來自瑞典發音人 moustachedviking
User information
Follow
0票 好 毋好
添加到喜愛嘅發音裡肚
下載報告
-
fika嘅發音發音人 PatrikArtist (男,來自瑞典) 男,來自瑞典發音人 PatrikArtist
User information
Follow
0票 好 毋好
添加到喜愛嘅發音裡肚
下載報告


text:
究竟魅力過人嘅女神係點樣煉成呢?有男士認為煉成過程好簡單,就係多啲做美容及勤做運動,自然樣靚又好身材.不過南韓模特兒吳雅琳就話畀大家知,男士咁諗未免太過膚淺,皆因佢之所以能夠輕易吸引到大家嘅目光,皆因佢嘅魅力係從心而發.
從心而發呢四個字無可否認有啲空泛,但係當大家睇過吳雅琳嘅寫真後,便會發現佢有種愈睇愈吸引嘅感覺.呢位喺南韓首爾出生,身高175cm嘅模特兒,雖然氣質如此動人,但係最初未諗過以模特兒作為自己嘅事業,佢一直希望當空姐,除咗學習外語,更學習跳舞練出好身段.有次喺禮儀訓練班中,佢結識到一位從事攝影模特兒工作嘅朋友,對方表示佢外形吸引,如果加入模特兒界會有相當唔錯嘅發展.呢句說話引起咗佢對模特兒工作嘅興趣,於是朋友就帶佢去模特兒事務所面試,負責人大讚雅琳氣質動人,非常有潛質,經過考慮之後,佢先兼職做模特兒,試吓自己係咪真係適合喺呢行發展,而佢第一個工作竟然係以賽車女郎身份登場.
雅琳表示,當時事務所問佢夠唔夠膽喺賽場上亮相,因為佢未有過喺大型活動上演出經驗,擔心佢應付唔嚟,性格硬朗嘅雅琳覺得呢個工作並唔難,加上佢接受過模特兒訓練,於是便答應,點知佢一上到場便被墟冚嘅場面嚇親,好彩有前輩幫忙才得以順利過關,而經過呢次演出之後,令佢提升唔少自信心.
事實上,身材高挑嘅雅琳一直自信心不足,雖然平日表現得相當硬朗,卻經常喺重要關頭甩轆,而喺呢次大型活動能夠演出成功,對佢嚟講絕對係打咗支強心針,自此之後,佢便頻頻喺各個賽事上以性感賽車女郎造型登場.可能有人會覺得相對唔少胸前偉大嘅賽車女郎嚟講,佢對車頭燈嘅分量未免細咗啲,不過呢樣並唔重要,皆因佢甜美嘅樣貌,配合勻稱嘅身材以及一對修長美腿,外形一啲都唔輸蝕,最重要係佢散發出一股溫柔氣質,每次登場都能輕易成為大家嘅焦點.隨住佢嘅演出經驗愈嚟愈豐富,人氣亦漸漸提升,有見及此,事務所便安排佢做車模,先後喺首爾同釜山等多個國際車展上亮相,而造型優雅嘅佢散發出濃濃嘅女人味.
及後佢嘅工作機會愈嚟愈多,而且唔再局限喺南韓舉辦嘅車展,喺杜拜,法國,德國等多個大型車展都會見到佢嘅蹤影,為多個汽車及汽車零件品牌擔任車模及展銷女郎,同時亦開始為手機遊戲,電子產品及化妝品拍攝平面廣告.工作量大增,有人問佢會唔會因為壓力大而應付唔嚟,雅琳坦言雖然有壓力,但仍然可以應付得到,最重要係希望得到大家認同,呢點先至最為重要.
簡介:吳雅琳身材勻稱,擁有一對修長美腿,不過佢甚少以性感造型示人,佢認為作為一位模特兒,最重要係無時無刻展現個人魅力,反而唔鍾意露肉作為誘人手段.如果大家想了解佢多啲嘅話,就要Click入呢個網站喇!
出生地:首爾
身高:175cm
三圍:34-25-36
網址:http://cafe.daum.net/AngelArim
撰文:魂


text:
或者係睇得太多動作電影,對於搭𨋢,我總係有莫名嘅憂慮.去公屋較高樓層,我怕佢有鬼,平時出入普通𨋢,我驚佢突然急墜,人體剎那截開兩半,橫死𨋢口.加上近年香港有關𨋢嘅維修保養負面新聞連連,我信心不足,一直都戒慎恐懼,再趕時間,都未敢向𨋢施暴,妄圖對抗機械物理.大概我呢種瞻前顧後怕事孱弱,就係成年人口中嘅溫室症狀,二十世紀少年越大越離唔開文明圈養嘅後遺,不成器亦係意料中事.
所以今日得知老人黎氏嘅敢作敢為,我首先就心存景仰,同時大為感觸.老當益壯,一代不如一代,事實勝於雄辯,果然有理.眼見商場𨋢門高速閉合,有感機不可失,手一運勁,功夫一使,隨即以一碌尋常柺杖撥亂反正,需要敏捷身手,更需要日子有功.即使𨋢門最後夾實柺杖,驚動維修公司,驟似尷尬收場,我反而打從心底佩服老人渾然天成嘅剛勇,慚愧自己嘅無力縛雞.呢件事發生喺在時代的廣場之內,正好映襯世代之間嘅心態改變,暴露出現代後生嘅積弱,實在係深刻嘅諷刺.
然後係自辯嘅能力,我地呢一輩唔單止係唔擅長於滋事,更加係鵪鶉養殖場嘅優良配種.老人黎氏毀人𨋢門而不愧,阻人行街亦無怯,重將矛頭直指商場員工嘅少做少錯,維修公司嘅姍姍來遲,我覺得係一種心存浩氣自能笑對天下事嘅魄力,對我黎講,都係遠遠不及嘅境界.一單小事,就揭發企業經年陋習,可以話係路見不平,敢為天下先.就好似我前日因為搵唔到生米而擅自拆開貨倉新米,熟悉餐廳架步嘅嬸嬸話我做乜亂咁黎,我當下就耳後一熱,無言可駁,無語可對.我只係默默將新米倒入大米缸,反思己過,因為我覺得自己確實係做得唔好,有機會引鼠入室,影響舖頭衛生.雖則當日紅日,我根本搵唔到同事問,當時亦唔想為咗拎一碗米而驚動放曬聖誕假嘅人,歸根究底,我都係難辭其咎,需要教訓.前因後果係可以好好解釋,但解釋又何曾會換黎諒解?錯係結果,大家都係睇結果做人.若果我有老人黎氏嘅自命正義,或者悶悶不樂嘅就係畀我疾返轉頭嘅人,而唔係我,但我始終軟弱.
於是我又聯想到自己嘅辯論能力,確實係低於平常.要深究,都應該係人生經驗太少,而社會又對我地寵溺太甚所致.老人黎氏投訴商場員工護客不力,然後就思及工具理性以至香港衰敗,呢種理路,亦非我地所能企及.二十世紀最後關頭嘅變革,用公開考試要求學生言之成理,用小組討論培訓學生注意命題,已經令新世代拙於與人為善,久而久之,每當我同啲冇受過同等操練嘅成年人以至老人傾偈,我直頭發覺自己完全融入唔到佢地嘅世界.佢地可以聚首一堂但係自說自話,發表議論然後大笑歸去,我屢次嘗試點出嘅現象成因,往往都好似風一樣掠過無痕.我有時甚至會懷疑,眼前嘅人到底係左耳入右耳出已成習慣,或者婉轉抗議,定根本已經臻於化境,想聽則聽,唔想聽則可以閉耳修行——相比起𨋢門嘅無故開合,難以捉摸,我喺與老人社交之中所受嘅挫敗,似乎更大.
張愛玲曾經寫過,「在現實的社會裡,我等於一個廢物.」天才如佢,獨精一瓣而無心他顧,不容於世係好平常,畢竟要佢去寫公式化嘅學術論文都係屈就.而我地身為泛泛之輩,才德俱欠,只知投訴,只知喺小事上發難,又憑乜去慨歎職場嘅病態,埋怨社會嘅壓迫呢.群得成年人同老人多,我都自卑到越黎越覺得自己成事不足,敗事有餘,枉費經濟起飛繁華盛世所附贈嘅先進教育.香港人香港精神,無可避免,只能由我地呢代一手斷送,一手了結.


text:
其實自從 Mario 64 開始,阿Mario大叔一無左頂帽就會周身唔聚財,行又行得慢,跳又跳得近,仲一路行一路扣血.到左今日,終於真相大白,原來頂帽先係佢本體.
所以你會睇到頂帽一飛出去,戴左係第二樣野上面嘅時候,佢個肉身就散左,然後跟住飛埋過去,塞晒係頂帽入面.嘩大佬,我睇返一次,差D以為自己寫緊 The Evil Within 2 嘅野呀.
Game Play 如無意外係 Open World,應該係Mario有史以黎第一隻真正嘅Open World.
即係 Mario 64 真係 Open 嘅地方得個城堡,其他都係揀星星再入去,Galaxy系列有條好明顯嘅路線比你跟,3D World更加係拆細到一條條路咁比你行.
而《Mario Odyssey》,睇佢Game Play你就見到佢去到一個新地方,但其實無野做,你要自己周圍行下搵野做,唔高興又可以走,應該可以算係真正意義嘅 Open World.
不過我估計都係需要收集到一定數量月亮之後先可以入某D地方,呢點都幾 Mario 64.希望唔好得 120粒月亮咁少.
每個唔同嘅地方都有唔同嘅特別金幣,係果度先用得,我估都係 D外觀野,衫啦,或者有間房仔比你擺下擺設之類.
但佢個 Game Play 又 Demo 比你睇有粒月亮要換成套墨西哥衫入去同D骷髏仔跳舞先拎到,呢點亦都係非常 Mario 64,有玩過嘅人都應該試過捉兔仔之苦.
然後,你會係另一段 Demo 度見到果隻令人又愛又恨嘅兔仔,雖然好似易捉左.
轉 2D 個 GamePlay 超驚喜,走入個水渠度,然後變左紅白機版嘅2D Mario.根據我對任天堂 Level Designer 嘅信心,係完全可以想像到將會有幾變態,有幾難玩.
Game Play 亦都 Show左一個 Mini Boss嘅打法,個 Mini Boss係新角色黎,個樣好似賤兔,唔知老任同Ubisoft有咩枱底交易.
可能除左賤兔Mario戰棋(呢隻我完全唔睇好)之外,佢兩間公司仲有其他野想搞.
而個 Mini Boss 嘅戰鬥就無乜特別,都係 Mario 傳統嘅 Boss,做某 D野會令佢可以比你踩,踩三下佢就死.
一定要講一樣野就係 Trailer 入面唱歌條女,叫Pauline,係 1981年 街機 Donkey Kong 入面,Mario 要救嘅女友,簡稱 Mario 前女友,而家做左 Mayor Pauline (因為佢係 DK入面都係發左達的).
我唔明點解香港好似無一個打機嘅媒體有提下佢,呢次係事隔36年,Pauline再一次同Mario係同一隻Game入面出現,完全係歷史性嘅 Event,琴晚條 Trailer 一出,所有鬼佬媒體已經嘩嘩聲問係咪 Pauline,問答環節仲即刻叫老任 confirm,而香港完全無人提我覺得真係好羞家.
而今次Pauline嘅出現,估計下集孖車同大亂鬥呢D Pauline 都應該會出場,咁係丫嘛,Daisy 呢 D二奶都有,點解前女友無先?
係 Trailer 又會見到Browser,Mario同Peach 都著晒結婚服飾,明顯今次故事就係婚禮行到一半,Browser衝入黎大叫:「我唔願意」,跟住條女又三心兩意最後跟左佢走,Mario好無奈咁又要去救佢.
其實,你搶乜鬼丫Browser,咪由佢兩個結囉,條八婆個心都係向住你嫁啦,你一叫,佢就黎比你「綁架」嫁啦!
Show floor demo :
(我懷疑全香港無乜邊幾個 Media 有睇完呢條片)
《Mario Odyssey》E3 2017 Trailer


text:
[個人傳記] 年少荒唐回憶錄: 69. 寧波人以波凌人
講完啲咁感性既故事之後,同大家分享返啲輕鬆野啦.咁一如以往,我份工係成日都要走動既,咁啱係寧波果邊有個做左好耐既同事辭職,老闆就叫我上去走一轉,幫手執執啲手尾,順便同啲供應商食下飯吹下水打下關係.好丫,公費娛樂我就一向最贊成.
推介大家如果去開寧波,可以選擇住香格里拉,個view既性價比係真心高,望住咁正既夜景扑野都特別有氣氛.
第一日到埗果陣,我冇安排任何行程既,check-in完之後就係市內行下,飲下咖啡,聽下啲小商店,再睇定夜晚有咩食先.行過步行街果陣,見到果度有兩間門面望落都唔錯既酒吧,即時發動我係深圳學既技能,打開附近的人,搵下啲酒吧艇仔,同埋有冇女女出黎呃酒飲先.
Hea左一個下晝之後,酒吧營銷就搵到兩個既,但寧波妹就冇Yo到,唔係廢問廢答就直情唔答,呢度啲民風咁獨特既喂?食飽飯之後,掙扎左一下,到底出唔出去酒吧行下呢?女又冇Yo到,就咁單拖去釣下魚?開枝酒又唔係特別平,好似又唔多化算咁喎,但一個人成晚流流長又有咩好搞?而且亢奮左咁耐,都要對得住自己啦.
問下營銷一個人有咩推介,佢就話啤酒都得,到時仲可以搵啲女仔陪我一齊玩.同倫敦金或者傳銷一樣,真係明知佢呃人既都係會有人落疊,咁我本住我不入地獄進入地獄 (AKA鳩痕) 既心態去瀟灑走一回啦,咁個營銷都係個妹妹仔黎,大家出去玩,記得揀女營銷,你俾得錢佢賺,點都會陪你飲兩杯玩兩板先,你叫條仔幫你開台既,emmmmm,除非你係Anal啦.
咁入到場,可能係閒日,即使十一二點都唔算太多人,成個場滿左7-8成啦.再同大家解構下呢啲酒吧營銷既手法,一黎到幫我開台果條女就先serve我,陪我飲兩杯猜兩板之後,就會借頭借路話去搵女或者去廁所再唔係搵朋友就較腳,咁呢條女都算厚道,總算搵左兩個女仔埋黎玩先鬆人.不過大家唔好以為真係咁好死,佢搵既女通常只有兩種,第一種就叫做氣氛組,即係酒吧請返黎充撐場面既女,有時你見到自己一個係舞池熱舞果啲就係,始終收左錢,你上去鳩企下次人地就唔使你黎啦.
第二種就係第二個營銷,即係A女同B女都係營銷,B女去陪A個客玩,A女就陪返B女個客玩咁,扮哂新鮮靚菜咁.上面講呢兩種女,兩個字,難食.好撚難食到,人地日日果度打滾,最叻就係吊癮玩心理,水你俾錢之餘又唔使出賣身體,往往都係行出酒吧果一下你先發現自己做左水魚.
不過咁,我去到先叫左一打啤酒,咪當去感受下氣氛,請下啲女仔飲下酒咁囉.幫我開台果條女叫左兩個女同事黎之後就失左蹤,但呢兩條女顯然都有啲料到,兩杯落肚已經想水我幫佢地買酒,但你估我第一日出黎行走江湖咩,我指住成桶百威,話呢度仲有咁多,飲哂先講啦.佢地要我科水,就要幫我隊左佢,呢啲女咁錫身,一陣飲醉益左我咪唔撚抵,再講,如果飲哂我拍下籮友走佢都吹我唔漲,呢淌渾水佢地就梗係唔會搞啦,拿拿臨就閃左去,叫返本身幫我開台條女返黎.
條女都算唔話得架啦,即刻返黎,返到黎之後都冇乜炸型,咁我拉住佢咬下耳仔吹兩句水先,個𡃁妹本地人,先二十才,做左酒吧大半年左右,傾兩句佢先知原來我係香港人,電視就見得多,真係香港黎既人佢未接觸過,仲話都唔係好似啲人講咁香港人講普通話講到1999.自從佢得知我係香港人之後,態度亦都更加友善,身體接觸甚至食下波餅都有,不得不說香港人係佢地眼中始終都係比較高尚既,特別係北面少少而又唔算最發達果啲城市.
我同女女傾下飲下都已經開始攬埋一舊啦,酒就飲得七七八八,就開始思淫慾啦.
「你幾點下班啦?」
「看有沒有生意吧,公司規定最早也要兩點」
「下班之後要去哪裡嗎?要不要一起吃夜宵再喝一點?」
「你明天不用上班嗎?」
「我自己開公司的,過來這邊開會而已,時間比較彈性,很隨意的」.呢啲時候梗係吹大小小啦,反正又唔會fact check既
「那麼好呀,看你還很年輕呀,好羨慕」.後生女始終係後生女,始終係差咁啲火喉.
「大家也不都是靠自己努力賺錢,又什麼好羨慕的,我爸又不是馬雲.不過其實也還好,我爸是馬雲的話估計那張臉總得遺傳多少給我」
「哈哈,那你要等我下班嗎?」
「離你下班還早吧?幫我點個香檳,你繼續在這兒陪我喝酒聊天吧」
「那麼好嗎?那你等我一下哦」.雖然話唔太抵,但係呢個時候再加枝酒,真係致命一擊啦,反正公數claim返多少都仲得.
呢啲時候千祈唔可以俾勝利沖昏頭腦,飲大左既話就真係偷雞唔到蝕渣米.我睇住時間,灌條女飲多兩杯,兩點鬆啲我就叫佢收工啦,女女都聽聽話話直接跟我走,上到的士我問佢附近有咩好食,佢話食海底撈.我心諗,屌咩,打個幾鐘邊爐仲扑乜撚野?好在佢即時又話好肥,最近已經肥左,再打邊爐唔掂,嚇鳩死我,心都離一離.
咁係的士上佢都未有諗到食咩,咁我就同司機講去香格里拉酒店,再同女女講話一係去我酒店附近睇下有咩食,冇就叫外賣啦.我唔知係因為聽到香格里拉條女已經濕哂定點,反正佢就默默點頭就係啦.去到附近當然冇野食啦,果度海邊黎,風就有得食,直接的佢上房先,入到房見到咁既夜景佢即時就行去窗邊睇,我都馬上跟上係後邊攬實佢,然後由面珠,到頸咁一路開始輕輕咁鍚.
妹妹都好有反應,個身扭黎扭去,咀仔合實咁細細聲係度呻吟,我亦都唔心急,衫都冇除,只係伸手入去輕輕咁撫摸佢,心口,頸項,肚仔,背部,我都有用指尖掃過,唔怪得佢話自己肥左,有少少肚腩,但換黎既係上圍有揸手,I like it.挑逗到咁上下就將佢轉個身細車,女女都按捺不住,開始反攻,隻手好用力咁摸我面珠,再到胸膛,然後就箍住我條頸大車.大家都如箭在弦,咁不得不發啦,我一下就將佢身上衣物扒光,兩隻有份量既奶即時開黎見我,34D左右啦,渾圓又唔會八字又唔會墮,年輕肉體真係年輕肉體.
我都急不及待剝衫剝褲準備入閘,正當我係條除左既褲入面搵銀包入面既護身符之時,無野做既女女突然就跳到我面前,二話不說跪係度幫我含,平時啲港女又嫌污糟又話要沖涼先,女女埋頭苦幹仲含得津津有味,享受住前面含緊撚既偉大雙峰,同壯麗既江景,真係不得不頌讚中國既偉大呀.而重點係,窗簾都冇落架我地.
面對此情此景,我慢慢拉起女女,示意佢雙手撐住窗,我橫刀立馬戴好套就狗仔式後入佢,望住海天一色屌閪格外有氣氛,再係玻璃既倒影中隱約見到一雙肥乳俾我撞到前後搖擺,真係興奮到極點,啪啪既撞擊聲加上女女放肆既淫叫,原來想試下換多幾個動作既,但我實在不能浪費此良辰美景,從一而終,全神貫住咁推足十分鐘,終意精意來臨,我一手扯住女女既頭髮向後拉,一手大大力咁拍佢屎忽,下盤用力盡量頂入去,終於都將我既子孫貫注哂入去佢體內 (隔住個袋).
大家做完體力野之後,都攰到撻左落床,好快就雙雙入睡,一張開眼就第二點,一個全裸既大波妹仲瞓係我身邊,配合住晨勃緊既細佬,當然係morning Q既時候,我一手揸波,另一隻手就摸腰,同時個口就隊埋去食奶,手口並用咁叫醒女女,有少少訝異既佢好快就享受緊我既服務,正當我想再進一步之際,佢stop左我.
「好髒呀,先洗個澡好不好?還有,我有點餓了,先吃個早餐可以嗎?」
嘩,你咁客氣我就梗順你意啦,我話直接叫room service啦,然後就一齊去洗白白,係企缸入面,佢先沖好自己,再幫我洗乾淨,一雙美乳好似沐浴球咁係我身上拭擦,連我硬到紅哂既細佬佢都用對奶夾住上下咁摔,夾腸呢樣野真係唔係人人都有辦法做到.個衰妹仲整個淫樣我嘆,真係佛都有火,即刻捉住佢個頭要佢含返幾野先,不過始終係細路女,含得就唔太有技巧,淨係上上下下咁chok,不過冇用啲牙整到我都算係咁了.
含左一陣,佢就企係身扶住我條野入洞,佢下邊好少毛,望住自己條野俾佢個閪啜入去都幾有feel,不過都係插左兩下就抹乾身出返去了,問女女食咩佢話是但,咁我就望一望個menu,再打落去叫room service,個衰妹冇野做就搵野玩,居然自動波又開始係度含,我碌野馬上又硬過鐵柱,一路望住個menu,但個腦都運行唔到咁了.
點知佢越玩越過份,居然扶住我條野直接坐上黎,個淫娃既蜜洞本身都已經濕哂,冇乜壓力下就長驅直進到底,我口都震埋望都冇望就叫左頭兩個set就算.個衰妹咬住咀唇咁扭動腰枝騎我,我放低電話就攤低享受,摸住佢滑溜既身體,豐滿既乳房,唉,打真軍就打真軍啦,唔入都入左,呢啲年青肉體真係忍唔到手.唔知係咪大陸妹既關係,體力特別好,還是刻苦耐勞啲,騎足十分鐘都唔見佢話攰.
不過到係時候換個姿勢啦,將阿妹掟係床,摔下粒豆豆先,嘩,成手都係蜜汁,我都廢事忍了,馬上企係身將佢雙腳抬起成V型,開始人肉打樁機,啪,啪,啪,啪,一下又一下咁有節奏地頂到入佢子宮,阿妹已經頂唔順,呻吟都叫到有震音,我再慢慢升到Level 2,一路插,一路按摩佢陰蒂,feel到佢雙腳椯繃緊,腳趾都夾埋哂,條腰係咁左右擰,望住佢滿足果個淫樣都好有征服感同滿足感.
此刻,精意亦都隨之意來,我馬上轉個五波,啪啪啪啪啪瘋狂咁加速,女女都已經虛脫咁唔識郁,叫聲都有氣冇力咁,我亦都到臨界點,馬上抽返出黎瞄準佢對肥乳盡情噴射,但由於太過興奮,有唔少仲射到去佢下巴.年輕肉體就係正,白白滑滑又好反應,我望住條J上面仲殘留少少子孫,淫念一生,抹哂係妹妹面珠仔上面,而阿妹雖然成個人軟哂,但仲好鬼馬咁伸條脷出黎奶我個龜頭,呢兩Q真係玩得爽.
起身大家清潔好之後,同佢食埋早餐佢就返歸了,夜少少佢都仲有問我去唔去搵佢開台,我本身諗住食得唔好哂,咪做大哂鬼啦,繼續開set酒支持佢,點撚知個衰妹走果陣居然話今晚要返屋企喎,呢次真係老貓燒鬚,不過俾少少錢就有個卜卜脆既肉體玩左一晚,點計都賺既,唯有當跌返少少出去獲利回吐啦呢舖.


text:
[有沙入眼]是咁的,我嘅職業係幫想自殺嘅人寫遺書: 349.境界
見倒阿文個樣,講真係有少少嚇親
我望向miki,佢咬住下唇,避開我嘅視線
就算miki一直陪住阿文,佢仍然變成而家咁
我一手放喺miki頭頂:「辛苦你喇.」
佢咬住唇,好似個地獄式特訓左半年,仍然喺水運會游第尾嘅小朋友一樣,唔忿氣咁點點頭
「點解每次⋯⋯我都救唔倒⋯⋯」佢細細聲講
應該係講上次希仔,同今次
陪希仔玩,陪喺阿文身邊,點解陪伴無用?
因為miki搞唔清楚先後次序
miki係比阿志救完,阿文嘅陪伴先幫倒佢個心康復
但係佢錯以為陪伴就係解決方法
試問如果當年,阿文留喺miki身邊陪佢,但每日仍然照比老豆搞,照比後母打,有咩用?
「單純陪住佢,阿文係唔會回心轉意.所以我先把握時間搵解決方法.」相反阿志就好清楚
「你咁樣消失法,如果阿文唔搵我,即刻自殺咁點?」
「我好清楚阿文份人,佢一直都好抗拒自殺,所以唔會衝動即刻走去跳樓.」
呢個係阿志對阿文嘅信任,係十年歲月嘅感情裏面慢慢堆積出黎嘅一種了解
係種一對相識十日,或者十個月嘅情侶無可能達到嘅境界
阿志係真心相信,自己嘅女朋友就算要死,都會係經過時間沉澱之後嘅選擇,而唔會係一時衝動嘅行為
而事實係,佢啱左,所以阿文先會搵我


text:
呢張相,係未出院嗰陣太太偷影我嘅.嗰陣開始有少少懷疑人生,覺得點解我好似做乜都唔啱咁嘅?
.
點知返到屋企之後,懷疑得仲犀利.
.
尋日怪獸仔第一晚返屋企瞓,講攰真係好攰,我成晚都冇乜點瞓過,不過就開心多於一切?.相信到怪獸女返埋屋企之後,肯定仲刺激;我諗,我終於可以體會到咩叫困獸鬥??♂
.
其實我明明跟足晒陪月姨姨啲步驟㗎啦,但硬係都好似搞唔掂咁.人哋姨姨輕輕拍佢幾下佢就瞓著,我就半夜搞一大輪佢都仲係唔願瞓;到佢肯瞓嘞,又差唔多要餵下一餐.
尋晚三點幾,怪獸仔終於瞓著;見得番個零鐘,我決定唔瞓喇,索性坐喺廳等算數.等等下嗰陣我諗:嗱,日頭佢哋食飽就瞓吖,但一到夜晚我同佢單對單嘅時候,就鬼咁精神 –
.
如果我哋係喺歐洲生活嘅話,咁我夜晚咪有得瞓囉?
.
冇嘢喇,嗰陣我可能眼瞓到黐咗線?
.
不過話時話,我的確已經準備將佢哋嘅一啲嘢送去歐洲,講緊嘅,係佢哋嘅臍帶血.Smart Cells Hong Kong 嘅服務非常之好,簡單登記完,第二日佢哋就會將採集工具盒送上嚟我哋屋企,而我哋要做嘅,就係入院嗰陣將個盒交畀姑娘;小朋友出世之後打個電話,寶諾又會即日派人去醫院攞番個盒,再將樣本送去英國嘅實驗室化驗同儲存.儲臍帶血,係幫小朋友嘅未來買個保障;做父母前幾已經有好多嘢要兼顧,寶諾嘅周到服務真係幫到我手,感激感激.
2020年4月


text:
喜雙飛:極品巨乳 可愛大激鬥
最近日本AV界連續傳出天后級女優引退嘅消息,除咗凜音桃花,市川雅美外,仲有「日本一彈性美巨乳」高橋聖子.雖然大家唔能夠再欣賞到佢對白滑堅挺嘅極品G奶,但係AV界嘅好波之人又點止得聖子一個,起碼仲有羽咲美晴同水卜櫻,今日就搵佢哋兩個嚟番場巨乳大激鬥啦!
天真精靈
相信AV迷都知道,要欣賞美巨乳梗係要睇AV廠OPPAI同E-BODY嘅出品,皆因呢兩間廠主打美巨乳女優.此外,其他AV大廠嘅專屬陣容亦不乏好波之人,好似羽咲美晴就係其中一位啦!雖然佢今年已經踏入30歲,但係面上仍散發出天真純情嘅感覺,猶如十八廿二嘅美少女,而且雙眼又大又精靈,笑起上嚟更加令人陶醉.
美晴曾經做過地下偶像,2016年被專門發掘藝能人下海嘅AV廠MUTEKI帶入AV界,拍咗一部出道作品之後,就轉投到AV大廠S1直至今時今日.喺S1嘅培育之下,令佢嘅演技同床技都咁超卓,擅長運用一對飽滿又彈手嘅極品G奶招呼男優,盡情發揮小惡魔風格.然而,美晴本身敏感度亦相當高,所以被男優反攻就好容易搞到佢驚呼狂叫,肉緊表情睇到人相當興奮!
羽咲美晴
年齡:30歲
身高:5呎
三圍:34G-24-33
十年一遇
日本AV界擁有美巨乳嘅女優愈來愈多,不過能夠挑戰到羽咲美晴嘅卻唔多,水卜櫻就係其中一個.今年24歲嘅佢,屬於小柄型巨乳妹,體態嬌小,身高5呎而條水蛇腰只得22吋,但係就廟細燈籠大,上圍擁有一對G奶,外形渾圓且白滑剔透,絕對係世間難得一見嘅水晶燈,因而被AV業界稱為「10年一遇之神乳」.
佢喺2017年投身AV界,據佢喺訪問中表示,之所以成為AV女優,其實係因為好欣賞AV男優,於是決定搵機會同佢哋喺床上較量一番.而將櫻妹正式帶到AV界嘅AV廠係S1,所以佢都算係美晴嘅師妹,不過效力S1唔夠一年就被安排到另一AV大廠Moodyz拍片,有人猜測原因可能同S1照顧唔到太多女優,亦有人估計可能係因為櫻妹雖然外形煞食,但係演技仲未夠火喉,故被S1狠心放棄,好彩櫻妹喺M廠嘅悉心調教之下,家陣演技同床技都已達到爐火純青嘅境界.
水卜櫻
年齡:24歲
身高:5呎
三圍:31G-22-31
第1回合:鬥雙乳
羽咲美晴對G奶雖然喺外形及彈性上都達到相當高水平,但係師妹水卜櫻對G奶則勝在夠白滑鮮嫩,而且兩顆車厘子色澤淺淡,令人流晒口水!
第2回合:鬥惡魔
水卜櫻近期亦開始行小惡魔路線,一邊露出可愛笑容,一邊玩弄男優,不過講到呢種演出,羽咲美晴就真係高幾班,特別係佢雙眼又大又精靈,一邊望住鏡頭微笑一邊招呼男優嘅場面,完全係演繹出小惡魔嘅精髓.
第3回合:鬥演出
羽咲美晴喺演技同床技上都相當高分,喺不同題材嘅作品中都能夠做到入木三分;而水卜櫻雖然冇美晴咁精湛,但係潮吹功夫一流,噴到四圍濕晒,令作品精彩度大增,成功攞番唔少分數.
Report:各擅勝場
羽咲美晴同水卜櫻兩位可愛美巨乳女優各擅勝場,二人亦先後喺DMM成人大獎奪得優秀新人女優獎,所以亦好難分到高低,一於打和啦!
撰文:賢
人人做記者
爆料方法 :
爆料熱線:
(852) 3600 3600
傳 真:
(852) 3600 8800
SMS:
(852) 6500 6500
電 郵:
MMS:


text:
座廁選購攻略目錄
– 座廁種類
分體式座廁
水箱同座廁中間會有連接位,需要靠水箱螺絲連接,價錢相對較平!
連體式/一體式座廁
完件燒製,冇連接位,清潔會比較方便,易處理啲!
– 座廁選購重點
座廁最重要就梗係沖走啲污槽嘢啦!沖水系統一般都分為以下 3 種:
沖水量
傳統直沖式一般就會有6公升以上,有一啲慳水嘅設計就會有3升同6升嘅雙容量沖水.
漩渦式就更加慳水,可以做到只要3升同4.8嘅雙沖水.
沖水範圍
直沖式嘅隆同內壁有一段距離,所以會有死角位.而漩渦式就可以全面覆蓋成個廁bowl ,無死角沖水!
去水位:高咀,低咀,自由咀,地去水
高咀
係指座廁去水位嘅中心 (喉中),離地超過180mm(即6吋)或以上,現時市面上絕大多數嘅樓宇或者係新落成嘅樓宇設計都係高咀!
低咀
座廁去水位嘅中心,離地100mm,即4吋左右.通常會喺一啲比較舊式,大約樓齡30年嘅樓宇,大喉去水位會用低咀式設計.所以低咀嘅座廁款式愈嚟愈少.
自由咀
係將座廁出水位向內縮入去,留出更多足夠空間,去駁長去水喉接駁大廈嘅大喉位,無論係高去水,低去水,甚至是地去水,自由咀都可以自由地安裝到.
由於現時接駁座廁嘅出水位係可以用一種名為〔風琴喉〕嘅物料,所以就算原有大廈屎渠去水位係低位,都係可以用高咀座廁.
地去水(地排)
座廁去水位設於地面,墻面到排汙管中心位305mm!
– 座廁功能選擇
暖板功能
等你喺冬天嗰時,唔駛再一坐落去,就凍到入肺.
易潔塗層
喺廁 bowl上面加上易潔塗層,避免經常有屎積出現.
甚至有一啲智能座廁有便前噴霧,係你如廁前濕潤廁bowl!
洗淨功能
唔少智能座廁都有洗淨功能,相信香港人去日本旅行都有試用過,一般會有臀部清潔,下身洗淨等,仲有啲型號會有幹風功能.
自動感應沖水
等你去完大小2便之後,無須自己撳制沖廁,更衛生方便.
– 座廁清潔及保養貼士
1. 唔好用硬刷頭或者鮑魚刷擦洗!因為廁bowl 一般有塗層,長時間擦洗更有機會令到表面唔平滑,更容易有污積出現.
2. 油壓廁板唔好用力撳!油壓廁板其實係消耗品,壽命會因為使用次數同方式有所影響!
3. 盡量用中性清潔劑,強力清潔劑有可能令塑膠材質出現龜裂嘅情況.
4. 無論你嘅座廁有冇抗菌功能,都要冚埋個廁所板呀!


text:
香港單車徑減速欄之多,已經成為國際笑話.早前筆者提及政府設計單車徑上嘅問題,減速欄可以話係「跌車欄」,點知話口未完,真係有宗跌車意外.
屯門區議員 張錦雄Kenneth Cheung 收到街坊報告,情況係咁:
「我住藍地.今朝踏單車,在單車徑上遇到一障礙物,失衡跌倒,人仆單車上受傷,被途人發現送院.現在想向你反映這問題.本身我係靠左踏車的,但係去到呢個位左邊嘅單車徑又有沙石以及突出嚟嘅植物所以去到盡頭的時候,在確定沒有其他人的時候,我就選擇右邊的單車徑,結果就撞上了這個毫不顯眼的障礙物.照過超聲波同埋 X-ray 醫生話見唔到有骨折或內臟出血嘅情況,叫我返屋企休息下,畀咗啲止痛藥.我而家個肚就隱隱作痛,希望冇大礙.」
8月25日更新: 附近一帶單車徑狀況
車友撞到拆斷嘅減速欄之後,失平衡跌倒受傷送院,好彩最後無乜大礙.而事發地點係屯門青山公路藍地段近桃園圍,單車徑只係貫通附近幾條村落同公共屋邨,所以行人少單車少,亦令有關部門借機忽略.
事實上,政府於規劃及設計單車徑方面,一直為人所垢病.而單車徑往往缺乏維修,更成為大眾安全隱患.政府力推嘅「新界超級單車徑」將於9月通行,到時騎單車人士將大增,但屯門這一類失修嘅單車徑,絕對唔可以應付市民所需.
其實大家都係想安安全全踩下單車啫,唔係要大家耍埋雜技呀嘛.
筆者感謝 張錦雄Kenneth Cheung 議員幫忙,提供上述個案.
分享連結:


text:
由放棄從化倉到今日馬會官宣,呢幾個月不斷有蘇保羅放棄香港練馬師牌照嘅消息.
蘇保羅琴日晨課已經同傳媒交代呢個消息.根據SCMP報導,佢就話自己四個馬季之前已有呢個念頭,去到兩個馬季前就認為自己即將要放棄練馬師牌照並離開香港.
稍後佢就會同馬主講呢個消息,並主力為旗下33匹賽駒搵新屋企.對於自己嘅決定,佢話自己喺香港已經18年,現年62歲嘅佢仲有好多野想做,認為而家開始好過到左66歲先開始,咁樣可以有多啲時間同體力享受生活.
被問到會唔會再喺紐西蘭練馬,佢就話一定唔會.不過佢就會喺南半馬主力賽駒買賣.另外,佢話唔介意當細佬蘇利雲及其練馬拍檔施葛德唔得閒果陣幫下手,順便去下馬場嘆下咖啡同人吹下水.
蘇保羅截至今日為止,喺香港18年贏左512場頭馬.當中最令人印象深刻當然係「友瑩格」,該駒曾出2014及2016年嘅香港短途錦標,同時亦喺海外贏得高松宮紀念賽及KrisFlyer國際短途錦標.服役11場頭馬中有五場一級賽冠軍,同時都係2014/15年香港最佳短途馬.
而2007年香港打吡冠軍「活力金剛」及2010年董事盃冠軍「友誼至上」都係其代表作之一.
Source: HKJC, SCMP
Photo: HKJC


text:
影結婚相聽落好似只係兩個人嘅事咁,其實未必㗎,得兩個人,影嚟影去咪又係得攬下鍚下咁,多一個人就唔同呢,多好多玩法㗎嘛!
美國呢對新人,就決定搵個「第三者」嚟同佢哋影相.呢個人就係新郎哥最好嘅朋友,亦即係伴郎喇!古乳有暈,能成為密友大概總帶著愛.話晒同新郎咁多年朋友,相信佢哋嘅感(基)情一定好深厚⋯⋯
簡直深厚到想咀新郎一啖呀!當新郎同新娘喺度咀咀嘅時候,伴郎只能夠默默咁嘟長個咀仔喺側邊做個電燈膽咋⋯⋯最重要都係鞋底上面嘅心聲,當新娘講「我願意」嗰陣,伴郎心入面其實係講緊「我唔制呀~」!
嗚⋯⋯「新郎結婚了,伴郎仲要係我」,仲慘過自己個前度請飲呀!新娘仲要喺隻鞋度宣示主權話自己贏咗呀!人哋已經好傷心㗎啦,要望住你哋放閃,你仲咁講嘢,抵畀人叫你收聲嘅.
不過伴郎哥,你都唔好咁傷心啦,仔死仔還在吖嘛.呢輯相放咗上網之後,大家都話伴郎好可愛,仲有勁多仔仔女女問佢係咪仲單身,想識下佢咁話呀.
你哋全部都諗多咗喇,其實呢個只係影相效果嚟㗎咋,伴郎哥唔止唔係hehe,仲已經名草有主,有個靚女女朋友㗎喇!女朋友見大家咁踴躍,仲特登喺FB留言表明身份,叫大家諗都唔好諗住同佢爭仔?啵!
唔知換轉係一個毒L幫女神影啲咁嘅結婚相,又會唔會有咁多仔仔女女想識佢呢下?
封面圖片及資料來源:Country Roads Photography,Bree Orchard


text:
我嘅工作會否被人工智能AI取代?
科技日新月異,你有冇擔心過自己嘅工作被人工智能代替?由史提芬·史匹堡執導嘅美國電影《A.I.人工智慧能》(2001),就預想一個因氣候變化而接近末日嘅世界,人工智能發展到擁有情感,思考同學習能力.電影中一啲非常人性化嘅職業,甚至細路仔,都可以由人工智能去代替.當然此電影係一個極端嘅想像,但今日現時有乜嘢工作最容易被人工智能取代呢?
服務業
波鞋店,餐廳等嘅服務業牽涉好多貨物嘅傳遞.當店舖規模大嘅時候,公司採用人工智能的確可以減少人力,亦可以減少出錯嘅情況.最明顯嘅例子就係現時唔少餐廳都會採用電子落單同送餐系統.如果將人工智能嘅科技加入點餐系統,「侍應」可以與食客推介食物,簡單對話傾偈,仲可以比真人侍應捧起更多餐盤.
電話推銷
電話推銷係一種廣告工作.對於大公司嚟講要短時間内可以將產品推銷予廣大嘅群眾係重要嘅.所以點樣低成本接觸潛在客人喺電話推銷中至關重要.人工智能可以免卻打電話嘅繁瑣工序,又可以一式一樣地將推銷訊息播出,又可以減低人工成本,人工智能嘅Chatbot仲可以24小時全天候推銷.
機構嘅客戶服務員銀行,政府,醫院客戶服務每日面對大量嘅查詢.要逐一應對會對機構帶來莫大嘅負擔,客戶查詢亦要等候好長時間.好多時候客戶嘅查詢大部份都係簡單而千篇一律嘅基本資訊查詢,如果保留由真人去應對,在機構同客戶而言成本都會大大增加.現時有唔少公司正建立緊自己嘅人工智能客戶服務員,將客戶嘅常見問題,俾人工智能學習閱讀客戶以口語同人性化嘅提問,就可以成為前線嘅客戶服務員.不過,始終有少部分嘅查詢需要複雜嘅資訊同對話,都會係特殊嘅客戶要求,始終都有需要轉至真人服務員去處理.不過在此之前,會先由人工智能處理大部分嘅基本查詢.
翻譯
現時人工智能最廣泛使用相信唔可以忽視翻譯.由於人工智能需要從大量嘅資料中學習,從而學習人性化嘅語言.我哋日常喺網絡嘅語言使用,就係人工智能學習語言嘅重要資源.Google Translate就係一個明顯例子,我哋愈用得多網上嘅翻譯系統,系統嘅翻譯就會越來越準確.對於簡單嘅翻譯工作,如果文學性唔高,使用人工智能做翻譯對公司而言會更快捷.
人工智能興起,係危定係機?
上述一啲人工智能可以代替真人服務,但其實都唔一定會全盤能夠代替真人服務.例如一啲例外情況,人工智能無法從過往嘅大數據經驗學習的話,就需要真人處理了.所以,打工仔可以視人工智能為一個提升工作效率同省卻繁瑣工序嘅工具.保持人際溝通同靈活變通嘅敏感度,人工智能都難以完全代替真人.即使科技如何進步,如何使用科技仍然係科技無法代替嘅.打工仔可以保持積極態度,學習同認識人工智能科技,從而思考科技可以如何幫助自己嘅工作,就可以保持喺勞動市場中嘅價值.現時唔少有關科技嘅網站定期介紹最新嘅科技發展,不妨喺公餘時間睇一啲文章同影片,可當作寓工作於娛樂,亦為未來嘅人工智能勞動市場裝備自己.


text:
(見工奇遇記)面試遇有家庭問題求職者 HR心軟︰好想畀Offer佢
按圖了解讀者Polly的心聲︰
不過有次我印象真係好深刻,我記得有個30歲中嘅男人,走嚟In一個Junior嘅位.其實我覺得有啲怪嘅,但我阿姐話叫佢見下面咪約佢囉.面試當日,我照平時咁問佢問題,其中一條問佢類似之前喺舊公司嘅工作嗰陣,佢突然喊咗出嚟…內容唔想透露太多,大致話佢係屋企嘅經濟支柱,有父母同有個仔仔要養.佢有話如果無工開,佢真係無辦法養到一家四口…當下雖然覺得佢喺面試期間喊唔好,但見佢大大個男人,居然喺個陌生女人面前咁喊,應該真係壓抑咗好耐… 嗰一刻其實我畀唔到咩反應佢,始終請人我無話事權,我只可以如實記低佢啱唔啱呢個空缺. 講真,其實佢又真係幾適合嘅,不過呢個始終係Junior位,如果有更好嘅選擇,我相信部門嘅主管同我阿姐都唔會建議佢.我曾經有心軟過一刻,面試之後同我阿姐講過呢個男人嘅問題.不過可能我阿姐見慣大場面,佢話無計㗎,好多求職者都係咁㗎啦,唔通個個都請咩. 咁我阿姐講得又好啱,所以最後佢哋班高層都係揀咗個最合適嘅人做呢個位.」 延伸閱讀︰(見工奇遇記)自以為「皇親國戚」拉關係?HR嬲爆︰面試不停提老細
求職者7句說話 HR聽到即Out
面試時打「同情牌」不管用,有時求職者自己的口頭蟬也可能是HR討厭你的原因,以下有7句面試時HR聽到即Out的說話,不想白白浪費見工機會,就會留神了!
延伸閱讀︰(見工奇遇記)求職者要求面試有車錢補助 HR無故食死貓
延伸閱讀︰(見工奇遇記)面試被HR問點解唔進修 打工仔︰咁又叫我見工


text:
咁我繼續好奇查吓呢個人啦,發覺原來竟然可以喺維基搵到佢!Digby1884年喺英國出世,廿九歲嚟咗香港做教授(1913年),一留就留咗三十幾年,到1949年先返倫敦養老.港大1911年成立,即係成立咗冇耐佢就嚟教書.再搵吓資料,發覺醫學院院長梁卓偉有寫過一篇文講佢!原來港大解剖學院喺1913年先成立,而Digby就係第一個解剖學院嘅教授.到1915年,佢年方三十一歲就出任港大醫學院院長.
好記得當日自己係幾咁抗拒進入FB呢個新世界(冇錯,當時真係新世界.),想死守喺Xanga,想抵抗如洪水一樣嘅潮流,不屑用一個以相,以圖,以小遊戲為主題嘅媒介.嗰陣都覺得xanga係無可替代,係到好後期先死死地氣加入FB.到咗今日,我依然覺得Xanga係無可替代,因為佢已經成為咗珍貴嘅回憶.而且即使當日用咗FB之後,Xanga都一直係個溫暖同安全嘅竇,畀我無所顧忌咁自說自話,唔洗擔心幼稚唔幼稚,亦唔會諗呢諗路諗太多.
點知佢重要呢?就係橫跨唔同界嘅生物都會見到佢嘅存在.人又好,菌又好,菇又好,霉又好,曱甴又好,全部都必需靠ribosome先至生存到.科學家認為ribosome係一粒古老嘅大分子,由生物形成初期就存在.
咁做唔到某隻胺基酸又有咩問題呢?胺基酸係所有生物都需要嘅「原材料」,係用嚟構建身體入面各式各樣嘅蛋白質.照正常情況嚟講,所有動物都需要用到二十隻胺基酸,缺一不可.嗰個應急方案就係令到恐龍製造唔到某隻胺基酸,迫使佢哋要靠進食加咗Lysine補充劑嘅食糧先生存到.
呢個研究係愛丁堡大學做嘅,係有關鹽水(或鹽)對病毒嘅影響.喉痛𠺘鹽水係傳統民間智慧,我相信唔少人嘅父母或者再上一輩都有教過你用呢個方法.但係背後又係咩原理呢?鹽殺菌,通常個原因係話佢將啲菌嘅水吸晒出嚟,整死啲菌.不過除此之外有冇其他原因?對病毒感染嚟講,鹽有咩作用?
第一樣要讚《動物朋友》嘅就係佢簡單而且到位嘅劇情同世界設定.《動物朋友》雖然係輕輕鬆鬆又一集,但係佢並唔係一部冇明確終點嘅日常番.一路睇《動物朋友》嘅時候,我發覺自己一直都喺度期待住個終點,好想睇到謎底被解開嘅一刻.基本上,我哋觀眾同主角小鞄嘅處境係一樣嘅,都係無端端,冇頭冇尾冇原因咁畀人抌咗喺一個奇特嘅SafariPark入面,所以我哋可以同小鞄產生到共鳴.觀眾並冇收到額外嘅資訊,冇旁白,冇另一個視點,冇背景資料,小鞄見到嘅嘢就係我哋見到嘅嘢,所以觀眾其實係同佢一齊喺度解𡁵迷嘅.
本身我以為呢條問題應該好易搵到答案,以為係好常見嘅現象.我諗住隨便Google一下應該就會搵到啲權威網站(或至少睇落可信嘅網站)話畀我聽黑色蛋黃係點出現,因咩而造成.
“Belle”呢首歌嘅新版同舊版係有唔少分別.不過兩個版本嘅主旨都大致相同,就係要舖設故事背景,同埋要描繪Belle係一個點嘅人.首歌想帶出村民嘅平凡,亦都突顯Belle嘅不甘平凡.Belle心入面湧出一股想脫離呢個狹小世界嘅衝勁,而外在嘅表現就係埋首喺書嘅世界入面.
我覺得成套戲嘅主題好清晰,就係活著同遺忘.意義之於活著,遺忘之於死亡;前者人好少去諗,後者人好驚發生.人本能好多時都係求生,想活多一日得一日.但係為咩而活?點解要活?點解唔死咗佢算數?
今次想講吓”What_have_I_done”_同_“Javert_Suicide”呢兩首好相似嘅歌.兩首歌都係獨白,係兩位主角各自嘅獨白,一首劇頭,一首劇尾,首尾呼應,旋律同格式都大致一樣.兩首歌都係講到主角心裡面有極大嘅震撼,因為有啲嘢撼動咗佢哋嘅核心價值,搖動咗佢哋對世界嘅睇法.呢個震撼都係由於兩位主角各自遇到一位令佢哋覺得好「不可理喻」嘅人,嗰個人做咗一啲同佢哋世界觀相違背嘅嘢.於是佢哋心入面有段獨白,將自己嘅疑惑,羞愧,不解,同應對嘅方法表達出嚟.
我認識新海誠應該係由《雲之彼端》呢套動畫開始,所以我容我自high一下,我係喺神作《秒速五厘米》之前已經鐘意新海誠.新海誠嘅風格唔單係在於佢細膩嘅畫功,佢所寫嘅故事,所用到嘅主題亦都好有自己嘅風味(《追逐繁星的孩子》除外…).尋找,等待,距離,焦慮,思念,分隔,傳遞,時間,長大,遠行,孤單,兩個世界等等嘅主題好多時都可以喺新海誠嘅作品度搵到.仲有譬如星空,天文,太空都係不時出現嘅標記.另外,譬如主角內心嘅獨白,男女交替嘅獨白,寂靜嘅空氣,風聲,雀鳥,電車,街邊物件嘅特寫,白底黑字呢啲都係佢慣用嘅手法或者符號.以上所講嘅嘢加埋一齊就構成咗我所鐘意嘅「新海誠味」.
人係咪真係唔鐘意有得選擇呢?又似乎唔係架喎.當有日去食飯,你唔想揀食乜;然後有個人提議:「不如去食屎啦.」咁你都會想有得選擇:「喂,我唔想食屎喎.」
既然人地成個國家去做,地多人多財多才多,實做得好啲;而我哋又咁難先做得好,咁點解唔索性將人哋好嘅文化同產業直接搬過嚟就算呢?慳水慳力,效果又好喎,何樂而不為? 呢個就係崇優帶嚟嘅結果,係必然嘅結果 ﹣ 你想要「最好」,你就得到「最好」.個結論好合情合理,好自然而然,但係…就係好怪.
我話十分鍾之後落去食飯;如果唔計Problem_of_induction,咁我係以自己經驗話畀自己聽十分鐘後世界好可能仍然存在,所以我就誇下海口話十分鐘之後去食飯;咁係好合理嘅.我係一個好嘅預言家.但如果我話一百年之後我落去食飯,我就唔係一個好嘅預言家,因為我冇試過好多次一百年,所以我嘅經驗唔能夠支持我呢個預言.
我覺得講到最後就係「大家覺得咩問題有意義」.有冇意義呢一點幾乎斷定咗成個討論係朝咩方向進發.有啲嘢甚至唔再係啱同錯嘅分別,而係「呢樣嘢討論啱同錯,有意義咩?都無關痛癢(irrelevant).不如傾吓乜乜乜好過啦.」當你選擇咗某啲嘢為有意義,亦都介定咗某啲嘢為冇意義,所謂嘅「一個地方嘅哲學」就會形成,其實即係等同「一個時代嘅哲學」或者「一個派別嘅哲學」.
咁如果有個國家,本身有憲法,有法律,但政府走精面,唔依據法律去做一啲事;呢啲就唔係「治安唔好」,而係破壞法治.如果政府想做一啲事,唔立法就去做,呢啲都係破壞法治.如果政府用一條法例,但係做啲法例所賦與嘅權力之外嘅嘢,呢啲都係破壞法治.


text:
作者:認真小毒毒 | POSTED ON 6 AUGUST 2021
大家好,今次會開箱嘅成人用品係由PPP推出嘅「對魔忍櫻花 正義的美少女」,繼續係對魔忍系列嘅自慰器.
就喺無耐之前,先連續開箱咗兩款非常新鮮嘅胸像型設計對魔忍自慰器,話咁快又以驚人嘅速度發佈多一款新作,睇怕PPP都係搣唔甩對魔忍廠商呢個頭銜啦.
不過今次就唔繼續玩胸像啦,而係以往常用嘅角色印象造型,同時呢個系列亦都係詢問度比較高嘅對魔忍自慰器系列之一.
由官方清晰嘅介紹圖可見,角色嘅服裝都盡可能接近設定造型再現,完成度同臨場感都相當之高,絕對係惡搞動漫廠商值得學習嘅地方啊.
除咗自慰器嘅造型,PPP嘅包裝都係一如既往咁抵讚,成個格調都同角色印象非常同步,就連我呢啲門外漢都睇得出佢哋喺包裝上有落過工夫,我諗中意對魔忍嘅fans們一定感受到呢個包裝設計係有幾咁用心啦.
開箱
重約558g,全長16cm.
肉厚感方面,頭先就咁睇介紹圖就無太大感覺,實際攞上手嘅時候先發覺,入口部分位置佔咗比例相當多嘅肉厚度,相比之下同腰間嘅肉厚差距好大,我諗老手們一定知我想講咩,就係咁樣嘅肉厚分佈肯定會影響到使用感,果然ppp嘅對魔忍為咗外觀造型真係去到盡啊.
背面當然係連裙上嘅褶皺都無偷工減料啦,每次都係毫不馬虎咁盡可能將角色嘅服裝再現出嚟.
材質硬度適中,帶輕微氣味同適量出油度,姑且可以接受.
入口只係簡單嘅垂直開口,同認真嘅服飾造型形成一種微妙嘅對比.
內部以二層構造製作,從外觀察似乎係無數表面附有細紋嘅肉紋構造.
今次嘅入口實在太過肉厚,真係唔多敢反佢出嚟,內部構造就交返畀官方圖幫幫手啦.
為咗做出仿真嘅身軀外形,同埋要正確調整插入口位置嘅關係,內部管道出現輕微偏離都係迫不得已嘅事,去到中段似乎已經將管道移回正中間,今次睇嚟應該唔會有太大問題啦.
試用
睇嚟ppp嘅對魔忍終於擺脫咗管道偏離嘅詛咒,今次嘅插入感已經幾乎感受唔到有任何管道偏離嘅跡象,當然呢個始終係外型重視嘅設計,如果仔細感受嘅話應該都係會發現到有肉厚唔平衡嘅地方啦,不過入口嘅肉厚度就做到一個相當唔錯嘅加分位,多多少少令緊窄度有所提升,相對就令中間腰部位置無咁顯眼啦.
而且腰間嘅部分係相對收窄嘅位置,當中更加有類似螺旋紋嘅構造,感覺上就好似橫紋同直紋互相混合,同時夾雜住兩者嘅插入感,加上材質唔算特別硬,所以刺激度都唔算太高,整體使用感都算舒服嘅.
除咗腰間嘅收窄部分比較印象深刻之外,前半同後半部分嘅紋路感覺都相對比較平淡,並無感受到太多內部構造,尤其是最深處嘅超真空子宮地帶,雖然子宮口部分做得幾緊實,但係實際感受到嘅真空感都只係輕微程度,相比起收窄部分嘅實用性為低呢.
所謂魚與熊掌不可兼得,PPP就選擇咗高還原度嘅外觀,當然外部構造又唔係完全用唔落手嘅,姑且可以話有發揮到自慰器嘅基本效用,如果你都鐘意對魔忍,又對自慰器嘅要求唔係特別高嘅話,可以不妨買個嚟玩下,或者當係收藏品又得姐.
*成人用品開箱/試用文內容只屬用家意見,實際用感因應個人體質情況以及使用方式而異,不能保證效果完全一樣.
相關成人用品連結︰對魔忍櫻花 正義的美少女
想睇更多小編嘅成人用品分享?即Like 18 Gifts Facebook: www.facebook.com/18gifts
Copyright©2013 – 21 | 18 Gifts – 成人用品店 | 版權所有,未經許可,不得轉載.


text:
單身金牛女過情人節:對自己好啲或默默OT
▲金牛女代表唐詩詠
金牛女要單身過情人節,唔會特別傷感,不過可能一時興起,追求品味享受嘅佢哋都會想喺呢一日對自己好啲,例如食餐好,又或者添置一兩件靚衫.但不幸地(或幸運地)今年情人節係星期四,遇上公司啲嘢多到做唔晒,金牛女都會選擇繼續默默OT.
單身雙子女過情人節:繼續flirt人,不愁寂寞!
▲雙子女代表佘詩曼
單身對雙子女而言,好多時都係個option.個性聰敏,人緣極好嘅佢哋向來不乏追求者,只係熱愛新鮮刺激嘅佢哋prefer停留喺flirting嘅階段.情人節當日,甚至有啲雙子女喺日頭仲諗緊嗰晚應該同邊個出街,總之佢哋一定不愁寂寞啦.
單身巨蟹女過情人節:返屋企,回憶昔日舊戀情
▲巨蟹女代表梁洛施
落單嘅情人節晚上,巨蟹女最想返屋企,自己煮喜愛嘅晚餐,靜靜地一個過.多愁善感,戀棧回憶,呢個時節會令佢哋不禁回想昔日嘅舊戀情,同另一半曾經歷過嘅甜蜜片段.沉溺完一個晚上,巨蟹女要好好處理呢啲舊回憶,振作move forward!
單身獅子女過情人節:自己訂花送公司送畀自己
▲獅子女代表薛凱琪
單身獅子女喺情人節呢一日嚟講,彷彿特別係一種罪過.為保面子嘅獅子女會不惜一切,維護喺其他人心目中唔愁無人追嘅形象,譬如自己訂花送公司送畀自己,或者假裝放工後有約.如果發覺有古怪,親你懂的,千祈唔好踢爆佢,唔係佢哋「樽鹽」就會灑到一地都係!(至於點解獅子女脫唔到單,可能是因為這幾個原因!)
單身處女女過情人節:無拖拍根本唔係問題
▲處女女代表胡定欣
力求完美嘅態度同樣適用於處女座嘅擇偶情況.「來者不拒」根本唔會喺佢哋身上發生.不嬲習慣獨立自主,情人節無拖拍對佢哋來講根本唔係問題,因此佢哋唔會刻意在情人節花費金錢去送花畀自己,或刻意放縱自己......呢一日不過係一年365日內其中一日啫!
單身天秤女過情人節:call姊妹食飯飲嘢直落
▲天秤女代表泳兒
邊個話情人節只可以同另一半過?雖然無情人,但天秤女都唔會想自己一個過.好彩佢哋有大把好朋友,一於情人節當日放工即刻call一班姊妹出嚟食飯飲嘢直落!話唔定喺呢啲社交場合,仲可以遇上下一位Mr. Right添.
單身天蠍女過情人節:不屑慶祝
▲天蠍女代表陳嘉桓
向來行蹤神秘,到底單身嘅天蠍座喺請人節會點過呢,應該係一個謎.不過習慣獨來獨往,其實天蠍座喺情人節呢日都唔會太介懷兩個人定獨自一人過;相反,佢哋會認為情人節呢啲咁節日咁俗套,就算有拖拍都不屑慶祝呢.
單身人馬女過情人節:來一趟快閃旅行
▲人馬女代表黃智雯
崇尚自由嘅人馬女就算有拖拍,平時都長期好似單身狀態咁,因為佢哋相信冇一個人可以綁住自己.要單身過情人節,雖然佢哋會觸景傷情,但若然有能力的話,應該都會選擇一走了之,可能嚟一趟快閃旅行,分分鐘發展出一段異國情緣.附上女生獨遊好去處推介,快點訂機票啦!
單身山羊女過情人節:工作係最好嘅麻醉
▲山羊女代表高海寧
從來甚少將愛情放喺第一位,山羊女就算自己單身過節,表面上睇落冇乜問題,但心底難掩一絲憂鬱唔開心,所以平時已經係工作狂嘅佢哋,喺當日會特別落力做嘢,甚至OT都在所不惜, 因為工作係最好嘅麻醉.
單身水瓶女過情人節:玩各類交友app
▲水瓶女代表李施嬅
熱衷新科技嘅水瓶女如果今個情人節落單,相信佢哋會積極透過各類交友app,自己上網搵男朋友.話雖如此,其實自己一個過節對佢哋嚟講又未至於世界末日嘅,畢竟佢哋都偏向相對抽離嘅關係模式,自己一個都可以好happy.
單身雙魚女過情人節:煲劇,沉醉喺豐富情感世界
▲雙魚女代表陳法拉
奉行羅曼蒂克之道嘅雙魚女,情人節可謂佢哋最嚮往嘅節日,但自己竟然落單了,多少都會非常介懷.情人節當晚佢哋應該會及早將自己lock and seal喺屋企,開晒最煽情嘅中日韓劇,然後沉醉喺自己嘅豐富情感世界當中,眼淚當然在所難免.
(小編後記:其實單身有什麼好怕?一個人過情人節又有什麼好怕?不用偽裝「單身萬歲」來騙自己!)
感謝閣下訂閱Cosmo電子報.
閣下將收到一封電郵確認,謝謝支持!
閣下已註冊Cosmo電子報,請按下註冊電郵上的連結,以激活閣下的帳號.
如果未收到註冊電郵,請按此重發.
閣下已曾註冊Cosmo電子報,請前往設定更改閣下的訂閱選擇.
據系統顯示,閣下為CosMart會員;如想訂閱Cosmo電子報,請前往CosMart後台設定 - 接收電郵設定更改閣下的訂閱選擇.


text:
紅茶
紅茶係一種全發酵嘅茶,係茶文化中嘅主要茶品.紅茶嘅產地主要有中國,斯里蘭卡,印度,肯雅等地.
紅茶是經過採摘,萎凋,揉撚,發酵,乾燥等步驟生產出來嘅;比綠茶多咗一個發酵嘅過程.發酵係指茶葉喺空氣中氧化,發酵作用令到茶葉中嘅茶多酚同單甯酸減少,產生咗茶黃素,茶紅素等新嘅成分同醇類,醛類,酮類,酯類等芳香物質.因此,紅茶嘅茶葉呈黑色,或黑色中參雜住嫩芽嘅橙黃色;茶湯嘅呈深紅色;香氣撲鼻;由於少咗苦澀味,因而味道更香甜,醇厚.
紅茶同綠茶唔同,綠茶隨住時間會失去味道,而紅茶能夠保存相當長嘅時間而唔會質變,咁樣就能夠適應長途運輸.呢個可能係紅茶傳到西方嘅原因之一.
栽培同加工[編輯]
栽培[編輯]
適合茶樹栽培嘅地域需要滿足以下條件:
喺收獲季節,喺乾燥嘅日子一日內溫差較大能夠夠厚或具有芳香嘅優質茶葉.
此外,需要廉價,高質量嘅勞動力亦係好重要嘅,咁樣,喺茶樹嘅栽培到茶葉嘅採摘都有足夠嘅人手照料.
加工[編輯]
- 採摘後,新鮮嘅葉片首先要放喺空氣中萎凋.
- 紅茶將被按照兩種方法之一進行加工:CTC方法(碾碎(Crush),撕裂(Tear),卷起(Curl))或者傳統方法.CTC方法一般用於生產袋茶嘅低質茶葉並且用機器加工.喺使用中低質茶葉生產更好一些嘅成品方面,呢種方法非常有效.傳統方法係通過機器或手工完成嘅.手工處理用喺高質量嘅茶葉.傳統方法會根據不同嘅茶葉採用不同嘅手法,呢種加工嘅方式最終產生好多鑒賞家所追求嘅高質量散茶.
- 葉片喺控制嘅溫度同濕度下進行氧化.呢一過程亦叫做發酵,雖然係無出現發酵.氧化嘅程度決定住茶嘅質量.由於氧化喺揉撚階段就開始咗,因此兩個階段之間嘅時間長短對於茶葉嘅質量來講亦係至關緊要嘅因素.
- 葉片將被乾燥,以阻止氧化過程.
- 葉片將按照大細(整葉,碎葉,茶末,茶粉)分成唔同嘅「等級」,呢種分類通常係用篩進行嘅.茶葉將進一步根據標準進行子等級分類.之後就可以進行包裝.
紅茶嘅品種[編輯]
喺中國,紅茶分為小種紅茶,工夫紅茶同紅碎茶三種.小種紅茶中最出名嘅係正山小種(亦叫做拉普山小種).工夫紅茶係喺小種紅茶演變而成嘅,工夫紅茶有滇紅工夫,祁門工夫紅茶,白琳工夫紅茶.
世界上有好多出名嘅紅茶,單一嘅紅茶係以茶嘅產地命名嘅,好似阿薩姆紅茶產於印度阿薩姆邦.世界上嘅名茶主要包括:
- 阿薩姆紅茶(印度:阿薩姆邦)
- 大吉嶺紅茶(印度:西孟加拉邦嘅大吉嶺)
- 錫蘭高地紅茶(斯里蘭卡)
- 尼爾吉利紅茶(印度:尼爾吉利邦同泰米爾納德邦)
- 台茶8號,台茶18號,台茶21號紅茶(台灣南投縣魚池鄉)
南亞紅茶中,以印度西孟加拉嘅大吉嶺紅茶最上等.此外,斯里蘭卡嘅錫蘭紅茶嘅品質亦好優秀.最好嘅錫蘭紅茶,沖泡出來嘅茶色係深紅色嘅.喺西方茶文化度,通常喺紅茶度加入砂糖或奶一齊飲,但中國人飲紅茶就因傳統習慣影響,而認為飲茶唔應該加糖.
中國係紅茶嘅原產地,中國出名名茶有:
台灣出名紅茶有:
除咗單一品種嘅紅茶之外,重有混合茶(blended tea)同調味茶(flavoured tea).混合茶係將唔同品種紅茶嘅搭配起來製成嘅.
調味茶係喺紅茶中度入生果,花,香草嘅香味製成嘅,好加入咗佛手柑香味嘅英國嘅伯爵茶,加入咗荔枝香味嘅中國嶺南嘅荔枝紅茶等等.
飲用方法[編輯]
清飲法[編輯]
- 熱紅茶
- 冰鎮紅茶
- 冰滴紅茶
混飲法[編輯]
沖泡後可以根據個人喜好,加牛奶同砂糖飲.重可以加入,乳酪,肉桂等調味品.
紅茶飲品[編輯]
紅茶重變出咗其他嘅引用方法同飲品.


text:
上兩星期都因為唔太精神所以冇返PLAYGROUP,再加上有一個星期校舍維修放假,所以加加埋埋都有成三個星期冇返PLAYGROUP啦!
為免小小豬因為幾個星期冇返已扭計,所以我地今次都早左少少上課室,等佢可以熟習吓個環境.
入到課室都算肯自己玩玩具~
仲同大肥豬一齊玩得好開心添~
第一個活動就係利用啲壓力膠,叫小朋友練習手力同埋啲刀功(即叫佢地切啲泥膠),之後又將啲好細粒嘅朱仔放入泥膠,叫小朋友搵返出嚟.雖然小小豬都扭扭地計,不過都算係做到.
第二個活動就係玩啲杯排大小,之後又將同顏色嘅積木放入去,小小豬都叫做可以做到,不過因為佢情緒唔係太好,所以我地都只係叫佢做一次,之後就讓佢自己發揮拎啲杯嚟玩.雖然小小豬冇再將啲杯疊高,不過就係度ONE..TWO…THERE…咁數啲杯同積木,都算佢係咁啦!
之後就食餅餅時間,依個為食豬情緒即刻高漲返,仲自動自覺咁要添食三次.
最後一PART就係大肋肉活動,同之前幾次都係一樣,都係地上面放唔同質地嘅物件,叫小朋友去行,不過今次就加埋要一步步咁推兩個大波波.
雖然仲有四堂先叫完成成個課程,不過相信今日應該係我地最後一堂返依度.我覺得依度嘅環境唔係太好,最大問題就係佢地嘅教具真係唔係咁乾淨,感覺仲有啲污穢.尤其係今堂用嘅壓力膠,當我地玩完之後放回個盒仔度,之後我見個助教姐姐係準備下一節課堂活動時,只係見佢將啲膠整回一塊長形.
嘩.....即係完全冇抺冇清潔嘅情況下就留俾下一節小朋友.一諗到依一點....我真係好驚,咁即話係小小豬玩之前都係冇清潔過? 個個小朋友都拎嚟猜,咁如果加埋啲口水...鼻水咁...之後下一個咪會好易中招.
我都明白可能每一節嘅時間都好趕,真係可以未必有時間可以清洗教具,不過就連係地上活動嘅膠墊都唔清潔,咁真係好似唔多衛生呢! 其實除左依件事之外,另一個最大原因唔再返去就係.......今日放學之後,小小豬成身都好熱,返到屋企探吓,原來佢發燒.
雖然未必因為上堂已感染到,不過為安全計,大肥豬都話唔俾小小豬再返.我地自己係屋企教,同佢玩,多啲帶小小豬去公園,都係一種學習呀!


text:
秋葉原
秋葉原(日語:秋葉原;假名:あきはばら;平文式羅馬字:Akihabara)係日本一個以秋葉原車站為中心,以大量電子電器賣場,商城同資訊產業企業聚集而聞名嘅電子商圈(電気街).地理上大致涵蓋東京都千代田區外神田,神田佐久間町,神田花岡町同台東區.秋葉原地區內嘅商店大都係以銷售家電,電腦同相關周邊衍生產品為主,同大阪市的日本橋,名古屋市嘅大須一齊被併稱為「日本三大電氣街」.由於地名較長,當地人經常將佢簡稱為秋葉或アキバ(Akiba).
簡介改
秋葉原喺東京市區東北部千代田地區 ,處於環繞東京市中心嘅高速電車山手線上,山手線係JR東日本公司一條環繞成個東京市區嘅電車幹線.作為世界上屈指可數嘅電器街,而家嘅秋葉原正發生緊日新月異嘅變化.除咗電器商品專賣店之外,商務,飲食等服務功能亦日漸具備齊全,正喺度發展成為一個具有綜合性色彩嘅繁華區域.
起源改
喺江戶時代,秋葉原電器街一帶曾經係下級武士嘅居住地.明治之後,日本開始進入電氣化時代.唔單止開始使用電燈,1926年NHK嘅電台廣播正式開始.作為瞭解消息以及娛樂活動嘅手段,收音機得以迅速普及.出售電線,配電器,總摯,收音機器件嘅批發商啲人亦隨之成長起身.但係太平洋戰爭爆發後,除咗軍事用途以外電機材料變得好難入手,連電燈膽亦被採取配給制,所以呢類商業買賣陷入咗困境之中.1945年東京大空襲後,成個東京幾乎全面毀滅狀態,秋葉原一帶亦幾乎全變成咗焦土.
御宅一條街改
遊戲咖啡廳,漫畫茶館改
80年代至90年代間,喺電腦嘅普及同埋技术革新浪潮嘅帶動下,電子遊戲界也呈現出一片盛况.好多遊戲發燒友開始幫襯流連於秋秋葉原.模仿遊戲中嘅場景設定同出場人物裝扮嘅茶館亦都喺嗰陣時出現咗.跟住以服務生cosplay嘅進行營業嘅咖啡廳亦陸續登场.結合漫畫茶館同遊戲咖啡廳為一體嘅店鋪亦都幾有人氣.秋葉原而家大概有10間以上咁樣嘅店铺,由於勞動法嘅原因店鋪一般嚴格按照朝九制度,一般都係八九點鐘開檔,收檔就晏啲.
面向動漫發燒友嘅專門店改
經常去秋葉原嘅人當中有好多都係動漫發燒友.以好難入手嘅人氣動畫作家嘅同人雜志为銷售對象嘅店鋪喺秋葉原日漸增加.出售運氣占卜牌,動漫主人公小雜貨,玩具,手办同埋模型嘅商店亦多咗起身.


text:
相關文章:(石賈墨)歌德學院專訪系列#2:一分耕耘一分收穫
喺第三篇專訪裏面,石賈墨將會同大家分享佢喺德國讀大學嘅心路歷程,同一啲德國讀書嘅貼士.大家會好好奇,究竟德國讀書嘅經歷為佢帶嚟咩嘅得著.
除咗財政考慮之外,仲有咩其他原因令到你決定嚟德國讀書?做決定嘅時候,你又知唔知道自己想讀咩同喺邊度讀?
問得好.你要知道,做一個影響一生嘅決定,並唔係單單靠一個原因去支持.當初我都有考慮咗幾個因素…我上一次都有提起過:我去外國讀書嘅夢想啦,我女朋友啦,我嘅事業啦,等等等等.我當時諗得最多嘅,係呢一條問題:我去德國讀書的話,相比起我喺香港讀書,會唔會令到自己有機會達成一啲喺德國先做到嘅目標呢?呢條問題,諗深一層,就係問緊自己,其實我想讀啲咩.
好好彩,我好細個就已經知道自己好想做工程師——咁你諗下,工程同德國,仲唔係一個夢幻組合?
至於你話去邊度讀書,當初真係無咩頭緒,需知德國都唔係話好似香港咁細,要揀喺邊度落地,真係有難度.不過到最後,其實命運已經幫我選擇咗.早十年八年,德國仲未有好多德文課程,係唔要求你入學嘅時候就已經識德文.咁我一搵,就發現原來Mannheim有一個國際課程係啱我心水嘅,真係fit曬.
德國唔似香港,無咁多高樓大廈.所以喺Hochschule
Mannheim校園中心嘅教學大樓,大半個Mannheim都見得到.我知,上緊堂,其實就唔應該發吽哣,淨係望出窗外,不過上到去最高層,風景真係幾迷人下.
你嚟德國讀書,有無咩特別要符合嘅條件?駛唔駛識少少德文,或者要考試?
好彩唔駛.我當初報名嘅時候得一個條件:就係要識英文,咁我當初喺中大讀咗一年書,都係用英文嚟讀,佢地直頭已經將呢個條件當成英文水平嘅證明,我連英文試都唔駛考.
喺Mannheim我讀嗰科係有啲奇怪…嚟德國,應該讀德文啦?外國人,凈係識英文喎!結果呢個課程就係『瀨尿牛丸』:第一年,全部堂都係用英文上,俾啲學生適應下德國生活先.到第二年就將所有嘅國際學生同德國本地學生撈埋一齊,全部科目,上堂又好,筆記又好,一下子就變成德文.
而德文試,我的確要考,一係考DSH,一係考TestDaF,不過學校到你畢業之前先會問你攞證書.本來佢地希望係第一年過後就要啲學生即刻考,不過差不多無一個學生做到呢個境界.我自己係第四個Sem,做完實習嗰時考嘅.
依家想嚟德國讀書,比起以前門檻低咗,好多時候都唔駛諗點樣學德文,好多課程都係純英文教學.我自己其實覺得有啲可惜,因為呢種先英後德嘅模式,真係令到好多學生一開始無咁大壓力,但係又可以慢慢逼到自己學到德文,畢業之後真係比較容易融入德國.


text:
王祖藍,系人生贏家,娶咗顏值高,身材好,性格溫柔嘅李亞男為妻,王祖藍出身條件貧寒,一直靠自己嘅努力,先取得今日這般嘅成績同地位,個頭小小,比李亞男矮咗十幾公分,但唔系影響到兩個人嘅愛情.王祖藍苦追李亞男多年,終于抱到美人歸.
2014年,王祖藍同李亞男結婚,而家李亞男終于大肚,要畀呢個屋企添咗一個小生命,讓王祖藍開心死,李亞男懷孕期間,王祖藍工作都減少咗好多,全身心嘅陪愛妻養胎.11月14號,李亞男喺ins上曬出咗幾張相,配文話:“次次同老公開工,我都好開心……我哋結婚到而家冇嘈過的,我哋真系唔知點嗌交,我哋到而家對對方都幾客氣,噉樣的愛情先可以保鮮”.
李亞男現“望夫眼”,睇住老公王祖藍,李亞男滿臉都系欣賞之情,當初好多人唔看好兩個人嘅愛情,喺好多方面嚟講,王祖藍似乎襯唔上李亞男,身高,家庭,顏值等等,但王祖藍用真系心打動佐李亞男.
兩個人嘅感情唔系一帆風順嘅,都系分分合合先走到而家,曾經兩人一同做訪談節目嘅時候,李亞男講,王祖藍曾讓李亞男去試住交往下其他男生,噉嘅話,佢先可以知道邊個系最好嘅.李亞男真系試,佢交往啲男生之后發現,仲系王祖藍系最啱自己嗰個人,於是,兩人拍拖到結婚,一直行到今日.
李亞男講兩人結婚四年嘅時間,一直都從未嘈過的,就知道王祖藍有幾寵愛李亞男,最主要嘅都系李亞男冇恃寵而驕,兩人都知道錫對方,好多人羨慕王祖藍好幸福,其實李亞男更有服氣,有一個咁疼惜佢,有體貼嘅老公,你話呢?
Like MisshkNews Facebook!不出门也能知天下事~


text:
(癲傻255KM體驗之旅-最終日美孚到青衣42KM)
終於去到最後一日,屋企食個早餐就舒舒服服出發!天公作美,是日天朗氣清,跑到跑得順啲.沿荔枝角公園上西鐵站去荔景,小編住左美孚咁耐,真係瞌埋眼都識跑.去到大連排道,好彩揀咗假日跑,成條街好靜,同平時車水馬龍熱鬧場面大不同.呢度建議跑友們可以試吓星期日早上早啲起身跑吓街,感受下城市嘅寧靜. 之後就一條大斜路沿和宜合道上城門水塘,好多荃灣區嘅跑友應該好鍾意操呢條斜路,慢慢‘印’構想引水道,係一條接近10公里嘅平路,小編立刻提速快快手追返啲時間.去到荃錦公路就要小心過馬路,再沿石屎度一路跑到油柑頭村,其實呢段路由都真係幾好跑,小小上落,林蔭處處,景觀開揚. 去到麗城花園就見到家鄉,現時荃灣西站一路跑,經海濱花園永順街葵裕街上青衣南橋,再次踏足青衣真係有啲感動!畢竟已經跑咗二百幾公里,真係唔簡單!但係施sir梗係要大家環青衣一週先返去啦,過橋之後向藍澄灣方向跑,落貨櫃碼頭再向昂船洲大橋橋底方向進發,去到橋底記得再影返張相打個靚卡,之後就沿青尚路到青衣路,呢度有個油站,大家記得略作補給先繼續,之後要去到終點先至有嘢飲架啦! (花開處處,真係好靚!) (另一端


text:
Panasonic IH 電磁爐 – 無火煮食,易用又安全
Clients: Panasonic Hong Kong
Director: Penny Cheng
Producer : Vic Yu
DOP : Penny Cheng
Gaffer : Chi
PM:Kuen
Art Director:Ho G
Offline : Patrick
TC : Ken
Online : Snake
Panasonic IH 電磁爐 – 製作記錄
電磁爐小精靈
今次嘅創作意念係透過女主角使用電磁爐嘅輕鬆自在感覺,同時配合由男角飾演嘅“小精靈” 嘅講解, 帶出電磁爐易用安全嘅特性.所以喺構思男主角嘅動作時就希望佢可以有唔同程度嘅演繹,時而大動作,時而滑稽灰稭,加強觀眾對佢嘅印象,從而對廣告留下記憶.
除咗演員嘅表情同演技有要求外, 製作上仲要喺視覺嘅協調, 所以喺拍攝前我地作出以下嘅準備:
1. 鏡頭焦距與人物比例測試
不同嘅焦距同人物比例帶出黎嘅效果都唔同,透過測試及與客戶商討後,大家覺得高度大約12cm 最合適.而拍攝前我地亦準備左紙板人,在現場拍攝參考比例之用.
用男主角迷你紙牌做目測,客人最後決定用12cm.
2. 透明人
除咗拍攝前做test 之外,現場我地仲準備咗 video mixer,喺拍攝男主角時即時評估 Key 完後嘅感覺有冇唔協調嘅地方.最有趣嘅係,拍攝當日服裝師咁啱著咗一件綠色衫,所以每次佢幫男主角整理服裝時,上半身都好似透明一樣.
3. Red V-Raptor 480 fps
為咗令呢個“小精靈”喺動作上更多元化,所以希望透過喺尾鏡加入慢動作,令佢嘅演繹更誇張,但亦唔會太搶鏡之餘,令觀眾覺得尾鏡有趣,但亦可以睇清楚產品特性.不過由於製作預算有限,租唔到 Phantom Flex 攝影機,本來都要打消呢個念頭.咁啱 Red V-Raptor 呢部機12月下旬到咗香港,即刻第一時間去試機.由於之前用 Red 拍 Key 時嘅效果唔係太理想,本來都有啲猶豫,但試完後覺得慢動作嘅效果唔錯,所以都係決定博一次,亦都帶定另一部機作後備.好彩今次呢代 Red 嘅質素都令人眼前一亮.
P.S. 同事們測試時嘅演繹,大家又俾幾多分呢?


text:
調景嶺通渠通渠公司通渠 元朗旺角通渠通下水道聯繫電話號碼唔通唔收費通渠 元朗54485818,7*24小時服務 …
分類彙整:通渠
通渠請人通渠電話,荃灣24小時馬桶疏通廁所
疏通小妙招 疏通小妙招1 疏通小妙招2 疏通小妙招3 通渠請人 通渠請人通渠電話,荃灣24小時馬桶疏通廁所 新 …
通渠佬香港旺角附近疏通管道,化糞池清理抽糞
通渠佬香港旺角附近疏通管道,化糞池清理抽糞 藍田通渠通渠公司通渠佬香港旺角疏通下水道通渠粉香港54485818 …
通渠收費廁所堵咗如何自己疏通,通渠小訣竅
通渠收費廁所堵咗如何自己疏通,通渠小訣竅 中環通渠通渠公司通渠收費下水管則將生活產生嘅汙水及時排放出去通渠佬5 …
銅鑼灣通渠54485818新蒲崗通渠公司
孟公屋通渠香港西九龍站通沙井通渠目錄 奧海城通渠一般人自己通渠時使用嘅工具 洞梓通渠塞渠嘅幾大原因 大坳門通渠 …
中環通渠54485818大埔墟通渠公司
盧慈田通渠九龍站通沙井通渠目錄 大坳門通渠一般人自己通渠時使用嘅工具 萬宜水庫通渠塞渠嘅幾大原因 黃大仙通渠一 …
鴨脷洲通渠54485818九龍站通渠公司
盧慈田通渠西九龍通沙井通渠目錄 大埔仔通渠一般人自己通渠時使用嘅工具 大埔墟通渠塞渠嘅幾大原因 二澳通渠一般會 …
香港仔通渠54485818奧海城通渠公司
大埔區通渠柯士甸站通沙井通渠目錄 清水灣通渠一般人自己通渠時使用嘅工具 東頭邨通渠塞渠嘅幾大原因 黃大仙區通渠 …
香港仔通渠54485818壁屋通渠公司
香港仔通渠54485818壁屋通渠公司 奧海城通渠柯士甸站通沙井通渠目錄 大埔區通渠一般人自己通渠時使用嘅工具 …
香港西九龍站通渠
大埔墟通渠 大角咀通渠 恆安邨通渠 布袋澳通渠 水邊村通渠 大埔通渠 西九龍通渠 布袋澳通渠 九龍站通渠 大埔 …
西九龍通渠
元洲仔通渠 坑口村通渠 柯士甸站通渠 萬宜水庫通渠 馬己仙峽通渠 奧海城通渠 元洲仔通渠 大埔通渠 元洲仔通渠 …
柯士甸站通渠
大尾篤通渠 馬己仙峽通渠 布袋澳通渠 山尞通渠 大坳門通渠 太子通渠 大埔滘通渠 盧慈田通渠 大尾篤通渠544 …
馬己仙峽通渠
百勝角通渠 洞梓通渠 坑口村通渠 黃大仙區通渠 元洲仔通渠 大尾篤通渠 恆安邨通渠 茅湖仔通渠 百勝角通渠54 …


text:
( 準備 IELTS ) 考 IELTS 前需知的 小技巧
相信唔少準備報考 IELTS 嘅人都有覺得徬徨嘅時候:唔知道應該要點樣預備考試先好,想善用時間嚟溫習英文但唔知點做好.又或者唔知點樣調整心態好.今日就介紹四個完全免費嘅 YouTube 頻道俾大家學詞彙,同埋一啲調整心態嘅技巧,等大家可以將空閒時間都好好利用到去 準備 IELTS . 免費學詞彙 Youtube channel JenniferESL 呢個頻道主打教導美式英語,Jennifer嘅表達清晰而且知識豐富.大家可以喺上面搵到唔少教詞彙嘅課程同埋資源. Business English – Learn with Business English Pod 呢個頻道非常適合一啲因工作緣故需要學英文嘅人,其課程囊括金融,法律同埋經濟等主題. Rachel’s English Rachel係一個英語發音專家,觀看佢嘅影片不但可以豐富你嘅詞彙量,亦可以改善發音同埋會話方式. Spencer Lam English Team Spencer Lam YouTube 頻道會定期上傳英語教學內容,除咗教唔同句式,亦會透過各種時事教英文詞彙,加上以中文輔助教學過程,幫大家掌握種種詞彙


text:
日本真係好多限定野,仲次次都唔係交行貨,唔知由自可,知道咗有呢樣野又唔去試個心硬係會覺得囉囉攣!
好似呢期KIRIN推出嘅「47都道府県の一番搾り」,單單係47個唔同包裝嘅啤酒罐已經有令人有儲齊一套嘅衝動,更何況佢地唔止玩包裝,連味道都話會因為使用唔同地區嘅材料製作,所以會有少少唔同,飲開啤酒的話應該一試就試得出當中微妙嘅分別.
每罐啤酒罐罐身都會有個地圖仔顯示返啤酒生產所在地,大阪版嗰個就係金色嘅,係咪好感受到大阪嘅熱情同奔放呢!
講到沖繩一定係陽光與海灘!沖繩版味道好清爽,想像吓喺沙灘玩完水上嚟飲返罐,暑氣由內而外一瞬間消除,爽!
北海道一年四季嘅變化各有特色,是令人一去再去嘅一大原因,呢個北海道版就以北海道嘅夏天作為地圖設計概念,以北海道米同當地名水作為原料,製作出如甘露般嘅啤酒.
呢個「47都道府県の一番搾り」其實上年都搞過,販賣目標SET喺260萬罐都可以賣得哂,見到咁好反應,今年當然加碼,由260萬罐調整到去320萬罐,產量足足多咗2成,即係話照道理今年應該比上年冇咁難買到,咁好嘅機會,冇理由喺日本都唔買返罐試吓!
啤酒罐一共有「○○づくり 一番搾り」同「○○に乾杯 一番搾り」兩種設計,如果想儲齊哂一套47罐,最方便就係一套咁買(當然咁就會冇咗集郵嘅樂趣……),佢地有分「甲信越・東海・北部九州SET」,「關東SET」,「關西・南部九州SET」,「北海道・東北・北陸SET」同「中國・四國SET」,有興趣買就要留意吓以下發售日期啦~
4月25日: 甲信越・東海・北部九州SET
6 月: 關東SET, 關西・南部九州SET
8月: 北海道・東北・北陸SET, 中國・四國SET
至於單罐裝嘅發售日期,大家可以參考官網.
如果儲得齊成套,放哂出嚟都咪話唔型!
官網仲有大量Arashi嘅KIRIN廣告,fans實會睇到由個心笑出嚟!


text:
阿叔多啲上黎,一齊搞番起個場,多個吹水pt好啲
香港抗疫亂象一覽
-
捱到6點,總算收工,第五波大爆至今兩個禮拜左右,對我地呢啲前線人員黎講簡直係度日如年.有幾點要揭露一下.
1 醫院病床唔夠,呢個問題最早係源於佢一開始係咪都拉人入院,搞到病床唔夠用,之後又唔分流長期病患同新冠病患,搞到交叉感染.
2 老人院政策問題,政府一開始叫老人家有事入廠,根據1佢又唔夠病床,白車送到入院就係院門口吹西北風.而家又話要留在院內隔離,又搞到交叉感染.
3 根據1同2,政府應該安排其他場地收治病患,但除左個竹篙灣有啲規模,根本係冇任何地方可以收治病患,我地最早提出租學校禮堂,係我地社福界「擅自」進行左一個禮拜後,林鄭先公佈全港學校提早放暑假,空個禮堂出黎抗疫,嗰陣時已經太遲.
4 講下3提到既竹篙灣,竹篙灣根本冇足夠人手管理咁多人,佢只有用whatapps羅物資,但問題係只有五個人有個Account權限可以查驗.大佬,咪玩啦,竹篙灣塞左幾多人呀?仲有簽紙走只有五個醫生,簽到手斷都未得啦,後來改善左搵人幫手測到陰性就走得,但係個管理同物資調度極度混亂,呢個問題至今未見到任何解決跡象,真係唔怪得啲竹篙灣病友發癲.
5 1234都有既問題,政府濫用外判,好似4既竹篙灣,聲稱有1000人手,但通常只見4,5個人行行企企.有時判到我地`都唔知邊個係負責,打去政府坐底要打近百次先通,一打通佢又話係第的部門/第啲公司負責,好似我地想幫一啲街坊安排隔離,我地係由隔離熱線打到防疫專線又打到家居檢測,最尾索性打999,嚇佢地再敢踢波落去遲早出人命,先有人接手.我係後來先知原來佢地判上判,原本應該Follow既AO反而在家工作,呢個真係最大既諷刺……


text:
嗱利申定先我係講緊鋸扒,唔好同我講炒牛肉呀,燒牛肉乜乜柒柒.
香港人最叻就係冇料扮四條(好似我咁),唔識野不特止仲要大大聲衝出嚟柒(都係好似我咁)今次唔係講政治,講飲飲食食好冇(港豬mode)
有次上FB見到有D on9講「最鐘意煎到7成熟嘅牛扒」are you fucking serious?! 7成熟你唔好去食鞋底?有少少常識都知食牛扒一定唔可以熟過 medium rare (即係3成熟呀屌你老味:0)).如果你食medium rare唔好食一係你唔識食,一係你食得cheap!百幾蚊一塊扒你期望佢比乜撚野你?肯肯定比塊雪咗十世嘅扒,咪冇肉汁又唔香囉:0)
牛扒嘅精粹就係牛脂本身嘅油香,入口一咬即化,肉汁係口入面爆出嚟嘅口感嘛!(簡稱…)你煮到塊扒 medium D肉汁已經開始收乾,到medium well 基本上肉質已經實撚晒.well done?用塊扒嚟打乒乓波都仲得啦,點放撚到入口呀.
如果塊扒煮到medium well 都仲好淋身一咬就開基本上得兩個可能,除非你去間餐應靚到車胎人五粒星咁款比塊真係好撚靚嘅扒你;唔係嘅話咪間濕鳩餐廳係鳩咁落鬆肉粉𢲡到塊扒乜撚味都冇晒囉.
但唯一相同嘅係當張單入到廚房,班廚房佬第一句都係「條友on 9嘅」
要分塊扒伏唔伏其實唔難,係把刀掂塊扒之前已經分到.當你見到侍應扮撚晒野𢲡住個盤入面裝住幾兜野行埋嚟問你「想要蒜蓉汁定黑椒汁」你就知『This is shit』
PS 到底一開始係邊個叫佢地一成三成五成七成:0) 搞到班on 9仔落order要6成:0)
PPS 留名等睇比人話為屌而屌


text:
[靈異] [愛情] [我同條女敦倫外傳]我屋企養左隻女鬼...: 大變化
「因為佢本身陽氣唔多唔少,100分入面佢大約有70分,因為嗰次殺氣唔強,加上佢陽氣有返咁上下所以見佢唔到,但上次後巷同鬼行近左之後佢陽氣已經降左少少.」
「去到今次因為佢陽氣少左,加上軍營殺氣十分強,咁樣佢係一定會見到啲鬼.」
「但佢啲fd都見到又點解釋?」
「其實嗰度殺氣咁勁,陽氣稍為低少少都會見到佢地,我估佢啲fd陽氣睇怕都唔高得去邊.」
「原來係因為佢陽氣降低左仲去左一個殺氣咁重嘅地方先見到然後遇難.」
「都怪我,如果當初我唔帶佢周圍去後巷見識,佢仲點會對靈異野增加左興趣,跟住又點會同人地去軍營探靈,一切都係因為我佢先遇難.」
「你唔好咁怪自己啦,係佢一開頭死都要拉你行去啲後巷咋嘛,佢仲要對先人不敬先會咁.」
「總之都係我唔好啦.」
「你好好架啦,起碼佢一出事你即刻去搵佢救佢出黎,你已經盡左你嘅努力,先前係佢任性冇人管到.」
「同埋好彩陽氣少左俾佢見到班皇軍咋,咁樣佢都仲可以搵地方避開佢地,見唔到嘅話唔定已經有咩三長兩短.」
阿盈見我又開始內疚mode後即刻講啲野安慰返我.
「都係,最緊要佢依家冇咩事返到屋企.」
「後日我會應樂兒約陪佢去迪士尼散心,我要同唐生請個假先,話唔定嗰日佢諗清楚會確實咁俾答覆我.」
「啊…啊…啊.」
說罷我打左個喊露.
「你今日攰啦,時間亦都唔早,快啲去沖涼瞓教啦.」
唔講我都唔記得咁夜我仲未沖涼,呢刻我先聞到從件衫散發出黎嘅汗臭味,然後我就入左浴室沖涼.
.
.
.
好快過左兩日,呢日樂兒一早就約我出門一齊去,今日佢嘅造型令我眼前一亮,係完全換走左佢以往mk嘅形象,
佢著一件純白色T-shirt,一條黑色短皮裙配一對黑色短boot;腰間唔再孭𠝹波袋,而係換左做一個膊頭孭嘅手袋;髮型亦唔再係齊陰,而係整左做91分界,
呢一刻嘅佢靚左好多,可謂更上一層樓,性感得黎又成熟,仲十分有氣質;可能係佢件T-shirt太緊關係,顯得佢對波好浮凸,條腿亦十分白滑,想吸爆我對睛咩,但點解佢今日會有呢個大改造…?
去到迪士尼後,呢度一如概往咁多人,佢同樣係同我城堡下影完幅相就好雀躍地去Antman館度玩,而咁樣亦證明佢對腳真係冇晒事已經行得走得,
但唔知點解我覺得影相嗰陣佢好似想故意疏遠咁,雖然佢依然表現得好開心,但佢冇再好似上次咁撓住我手,感覺有一種距離感…
「頂我又低分過你添.」
係Antman館玩完一次後,我又發覺唔夠樂兒勁.
「哈哈唔緊要啦,你已經進步左開始追到我,等陣我地再玩過,你俾啲心機一定可以超越我.」
我係咪發緊夢?佢竟然冇對我爛口串鳩我?變相佢依家連言行舉止都好似好成熟,冇再少少事就嘈嘈閉,仲會鼓勵我,
聽落咁樣好似幾好,但就彷彿象徵住我地嘅關係疏遠,好唔慣,好唔慣佢突然對我好左咁多,佢啲mk妹特質呢,去晒邊?我想佢好似以前咁串我屌我打我…
然後我地再好似上次咁去玩左過山車,係一個上次同我有親密接觸嘅機動遊戲,可能期望越大,失望越大,一切並冇如我所料,
好奇怪,佢今次冇再覺得好驚地撓住我隻手,簡單啲講係冇任何接觸,只有一個緊緊地抓住扶手尖叫,可能佢已經克服左過山車嗰種驚,但我覺得佢對我已經變左,變得冇再之前咁Close…
之後玩嘅每一日樣機動遊戲就算佢驚都好都冇再撓住我手,迷離莊園,森林坐船等佢亦睇完笑下就算,對我並冇特別親密行為;
而談吐方面亦都冇左昔日嘅巴渣,霸道,爛口,佢一直都keep住禮貌斯文嘅形象,好是成熟,直到天色入夜我地準備離開,
雖然成熟嘅女仔係吸引,但我寧願佢變返以前嘅佢,我唔想依家同佢變得咁陌生,我好想佢繼續打我鬧我同我鬥嘴,我真係好鐘意佢,但依家睇黎一切都已經成為過去式…點解佢可以一下子180度改變左咁多…
呢一刻我真係好想佢再撓住我隻手,好想佢同我Close啲,但我並冇資格,我係佢眼中可能只係一個普通朋友;
自從我向佢表白後,我甚至可能連一個普通朋友都已經做唔到,所以我並冇呢個特權叫佢撓住我,見到呢個轉變但我又咩都做唔到呢個情景我真係好心痛…
「咦樂兒你睇下,呢隻豬仔嘅款新出架喎,你想唔想要?我買俾你.」
我地好似上次咁離開前係大街啲公仔舖度睇下公仔,我想繼續買下公仔俾佢令佢開心.
「唔洗啦,我屋企已經大把公仔唔洗再買,你嘅好意我心領,同埋我唔想再洗你嘅錢.」
「明明我去你屋企都唔算好多公仔咋嘛,邊度多公仔… 唔緊要架嗰少少錢算啲乜,你想要嘅我咪買俾你,最緊要你開心嘛~」
我呢刻知佢係想推開我,已經疏遠到連金錢上嘅付出都變得唔想,真係好陌生…
「同埋經過公仔店你之前唔係都會買啲野架咩,你話當手信嘛,仲要有新款好靚好得意喎,你俾我買俾你當禮物送俾你啦.」


text:
近期股市經過幾日大跌幅之後,間中亦處於牛皮狀態,只會小幅度上落,搞到小投資者真係唔知點樣擬定投資策略.澳門帝濠桑拿嘅俏技師就話,小上小落唔一定令人煩躁,箇中滋味仲惹人回味添!何解呢?咁就等佢講解一下喇.
撰文:賢 攝影:阿章
小弟身邊有好多小股民,近期由於股市出現動盪,搞到佢哋大感憂心.不過,大起大落佢哋都唔怕,因為出現波幅至有機會搵錢,最怕就係窄幅上落,唔知個市好定壞,生怕佢只係風暴前嘅寧靜,呢個時候就最令人煩躁喇.而澳門帝濠桑拿嘅俏技師洋洋就表示,窄幅上落其實好過癮,而且仲好安全添,莫非洋洋深諳股市投資嘅法門?洋洋笑住話:「我點識買股票喎,我指床上運動咋.好多男人為咗彰顯自己嘅雄風,抽送嘅時候,都會大幅度拉開大家嘅距離,再大力衝刺.但係咁做法的話,如果男方長度十足,大力衝刺好容易會整痛女方,如果唔夠長,拉後嘅時候就有機會『脫軌』,若然男方冇即時發現再往前衝,好容易就會撞正女方嘅恥骨或屁股,有機會令命根折斷o架!相反,小幅度抽送,安全得嚟,大家又有時間慢慢感受快感,滋味仲更加悠長添.」
洋洋都講得冇錯,小弟睇過好多歐美四仔,見到班男優雖然特別「長器」,但係動作過激嘅時候,都有機會引致「脫軌」,需要女方扶好再一次進入,但大大影響流暢度.洋洋又話:「窄幅上落除咗安全之外,仲有另一個好處o架.我知道快速大幅度抽送,有時候的確可以帶來無比激情,但係動作咁快同咁頻密,男方就會更快洩射,男方就冇所謂,不過如果女方好似我咁,需要長時間抽送至得到滿足的話,咁就會到喉唔到肺喇.而窄幅上落有時間畀大家慢慢享受快感之外,仲可以令男女雙方嘅重要部位充分充血,去到最後關頭,女方嘅小妹妹充血得多,就會變得更加狹窄,而男方嘅命根就會膨脹得更厲害,所以呢個時候,男方一定會覺得對方愈來愈窄,抽送帶來嘅快感亦會倍增o架.」
年齡:21歲
三圍:33-23-34
興趣:研究性學


text:
搭車禮儀需知!女人上男人車更加要注意,勿做失禮乘客,相信大家或多或少都有試過坐親友嘅順風車,但唔講唔知,原來坐人哋車同去人屋企作客一樣,都有唔少禮儀要遵守!畢竟有好多男人都當部車係第2個老婆咁看待.以下就有7個坐人車要遵守嘅禮儀,唔覺意犯咗隨時1秒激嬲車主!大家聖誕節期間坐朋友車就要記得留意下喇!
1. 切勿大力閂車門 呢一項係大忌嘅第一位!很多人平時搭開的士,因為驚閂唔實車門,所以習慣大大力閂車門.但私家車嘅車門比起的士嘅車門設計更為複雜,可能有很多按鈕,所以相對上較脆弱,大力閂車門分分鐘震壞車門上嘅零件,整一整又要幾千蚊,車主真係多得你唔少!所以大家下次閂車門嘅時候記得溫柔返啲喇.
2. 切勿唔睇清楚就開車門 唔開大個車門點落車!?開大車門當然係無問題,問題係無睇清楚車門外面嘅情況就一嘢用力推門.很多時候,車門外可能係欄杆或者石壆,如果呢兩樣嘢的高度比較低,遮住視線,搞到一開門就刮花車門.最慘係開門果陣撞花左隔離車的車門,到時都唔知邊個賠好.
3. 唔好一嚟就坐後座,淨返車主係前面 唔講你可能唔會為意,坐私家車時一黎就坐後座,留空副駕,淨返車主係前面渣車,其實十分不尊重.無論係因為大家搭的士習慣左,又或者係覺得副駕位唔敢亂坐,但咁樣會俾人一種「當人係的士司機」的感覺.因此,如果只係得你一個,或者架車未坐滿人嘅時候都盡量唔好留空副駕位,以示對車主嘅尊重.
4. 一上車就係副駕睡覺=唔尊重 就算你避開了上一個行為,好醒目咁坐左上副駕位,但你都可能會犯這個禁忌.就係一上車就在副駕訓覺,特別係坐長途車/自駕遊嘅時候,咁樣一樣會令到車主唔係太好受.因為揸長途車其實都幾攰,所以最好就適當地同車主傾下計,令到佢無咁苦悶.不過如果你真係好攰,可以嘗試輕輕同車主說明原因才去睡,相信佢都會體諒,唔好誤會你.
5. 係車上面食嘢要小心 好多車主都唔鐘意乘客係佢車上面食嘢,特別係鹽酥雞,薯片,等等嘅食物,一來容易被車內的物料會吸味道,二來碎屑多,難以清理,容易惹蟲,清潔十分麻煩.
6. 唔好係咁亂㩒啲掣/開櫃 坐車隨意亂㩒車上的掣或者亂開人啲櫃,係非常失禮嘅行為.道理同去人屋企一樣,你都唔會去到人哋屋企就隨便入房開人哋個衣櫃啦.
7. 勿對人哋架車評頭品足 好多男人都當架車係第二個老婆,你彈人哋架車舊,牌子垃圾,或者顏色唔好睇,就等於直接同佢講「你Taste好差!」一樣,無人會想聽.所以都係厚道啲,除非人地問你意見,如果唔係都係收下把口啦.
如果想認識開名車既男生,可以試下去pricess-dating.com 或download佢地個app


text:
更多
2021-11-28 69 瀏覽
以前呢間店非常出名但改左名同裝修之後啲水準似乎差左……個brand點活化都無用最緊要食物質素有保證所有嘢嘅份量都大但味道完全唔似平時食開嘅上海菜燻魚顏色已經同平時見開唔同食落魚肉好硬個汁怪怪地唔惹味蒜泥白肉啲肉又係完全勁乾片得有啲厚豬肉有啲雪味……麻麻口水雞算最正常不過都無驚喜醉雞正正常常酸辣麵唔ok死酸又唔辣唔好食四季豆穩陣小籠包不過不失唔係好夠熱囉呢個係擔擔麵嚟架咩?完全無花生味只係一個咸嘅麵炸魷魚全晚最好食夠彈牙夠juicy奶油律白調味不足自己整可能仲好食環境真係唔錯但食物服務都唔ok第一趕人走趕收工明明8點幾9點咋仲要成個場吉點都唔會係霸住佢張枱啦下話第2不停落錯單又唔肯認好錯攞返張紙仔出嚟對咋以後唔會返轉頭價錢仲要唔平
但改左名同裝修之後
啲水準似乎差左……
個brand點活化都無用
最緊要食物質素有保證
所有嘢嘅份量都大
但味道完全唔似平時食開嘅上海菜
燻魚顏色已經同平時見開唔同
食落魚肉好硬
個汁怪怪地唔惹味
蒜泥白肉啲肉又係完全勁乾
片得有啲厚
豬肉有啲雪味……麻麻
口水雞算最正常
不過都無驚喜
醉雞正正常常
酸辣麵唔ok
死酸又唔辣
唔好食
四季豆穩陣
小籠包不過不失
唔係好夠熱囉
呢個係擔擔麵嚟架咩?
完全無花生味
只係一個咸嘅麵
炸魷魚全晚最好食
夠彈牙
夠juicy
奶油律白調味不足
自己整可能仲好食
環境真係唔錯
但食物服務都唔ok
第一趕人走趕收工
明明8點幾9點咋
仲要成個場吉
點都唔會係霸住佢張枱啦下話
第2不停落錯單又唔肯認
好錯攞返張紙仔出嚟對咋
以後唔會返轉頭
價錢仲要唔平
張貼


text:
「時間」
其實一個人一日只係得二十四小時,而當中應該有六至八個小時係用嚟休息,三至四個鐘頭食飯,所以基本上用嚟做嘢嘅實質其實得十二個小時.與此同時當你真係由二十歲做到五十五歲,其實講真你得三十五年嘅時間工作.而工作係永遠唔會做完,因為日日新鮮,邊樹真係做得完㗎!當然好多人會話你做嘢效率低,但係就算效率有幾高,聽日咪又有新嘅嘢做!
「對話」
仲記得以前有個老闆同我講,一個人只係得一個腦袋同一對手,你認為你可以做到幾多嘢?當時我唔知可以俾啲乜嘢反應佢,因為真係唔知點答佢!然後佢繼續講,每個人嘅能力有限,無可能一個人可以做晒所有嘢,因此要學識放手.相信好多人聽完會諗如果我將所有嘢放手咁我嘅價值係啲乜!跟住老闆就話,當你學識放手嘅時候,你先至會獲得更多!
「放手」
以上嘅對話係我啱啱初出茅廬,管理團隊嘅時候同老闆嘅一番對話.到咗今日我仲記得要學識放手!雖然要放手俾團隊做唔係問題,但係好多時你會覺得好浪費時間,因為做完都未必達到你嘅要求.但係如果將所有嘢攬晒上身,其實不單止團隊唔會成長,最重要嘅係你會俾更多嘅工作纏身而無辦法做好你該做嘅事情!到頭來得不償失,所以老闆經常提我,要放手,如果唔係你就會原地踏步!


text:
**南美,南極篇使用粵語
上篇先話想keep番一個星期一篇,理想同現實總係有距離嘅,呢個星期超級忙,忙到飯都冇時間食嗰種,返到屋企雖然冇晒能量,但個腦仲諗緊工作嘢,所以寫blog真係有心無力喇!
今次輪到最後一組登岸,可以食埋tea,上甲板影多幾轉都未得登岸.
Cuverville Island係已知最大嘅gentoo penguin
colonies之一,去圖.
penguin highways
企鵝腳印
嘻嘻,影到企鵝腳板底!
唔知係咪企鵝數量太多,變咗有啲企鵝搵唔到食,島上其中一邊企鵝群啲便便係綠色架,即係捉唔到蝦同魚食.
島上有唔少賊鷗Skuas喺度等機會,仲見到有隻企鵝B死咗,兩隻skuas食緊佢啲內臟,咁殘忍唔貼出嚟喇,我都係唔zoom近咁影張以記低見過咁嘅情景就算.
唔影相嘅都被南極觸動,唔洗叫自動影!
行行吓遇到船上嘅攝影師,佢話附近有企鵝哺蛋(下圖),仲帶埋我去影,好在遇到佢啫!其實呢,上次北極個trip都係佢做駐船攝影師,我覺得呢個澳洲佬唔算友善,對佢印象麻麻,但南極呢次就出奇地nice喎,仲主動話認得我哋.
好鍾意Cuverville呀,啲路唔難行,仲要要冰山有冰山,要浮冰有浮冰,配合埋可愛企鵝,真係冇不愛嘅理由!
上返郵輪後去餐廳食晚飯,跟住上甲板再影過,估唔到夜啲天色仲好,到夜晚八點仲出埋藍天同少少陽光.
夜晚九點天色好到有倒影添,超靚!!!!!!
夜晚十點,女廚師喺七樓甲板準備咗挪威魚湯,不過好似重手咗啲,鹹得好利害!順便影埋日落餘暉又完成一日嘅旅程喇.
到南極郵輪,阿根廷,巴西伊瓜蘇2016目錄頁
到「Venus遊世界」總目錄
您可能會對以下博文感興趣:
Copyright © 2016 by Venus. All rights reserved.


text:
家陣最廣為亞洲人所熟悉嘅日本AV女優,其中一個一定係前SKB48成員三上悠亞喇!品牌具人氣好容易會有翻版,至於三上悠亞亦有一個翻版師妹,佢就係樣子更加可愛,同時有對E奶嘅有花萌喇!
日本AV界有兩間老牌AV廠屬姊妹廠商,佢哋就係隸屬同一集團嘅Alice Japan以及MAX-A喇!無獨有偶,兩間廠雖然都曾經孕育出好多知名女優,但係現時亦一齊處於低潮,只係靠一兩個有實力嘅專屬女優撐住,例如Alice Japan靠晒人緣以及觀眾緣極佳嘅川上奈奈美以及新紮潮吹小天后永井菫,至於MAX-A則有一段日子要由被稱為麻美由真接班人嘅長瀨麻美單天保至尊,好彩上年MAX-A搵來嘅其中一位新人漸漸成熟,終於可以為師姐長瀨麻美分擔重責,佢就係今日同大家介紹嘅有花萌喇!
有花萌芳齡19歲,青春可愛又活潑,而且人如其名,面上散發出一股令男人為之心軟兼融化嘅童真萌味,真係人見人愛,車見車載.此外,有花萌塊面圓圓潤潤,同時好似一位AV界天后,冇錯喇!有花萌真係生得同三上悠亞有7,8成相似,至於身材同樣有相似之處,就係大家都擁有一對渾圓又具彈性嘅E奶,不過有花萌比悠亞優勝少少嘅地方,就係肌膚雪白又晶瑩剔透,比起黑肉底嘅悠亞更加吸引.
有花萌喺上年2月出道成為MAX-A專屬女優,正正可以為廠方幫上一把,事關當時被喻為AV界超新星嘅彩乃奈奈宣告引退.有花萌生得如此可愛又萌味十足,依住師姐彩乃奈奈嘅路線嚟行顯得相當簡單.喺AV演出當中,有花萌將青春美少女對性事又怕醜又好奇嘅精髓完全演繹出嚟,每當男優對佢百般挑逗及至移船就磡猛攻時,觀眾都可以聽到有花萌發出帶喘氣聲嘅呻吟.之不過,小弟就覺得萌妹仲未演得夠放夠盡,表情同反應可以表現得更為激烈就更加完美.雖然呢方面有花萌有待改進,但係喺性技上已經相當熟練,無論係吹奏,胸夾,騎乘都表現出技術一流,仲有萌妹嘅舌頭相當靈活,而且無孔不入,經常施展毒龍鑽絕技,場面精彩.由於MAX-A一姐長瀨麻美出道日子唔淺,再加上樣子同身材都開始殘殘哋,睇嚟萌妹將來被重用嘅機會甚高,M廠嘅未來真係靠晒佢喇!
碟名:《如果,可愛『有花萌』貓貓變身服務H?》
片長:110分鐘
出品:MAX-A
內容:有花萌今次扮演可愛俏貓娘,一身貓貓扮相將可愛氣息倍增,呢隻貓貓溫馴就溫馴喇,但係就相當好「性」,每日都笑盈盈咁要同主人玩床上遊戲,一邊纏綿一邊大講淫語,難怪主人每次都任萌妹魚肉,後來仲要搵多個朋友返屋企合力滿足呢隻慾望之貓添!
年齡:19歲
身高:5呎2吋
三圍:34E-24-35
撰文:賢


text:
2020年7月12日星期日
No milkshake no life :沒奶沒命晨早人龍
見星期日朝頭早講完健康嘅果汁,順便送一個唔健康嘅美式早餐俾你.
大家其實應該都記得好耐之前長沙灣順寧道有間Cafe食嘅芝士拉絲吐司,上次見到佢應該係好多年前係個間小店(依家都唔知仲有冇開,大家記得可以討論下),其中佢嘅一樣產品,嗰陣時打卡都冇咁流行.
同朋友A先生吃過一次,原來已經係五年前的事,感覺也不特別深刻.
no milkshake no life ,喺西環香港大學附近紅得好熱嘅一間Cafe,香港區嘅朋友最鍾意去打卡,尤其係星期日嘅早上你想顯得特別有品味特別潮,就要去下.
不過如果你崇尚美式快餐,唔知呢個時間唔知會唔會有人報串.
點都好,呢個沒奶沒命衝出咗港島區,叫做沒奶沒命晨早人龍.
上星期食完金所拳頭之後,本來想飲杯咖啡,突然想起這間新店就過來朝聖一下.
呢度真係唔止晨早有人龍,下午2:00 ,人龍依然多,全部都係嚟朝聖嘅IG女和潮人多,我應該係全場最老土嘅人.
石硤尾嘅美荷樓,其實都有唔少餐廳,但呢排沒奶沒命晨早人龍絕對搶去左唔少風頭.
全間餐廳處處都打卡位,的確入到呢度,你會諗起《危險人物》 (pulp fiction ),愛電影嘅你,可能飲飲下奶食食食下早餐嘅時候,身旁就有一對痴男怨女打劫.
電影癮太強,都係唔好講電影,講返間餐廳,頭先都講過好多人排隊,而佢排隊嘅System係有少少奇怪.
我哋已經排咗大概半個鐘,有吉抬起碼大約五到十分鐘以上,都唔叫人,唔知做乜,而我哋就正正係下一張枱.
百思不得其解,呢個亦都係我覺得個服務唔太好嘅地方.
是但,橫掂都係下張枱,如果喺我哋後邊嘅人可能會仲嬲.
坐低就出去點餐,朋友都係飲咖啡,麵包先生嘅Americano,佢話唔錯.
媽媽的salted Caramel ,非常不錯,咖啡豆嘅香,加剛好嘅焦糖香氣,好正,好有假期嘅氣息.
我就當然選美國嘢,冇理由飲咖啡,呢度超人氣第一係皇者焦糖花生醬真脆煙肉,我諗講得煙肉奶昔,你一定會同果五條佬比較.
奶昔的確正,煙肉嘅鹹香都好,不過美中不足之處係啲煙肉唔夠,個五條佬水準高好多.
但以小店嘅水準同價錢可以接受啦.
同之前間餐廳一模一樣嘅黐線芝士黐住芝士治,係我呢度嘅目標.
我唔知佢同順寧道嗰間Cafe有冇關係,係同一老細定係師承定炒,就等如Quentin Tarantino嘅危險人物都話係集百家之大成,左抄右抄,但你唔好理,佢依然係我十大最鍾意電影之一.
又講左套戲,下刪一萬字....
黐線芝士黐住芝士治,同嗰陣時我食過嘅感覺一樣,以紅菜頭為主嘅三文治加上好似瀑布嘅芝士,你話係咪真係超級好食就一定唔係,不過芝士迷一定好鍾意,打卡就當然係滿分.
你特登為咗呢個黎食,過嚟食會失望.
其實佢有另外其他選擇,例如美食panckae ,full breakfast 同埋佢另外有個意粉都幾好食,仲有水波蛋.只不過我哋五個人食完飯都無胃口,只有打卡同埋食呢個三文治就算.
有機會係會再嚟嘅,只要無人龍.
訂閱: 發佈留言 (Atom)


text:
等睇日落活動:野餐
東涌 同香港 總係好似有種若有若無既距離.所以 睇既景色都同香港鬧市或者西貢既寧靜吾一樣.所以好適合一家大細或者一對情人黎呢到談心,野餐,渡過一個期日既下午.
見到飛機,露露就會稔起沖上雲霄,成日稔會吾會遇到D好靚仔既機師呢.呢到飛機維修員可能有幾個,不過吾好講機師,司機都吾會見到個.因為呢到係屬於禁區,所以私家車就吾可以入黎呢個範圍.露露係到影相個陣,有吾少人想試下博大霧.但係無一個成功,呢到吾單止會有維修場既人係到趕車,警車都吾少.所以最多係見到幾個單車團係到練車.
因為露露比較懶,吾肯行甘遠.所以一落車就行左去最近既石灘上面睇飛機降落.如果吾介意都可以行前d.前面都有一個大草地,好岩影相.而我揀個個位就正正望住港珠澳大橋.夜左開左燈都幾靚.
而同日,都有好多家庭,帶左好多食物黎野餐.坐係大石上面睇住日落再食野,其實都係一個十分浪漫既活動.
交通:由東涌地鐵站乘搭S52 到飛機維修場落車
注意:班次比較疏落,要早少少去等車
第二個選擇 :九龍區 尖沙咀海傍
日是活動: 酒店high tea
尖沙咀係其中一個睇維港景色最靚既地方.所以影日落又點少得呢到.
如果大家覺得去東涌太遠,可以考慮下黎尖沙咀.
而尖沙咀海傍沿尖東方向又可以直達紅磡碼頭.如果情侶或者姐妹想傾計,可以一路行一路傾.維港景色仲可以由中環睇到過去鰂魚涌tim.
同一日,露露去左食九龍香格里拉酒店既下午茶.
不過食物質素就真係見人見智,露露仲意食甜品.但係食物都真係偏甜左少少.
第三個選擇: 港島 AIA 摩天輪
另一方面,車廂比較熱.可能因為天氣熱既關係.但係露露個朋友坐左上去之後,都忍吾住講左句,如果呢D叫冷氣,甘我就真係吾知咩叫暖氣.
如果你對旋轉木馬有興趣,亦都可以考慮去玩埋木馬.因為無人,所以你去到個陣,只要你玩,都會為你一位而開.所以用黎同女朋友談情真係無得彈.


text:
楊丞琳一首「曖昧讓人受盡委屈,找不到相愛的證據」真係講出曬唔少陷入曖昧中巴絲打嘅心事,因為自己唔知道對方係點諗,又怕自己會錯意,但其實對方何嘗又唔係羅羅攣,擔心表白「食檸檬」,所以成日有意無意咁表達對你嘅愛意,希望你睇完呢5個男仔想表白想跡象,可以不再困惑,明白對方嘅暗示喇!
#經常刷存在感
如果對方成日有事冇事都會搵你,又成日問「做緊咩呀?」,無論係大小事都會一一講俾你知,無意之中不斷延續話題,甚至經常約你出街睇戲,食飯的話,就證明佢對你係有意思,心裡面無時無刻都掛住你,想關心你,想同你一齊!
#眼定定望住你超過3秒
如果佢成日都目光深鎖咁望住你,咁就真係恭喜曬!因為九成九佢比你吸引住,而且想睇清楚你,有進一步了解你嘅意思!
#「不經意」地親近你
一般人同人之間都會保持1.2米以上嘅距離,但如果佢過馬路嘅時候乘機拉住你隻手或者摟你條腰;又或者係多人嘅地方唔覺意咁攬你肩頭,試圖保護你.呢睇動作睇落好不經意,其實都係代表著佢對你有好感,在乎你同想親近你!
#朋友聚會帶埋你
當對方出席朋友聚會嘅時候都帶埋你,雖然對方仲未表白,不過佢內心可能已經認定咗你係佢伴侶,準備好承受一切嘅挑戰,包括係流言蜚語呢~
#順路送你返屋企
Um...其實可能未必順路架!不過佢經常都會以「順口」做借口去送你返屋企,甚至係故意兜路,為嘅都只係想多啲相處時間,增加你對佢嘅好感,拉近兩顆心嘅距離!


text:
衛道神學研究院
衛道神學研究院(英文:United Wesleyan Graduate Institute)係香港一間神學院,由國際宣教協會,香港宣教會,香港循理會,基督教宣聖會香港區會,基督教協基會,救世軍港澳軍區,美國衛理教會等七個循道衛理公會團體聯合創辦,院址喺九龍大坑東棠蔭街五號.
歷史[編輯]
衛道神學研究院喺2001年9月由國際宣教協會,香港宣教會,香港循理會,基督教宣聖會香港區會,基督教協基會,救世軍港澳軍區,美國衛理教會等七個衛理宗團體聯合創辦.衛道神學研究院秉承衛理宗嘅傳統,係一間超宗派嘅神學院,樂意服事各宗派裏面蒙神呼召,承擔事奉嘅信徒.持定神所託付嘅異象同使命,要為神嘅國度裝備有效用嘅教會領袖.
衛道神學研究院籌辦初期由各合辦團體代表共同策劃.2001年中,易啟年牧師擔任特委院長到2002年1月,又到得國際宣教協會雷宣福博士出任副院長,鼎力推動事工,學院得以平穩發展.2006年4月,衛道神學研究院董事會一致通過李保羅牧師由2006年9月1號開始擔任第一任院長.
課程[編輯]
- 循道衛理公會
- 神學學士課程
- 道學碩士課程
- 教會事工碩士課程
- 基督教研究副學士課程
- 基督教研究學士課程
- 基督教研究碩士課程
- 校園牧關課程
- 青少年牧關課程
- 青年宣教課程


text:
係而家呢個時代,我哋真係唔知道乜嘢係有型,淨係知道有一種氣氛慢慢醞釀,就係去追求比較文明嘅生活.但係乜嘢係文名呢?可能係對於你身邊嘅環境多啲了解,例如係你食嘅蔬菜係邊度黎?你飲嘅水係邊度黎?點解你屋企樓下剩係得商場?點解你唔可以掌握你自己嘅生活方式?咁究竟點解呢?
而當你一路去搵答案嘅時候,係過程裏邊有提出一啲乜嘢方法去接近一種我哋所謂比較文明嘅生活方式呢?
遠嘅唔講住講返青春工藝,痛哭酒館呢個地方.究竟呢個地方係點樣嚟嘅呢?
簡單講兩句,我哋一路以嚟係喺土瓜灣13街鳳儀街6號地下自己比少少錢租左一個地方,做啲木工班,教吓傳統入榫木工淨係櫈仔咁樣.之後師傅退休,我哋就諗喺城市裏邊我哋需要一個點樣嘅空間呢? 係唔係淨係一個俾錢先可以坐入去嘅咖啡室?係咪一個淨係諗住自己嘅空間呢?另一方面又要顧及到租金點樣先可以持續落去.
所以我哋就開始轉型,係過程裏邊好多好多朋友一齊幫手,當中有一啲讀緊書嘅同學仔,亦有MaD 創不同嘅一啲朋友過嚟一齊幫手裝修,計劃活動,最重要係一齊討論.
所以而家我哋朝早就會開放行過嘅朋友可以過嚟飲下野有涼茶,簡單嘅咖啡咁樣.如果要食嘢13屆周圍都係唔同嘅餐廳,我哋比隻碟你地自己出去買,仲可以係過程裏邊真係經歷一下呢個社區.
星期五就會有車衣小宮女過嚟做下改衫,街坊都用得着.星期六日就會有一個做小金工首飾嘅小女孩有陣時教吓人,又會負責看舖.
呢度已經唔係單一用途嘅一個空間,亦都更加希望係將來有唔同嘅朋友可以同我地一齊去討論一下點樣去使用呢個空間,令到呢度更加好玩呢.
呢個就係我哋成日抱住一個青9春精神,我哋嘅城市我哋嘅生活唔可以就咁就算,就去試啦!就一齊去玩呀!


text:
本會日前參加過一個關於華文(中文)嘅學術工作坊,同各地研究華文嘅學者交流.當中有一啲資料同心得,希望公開同大家分享,令大家對普教中,語言同身份嘅議題,有更多參考.
三位主講者,分別為羅小茗博士,許寶強博士以及陳永杰博士.
羅小茗:普通話受到跨國資本階級嘅外來威脅
羅小茗博士係上海大學文化研究系副研究員,佢認為喺中國大陸,就算如今「中国日渐強大」,中文嘅地位實際上仍然非常尷尬.佢引用中國境內發生嘅幾件同語言有關嘅事件:
1. 高考改制:因不滿社會過份重視英語,中文分數由150升到180,英文由150分降至100分;
2. 流行歌詞作小學教材:由流行歌成為小學中文教材引發「學校應否學習流力文化」嘅討論;
3. 北大靜園事件:一場由改建北大靜園引起社會對北大太過著重英文能力無視中文條件嘅網上爭論.
綜合佢嘅講法係,中國政府對於境內中文政策出現困境同自相矛盾,原因首先在於制度未能「定義」流行文化而將之直接納入,表現出制度嘅虛弱同混亂.制度混亂,係因為跨國資本階級利用市場同制度,創造並複製「在地勞動力」同「跨國資本階級」,其中語言亦成為階級複製工具,形成喺大家眼內嘅語言地位衝突,而一種能夠令流動自由受到剝奪之人民嘅傳統同承諾得到尊重嘅「世界主義教育」,將會係中文教育目標同活力嘅來源.在下唔能夠否認,喺現今滿街自由行,四成學校普教中嘅香港環境,喺一河之隔嘅中國大陸,中文(普通話)原來受到跨國資本階級嘅外來威脅,羅博士嘅睇法完全超出大家嘅想像.
許寶強:香港教學語言唔配合實際需要
香港嶺南大學文化研究系副教授許寶強博士嘅討論亦都係針對香港語文教育同國際化問題.不過許博士對國際化嘅批判,主要針對香港社會對國際化思維過於簡陋同主觀,而許博士嘅批判着墨最多之處,莫過於多年來香港語文教育制度對社會語言情感嘅壓抑.許博士嘅報告,按佢所講,仍舊非常初步,但係報告引用咗好多香港多年有關教學語言政策嘅文獻同數據,其中唔少仲係許博士喺自己同學生嘅親身經歷中收集返來.由報告中,可以一窺香港華人社會之內存在嘅語言情感矛盾–一方面有如許博士一樣對語言情感有非常強烈嘅覺醒同感召(所以佢回憶起求學時期入讀中文大學,身為香港人理所當然),但另一方面要無奈回應社會主觀而片面嘅「國際化」意識表像身不由己咁配合制度做咗好多同客觀上冇用嘅事(比如因為班內有唔少來自大陸嘅「國際生」,就要跟據指引用一種「國際語言」–英語–上課,令本地生同國際生嘅學習都打咗折扣).喺回應自身情感同社會標準嘅矛盾之中,本土人就經常要為追逐圍繞主觀片面前設而立嘅目標力不從心咁完成一個又一個為「交功課」而完成嘅苦差中渡過佢哋嘅求學生涯,同時制度對失效嘅迴避(比如一個又一個得出無成果而又要為出現成果而「繼續進行」嘅普教中試驗),都反映香港教學語言(尤其是外語,包括英語同普通話)非但唔配合實際國際多元化嘅需要,對母語嘅壓抑亦為社會長期滋長大量負面情緒.教育制度唯有回應語言情感,唔再壓抑母語(廣東話),先可以挽救社會長期以來教育語言嘅尷尬情況.
陳永杰:語文政策成為國內國族身份認同及意識形態統戰工具
中山大學中國公共管理研究中心副教授陳永杰博士就嘗試用「國際化」論述以外嘅角度切入,解釋中港教育語言嘅問題.陳博士係中山大學學者,簡介報告時前提到佢學術主攻政治研究,語言文化唔係佢本行,但作為一個以廣東話為母語嘅廣州人,有感近年廣東話嘅語言空間越來越受到大力擠壓,希望都可以做.佢用政策研究嘅方法,分析國家–尤其是改革開放以來–語言政策對國內語言使用者嘅身份認同嘅影響.陳博士亦提到香港回歸對國內語言政策起咗一個非常重要嘅影響.
首先陳博士認真咁解釋國家語文嘅定義:因為中文包含咗書面語同口語,所以叫做「語文政策」而非「語言政策」.五四運動,出現「我手寫我口」嘅訴求,但係中文對應多種包括北方話吳語同廣東話等嘅漢方言,要「我手寫我口」同時又要書寫文法統一以達建構民族身份嘅作用,唯有由多種漢方言之間進行取捨,而哩個取捨嘅過程,係一個決定某種語言地位比其他語言高嘅政治決定,而非客觀科學嘅決定,所以坊間一啲人士以為粵語吳語閩語為普通話子系,絶對係自以為是穿鑿附會出來嘅醜陋誤會.
國家嘅語文政策,聲稱係只係為改善社會經濟交流而訂下嘅政策,要「消除方言產生的交際隔欬」,聽上來好有愛,好偉大.如果政策係照文字所聲稱咁進行,應該唔會令普通話以外嘅「漢方言」空間收窄.事實上,中央下令嘅政策,地方多數都會變本加厲,矯枉過正咁推行.就睇語文政策推廣,標語上多見「說文明語,講普通話」,「提高文化水平,學普通話」之類,將「普通話比其他語言更有值價」嘅觀點向全國大眾耳濡目染.仲然國家為咗維持作為一個「多民族國家」嘅型象,建國時已設立法律明言要保育嘅少數民族語言,亦都因為政府大力推普,遭到危害.講到哩到,陳博士提醒大家,粵語吳語閩語等漢方言不如少數民族語言般受到法律明文保障,喺實際社會語言功能地位比起少數民族語言仲低,所以如果受法律保護嘅少數民族語言都要面對推普嘅威脅,粵語哩類唔受保護嘅中國境內語言情況可想而知.
綜觀中國嘅政策推行手段,佢哋會為咗逹致成效,不惜暗啞底將普通話以外嘅漢方言視為「假想敵」,暗示佢哋係對普通話嘅一種威脅(例如喺香港就無中生有咗一個「要用粵語統一天下」嘅粵語魔俠).換句說話,就係「唔講普通話就唔文明」,將其他語言置於同普通話對立嘅狀態,令大家對其他漢方言產生一種扭曲而主觀嘅厭惡感,等普通話可以坐正第一語言嘅地位.
中央政府急於要推動全國語言改造,背後主要涉及身份認同以及連帶嘅意識認同建構.陳博士引用幾個同類研究,對象分別喺香港,廣州及山東嘅大學生.研究以實證方法研究群體對語言使用者嘅觀感.多個研究,大致上就係觀察研究對象喺面對本土語言(香港,廣州:廣東話;山東:山東話)使用者同外語(普通話)使用者嘅評價:
一.香港長時間爭取中文(繁體字及廣東話)合法地位,回歸前冇受到推普或培養「愛國主義」嘅影響,香港本土身份認同比較高嘅學生,對有本地普通話使用者好感減少.
二.廣州由於受北京中央政府統治,普通話為官方語言,但廣東話暫仍被允準於地區公共廣播中使用.作為一個雙語區,普羅大眾會認為普通話係「上流語言」,廣東話格外親切,各有所長,各有所好.不過普通話強多年來喺廣州強勢擴張,15年後嘅2003年另一個同類研究發現廣州人對廣東話不再有感情偏好.
三. 山東人母語長時間被普通話取代,普通話使用者獲得較高評價,山東話反而被視為一種老土,鄉下嘅語言.
(可參考下列圖表)
綜合分析三個研究結果,發現某一地方使用語言之習慣,影響個體對語言之認同,繼而影響主觀偏好.
語文政策反映國家統一思維嘅意志.中央政府對地方語言加以整頓,只因語言使用習慣影響到身份認同,繼而影響意識形態統一.普通話作為中央官方語言,係官方機構(包括官辦媒體,公共設施中嘅廣播)宣傳中共路線嘅重要工具.推廣普通話,就係方便建立以北京為中心嘅文化認同價值.認同建立後,會對容易產生先入為主嘅感覺,方便官方向全國統一宣傳,強化人民對中央政府嘅服從.
由於廣州同香港仍然使用廣東話,陳博士認為地方語言活躍使地方人民對中央(以普通話宣傳嘅)政策產生一種天然嘅抽離感,廣州比起其他中國其他以普通話為主要語言嘅地方更敢於批判政府不當嘅施政,令中央感到中共管治嘅權威同合法性受到動搖.中央政府為咗「解決」問題,就從語言入手,由下一代人開始改變粵港兩地人嘅身份認同.佢亦觀察到,就算今日廣州嘅年青人仍然用廣東話,但係語匯習慣已經跟隨普通話嘅方法(比如動畫系列角色Optimus Prime,年青一代嘅廣州人通常會跟普通話譯法讀做「擎天柱」;球星「碧咸」亦讀作「貝克漢姆」),而更新嘅一代小朋友,甚至已對廣東話產生反感,令粵港兩地,甚至喺廣州土生嘅幾代人之間產生難以填補嘅文化鴻溝.
陳博士慨嘆中央政府刻意破壞兩地文化紐帶,同時做成普通話與地方語言之間嘅對立,亦都利用廣東話作為統戰工具,誘使香港人對回歸問題上有所鬆懈.佢提到,喺回歸前,中央政府大力展開全國推普工作,但係仍舊保留廣東省用廣東話,有可能就係利用廣州做一個賣版,等香港人覺得回歸冇咩大不了,一樣可以同大陸啲親戚用廣東話打牙較.不過香港而回歸之後,就開始利用輿論攻勢,要求國人承認廣東話從屬普通話嘅地位.另一方面,回歸之後,中共亦都進行咗好多政策上嘅部署,包括設立普通話堂,嘗試用普通話取代英文成為香港第二語言,之後再發動輿論攻勢,要求教育專業人員提出普通話優於廣東話嘅論點,繼而要學校用普通話教中文(普教中).陳博士最後感言,喺「撐粵語」運動發生後,中國學者大多認為廣東話仍會存在,無須刻意捍衛;但外國學者嘅研究均對此表示唔樂觀:有人指中央政策難以逆轉,更有人直指普通話完全取代粵語指日可待,到時剩低嘅,就只有廣東腔嘅普通話.


text:
電腦慢係咩原因?上網慢?
電腦慢係咩原因?上網慢?
咁究竟電腦慢係咩原因造成嘅呢?關唔關上網事呢?咁其實電腦慢呢,可以分為三種嘅.第一,就係你嘅電腦硬件性能不足,導致你部電腦慢.第二,就係你部電腦入面嘅軟件令到你部電腦慢,例如係你部電腦中咗毒,所以拖慢咗你部電腦.第三,就係明明係你嘅上網慢,但係你就誤以為係你部電腦慢.
咁我哋首先就講電腦硬件性能嘅問題先,咁呢一點呢其實就好簡單嘅啫.大家都知道一分錢一分貨,電腦越貴呢通常性能嘅都係會越好嘅.咁你部電腦嘅價錢越貴,所用嘅處理器,記憶體,圖像處理器等等通常都係會越靚嘅.咁你部電腦嘅性能越好呢就自然可以執行一啲需要高要求嘅應用程式.相反,如果你部電腦硬件嘅性能唔夠嘅話呢,當你執行某一啲程序呢就會覺得電腦慢.第二就係通常你部電腦入面某一啲軟件令到你部電腦慢.就係你可能係上網下載咗一啲不知名嘅應用程式,例如係影片播放器啦,假嘅掃毒程式,又或者係假嘅PDF讀取器等等,咁都有機會係會令到你部電腦中毒,從而係拖慢咗你部電腦嘅.解決方法呢通常都係要將你部電腦重置成原廠設定,咁就可以徹底清除你下載過嘅應用程式.而第三種呢就係上網慢,咁就唔關你部電腦嘅硬件又或者係軟件事嘅.咁通常呢可能係你嘅路由器出現咗問題啦,又或者係畀人攤分咗網速,令到你使用電腦嘅時候呢覺得你部電腦慢.咁實際上可能你只係需要更換你嘅路由器啦,又或者係升級你嘅上網服務計劃,就可以解決到問題㗎.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
高蛋白質?希臘乳酪點樣揀?營養師教你睇呢一點!
希臘式/希臘乳酪瘋魔全球,究竟有咩咁特別?咪就係蛋白質特別高,所以質地會幼滑啲稠身啲,仲會飽肚啲!
不過如果你揀得唔啱,分分鐘揀咗隻高脂肪低蛋白質嘅乳酪,仲要畀多左錢添!等我幫大家搵市面上嘅品牌嚟解釋一下啦!
Q1. 普通乳酪同希臘乳酪究竟有咩分別?
同普通乳酪相比,希臘乳酪/希臘式乳酪會用多啲奶,所以蛋白質通常會高大約一倍;一分錢一分貨,一般都會貴啲.
Q2. 「希臘式乳酪」同「希臘乳酪」有咩分別?
暫時係香港就無法例去規定定義.但英國就規定只有喺希臘生產嘅先可以叫希臘乳酪(但有一隻Maple Hill Creamery 係美國製造又叫做希臘乳酪窩).而係其他國家或有類似口感質地嘅乳酪,就叫希臘式乳酪.
其實傳統式嘅希臘乳酪係用全脂奶,忌廉同益生菌製造,所以相比起一般乳酪,蛋白質較高,但脂肪亦都較高.除非你特登選擇註明係低脂嘅希臘乳酪,咁就比較健康!(例子:Fage 0%)
而市面上有部份嘅希臘式乳酪,喺脫脂奶裏面再加入牛奶固體,所以蛋白質成分同希臘乳酪差唔多,而且仲要係低脂,比較適合關注心臟健康同控制體重嘅朋友.(例子:Emmi 0%)
不過要小心,有啲希臘式乳酪只係加咗增稠劑(e.g. Pectin)而蛋白質並唔高.又或者使用全脂奶製造,脂肪高得嚟蛋白質又唔高.(例子:我只係影標籤解釋)
Q3. 點揀低脂肪高蛋白質嘅希臘/希臘式乳酪?
大家記住要睇標籤,唔理佢係希臘還是希臘式乳酪,認清楚每100克乳酪,有多於8克嘅蛋白質,而且低於3克嘅脂肪,先至係一個健康嘅低脂希臘式乳酪.
不過要公平講句,脂肪高啲一定滑啲香啲.有啲係稍為高脂肪而蛋白質依然豐富,我都列咗畀大家睇.但想增肌減脂,就最好揀啲低脂肪高蛋白質嘅乳酪啦!其實加埋啲水果一齊食就好好味架啦!


text:
( IELTS )報考IELTS的好處?
現時報考IELTS嘅人愈來愈多,有唔少嘅同學就會問:「到底IELTS同DSE報考邊個比較好?」針對DSE英文科同IELTS兩個唔同嘅考試,Spencer Sir就為大家解釋下IELTS同DSE嘅分別,IELTS到底可唔可以代替DSE呢? 然後為大家解答IELTS 同DSE邊個比較好. IELTS介紹 雅思(IELTS)姐係雅思國際英語測試(The International English Language Testing System),又名國際英語測試系統.係國際性嘅英文標準化水準測試之一.專門為嗰D打算喺以英語作為交流語言嘅國家同地區留學或就業嘅人們設置嘅英語言水準考試.國際上超過10,000多個出名嘅教育機構,組織同國家都會接受IELTS成績,而成績有效期係兩年.IELTS分四份卷讀,寫,聽,說,希望測試考生嘅全方位溝通能力. 但係喺香港,DSE作為全港性嘅考試,同IELTS又會唔會有衝突呢? Jupas作為DSE考生嘅聯招平台,又會唔會唔認受IELTS嫁? 再喺求職方面,除左DSE,IELTS嘅分數喺好多嘅香港公司亦會成為求職時候嘅英文水平嘅參考.咁到底IELTS分數又會係點


text:
古星輝 - 5G打造多姿多采校園生活|乜都5G
2022/11/25 03:12:43 網誌分類: 經濟
人工智能互動運動系統
o依家學校注重學童各方面嘅均衡發展,體育更係其中一個重點項目.Sports Day大家都聽過,唔知大家有冇參與過eSports Day?由於5G超高速,低時延,透過先進嘅「人工智能互動運動系統」,可以將體育科技應用喺校園.呢個系統利用全息投影及互動感知等技術,可以為學生提供唔同嘅運動體驗,例如模擬滑雪,踩單車,劍擊等,唔使喺真實場景都做得到;加上動態偵測裝置,更加可以幫手分析參與者嘅運動姿勢,以及用人工智能測量及分析表現,非常實用.沙田嘅一間中小學,就用咗呢個方案嚟舉辦eSports Day,日後甚至可以同其他學校舉辦聯校比賽.
長沙灣就有一間中學同樣用緊「人工智能互動運動系統」,由於學校環境設計比較特別,學生練跑嘅時候,經常會喺轉角位跌親,於是學校特別加入AI分析系統,當預測到可能有同學跌倒嘅時候,即時發出警報通知老師,等校方可以及時處理.
巴士車廂體驗生命教育
之前提過,虛擬實境(VR)同擴增實境(AR)嘅普及,喺教育界有極大發展潛力.喺馬鞍山嘅一間中學,早前獲得巴士公司捐贈一輛退役巴士,學校將佢改裝後命名為「有價巴士」生命體驗館,裏面以VR/AR技術讓該校學生以嶄新方式體驗生命教育.
用得VR/AR就一定要連線上網,喺巴士車廂入面,5G寬頻發揮強大作用,唔使拉線已經可以為車廂提供高速連線,將人生嘅唔同場景傳送到VR裝置,等學生喺沉浸式嘅環境下,發掘生命價值,培養正向人生價值觀.
一連三個星期同大家分享咗唔少智慧校園嘅實際應用,其實5G校園應用尚有龐大發展空間,教育界嘅朋友不妨研究一下.
和記電訊香港行政總裁
古星輝
■在5G寬頻幫助下,於巴士車廂可以VR/AR技術為學生提供生命教育.
回應 (0)
我要發表


text:
(女生玩具 | 吸啜器)「真係一分鐘內就高潮...」Womanizer Liberty 用後感
包裝
我依個「外貌協會」成員深深地被 Womanizer Liberty 陰蒂吸啜器粉嫩嘅 powder blue 顏色吸引住!佢嘅包裝非常精緻,拆開佢嘅時侯就好似拆禮物咁開心.
設計
Womanizer Liberty 陰蒂吸啜器嘅外形,就好一條小鯨魚咁可愛!
因為佢一啲都唔似性玩具,所以我非常放心將佢放喺書枱,而佢嘅大細同掌心差唔多,所以無論係操作上定係帶出街都好方便.
操作
Womanizer Liberty 陰蒂吸啜器只用+- 兩鍵就控制曬開關同調整強度,簡易方便.另外佢係磁吸充電,所以都好方便快捷.
感受
Womanizer Liberty 陰蒂吸啜器有6個吸啜強度,本身都擔心唔夠強力,但係用落發現去到第3-4個強度就已經好敏感,第一次用嘅時侯真係1分鐘內就高潮,而且個感覺比以往更加 intense,係令人念念不忘嘅高潮體驗!
佢嘅吸啜相對溫柔,伴隨住微微拍打嘅感覺,個人覺得如果可以有埋唔同頻率就更加正,所以下一個目標可能會入手埋 Womanizer Premium 啦~
配件
好鍾意Womanizer Liberty 陰蒂吸啜器附有防塵蓋,平日擺喺床邊都唔洗擔心會舖塵.另外,Womanizer Liberty 陰蒂吸啜器亦都有附送一個黑色絲質嘅收納袋,帶出街就更加衛生方便.雖然 Womanizer Liberty 陰蒂吸啜器外形小巧,但係佢都有配備兩個唔同大細嘅吸嘴,fit 返唔同嘅豆豆尺寸.
清洗
清洗方面,Womanizer Liberty 陰蒂吸啜器嘅吸嘴可以拆出嚟清洗,而因為機身採用咗光滑嘅硬膠質料,所以清洗同抹乾都好方便.
總結
我覺得 Womanizer Liberty 陰蒂吸啜器好適合初嘗陰蒂吸啜器嘅朋友仔,因為佢嘅吸啜深層得嚟又溫柔,好快就令我高潮,而且包裝同外形都好靚,亦都方便帶出街玩,所以好值得入手喔~


text:
成班人當佢本土派傳人,話係梁頌恆隻喪家狗揀嘅代表,所以我哋就要撐佢.佢自己呢?因為個反送中運動,選撚左個議員之後以為自己係天水圍土皇帝,惡撚過華秀隻狗,周圍咬話「邊個係本土派?我話嘅就係本土派」.喂屌你老母
好多靚仔係度搞啲咩「黑店資料庫」,話佢地撐警.又有好多人話,係茶餐廳聽到啲阿叔阿姑係度講時事,又話細路搞事.老老柒柒,你日撚日得間茶餐廳,睇埋睇埋TVB 啲閪新聞,你估佢地視野會有幾好?冇撚得救架啦
日撚日同我講6月9日又係end game 又話終極一戰,點知而家就有黃絲group 推出「篤灰指南」,總之要影相拍片畀黑警.屌那星
今朝又見到個同學 forward 果個咩黃台仰做訪問,唔撚睇由自可,一睇把幾兩把火,你老母個臭閪個撚個記撚記閪你地使唔撚使咁既態度呀?呢個係政治犯黎呀!第一條問題問人仲講唔講毒啦,人地答唔搞啦.下條問題,直頭係問:咁你係度做乜撚野.
明報而家真係好撚有心呀,畀個頭版你宣傳69,有咩效果?效果就勁囉.你諗下,64本來就係一年一度令人記得中國既日子,個撚個係今日,個良心就會忽然走撚返出黎,記得中共係一個殺人政權,鄧小平話架嘛:你殺二十萬人,換二十年安穩丫嘛.大家呢二十年,你話係咪好安穩呀?記得你去維園之前,要入錢入錢入錢入錢啦.
你班政工作者都好撚得意:細路女畀人搞,搞到係電話搵到疑似3P短片,果啲咩性自主呀,性平權啲撚樣就縮撚返晒佢地老母啲閪度.咁梗係啦,人地好撚大愛架嘛,去剛果食過烏蠅飯,就好似可以屌返兩塊南亞細路女既閪咁.但你諗深一層,因航喎,平權喎?你痴撚線架?
肥西有個女,如果我見到我個女同個麻甩佬影撚埋啲咁既相,我係一撚定會報警既.呢個,係做人既底線.你做父母既,你都唔撚保護你個女,你生佢出黎把撚呀?你射撚完精之後唔撚使負責任呀?
喂,呢條白撚痴就唔係今日先知,你又笑佢呀?好啦,又笑下啦?原來香港昂山素姬問人「點面對自己個女」
人就係咁撚樣.找數果陣,一定想拖;收數果陣,一定想快.而家有幾撚大件事先?拖數之嘛.你做撚左高牆,做撚左資本家之後就一定係咁撚樣架啦.最撚好笑既係,係網上面仲有好撚多狗出黎同個拖糧既資本家護航,話唔撚識「做人留一線日後好相見」.有乜撚野好撚相見呀?你痴撚線架,你老細唔撚出糧畀你好唔撚好?
屌你老味我今朝成個版,今日都係「#安心的士」,「#會摷佢的」.你老味你話係唔撚係精神分裂呢?
呢個香港既廢老,政撚,最唔明後生仔嬲咩?錢就你班撚樣賺撚晒,話拍下個籮柚話走就走.點撚解要走呀?香港係我屋企黎架.點撚解香港搞成咁呀?係你班撚樣支持民主回歸呀屌你老母.萬象歸元,最後都係一班撚樣以為自己可以影響中國呀.你有冇咁撚叻呀?冇咁撚叻,歉都唔撚道一個.仲要有個黃碧雲對李永達出黎講句「好彩有告你咋」屌你老母閪,而家美國隊長隨時隨地坐十年呀.打官司好撚叻呀?坐監好撚威呀?梁天琦坐緊果陣,你楊岳橋仲夠膽死今日係電視度講自己係「立法會為食神」呀!
肥西本來都掛住湊女唔撚出聲架啦.係見啲舊同事話收到風,話唔知點解個撚個唱片公司都話要搵打手,話唔知做乜撚野,間間公司都以為個網好撚緊要,總之而家要打網戰.
講到自己天上有地下無入水能游出水能飛既歐鎧淳bb呀,我想問下呢,點解你同你條仔果組係唔同組既,你可以同佢一齊跑既?而家大會有冇規矩架?你地唔係好跟規矩架咩?你地唔係覺得運動員好需要 fair play 架咩?點解而家有網民話你同條仔唔同組,都可以一齊出發既?
或者你可以想像一下.校長又好,訓導又好,叫晒啲細路出黎,之後老師就問:「你地係咪玩咋?」果幾個細路,拍完片放上網,根本唔知道件事可以鬧到幾大,可以有幾大件事,當然可以嘻嘻哈哈咁同啲阿sir 講「我地玩下啫!」,「今次都冇玩啫,我地好收斂架啦!哈哈哈哈……」
尋日同班姊妹飲茶,佢就話果個黃子恆真係好撚唔抵.點解?明明《是咁的法官大人》咁撚有機會上位,搞緊投票,明明有機會上一級既,點知就畀人爆單咁既野出黎.你話大台入面冇鬼呢,就打撚死我肥西都唔信架啦.
公民黨玩網班撚樣,以為自己做下100毛,做下佬訊,就叫做有型有like有人睇.個撚個都係為左自己呃like呃上腦,去補選投票係「參加一場不受干預的選舉」咁撚弱智既野都寫得出,受審果陣就當fashion show 咁撚樣去玩.


text:
派對桌遊 | Party Board Game 推介
又到咗放長假嘅日子,一班人放假無嘢做最啱就係玩party board game啦.「開game啦」準備咗5副派對桌遊同大家分享,今個長假期就唔怕因為留喺屋企而悶親啦.
1. 教父風雲
聽個名都大概估到係陣營遊戲,咁你又知唔知《教父風雲》有幾特別?雖然佢係陣營遊戲,但同一般隱藏身分嘅派對桌遊最大分別就係遊戲身分係可以自己選擇.遊戲背景設置喺屬於教父嘅鑽石被盜取一事上,當中發現到有人背叛組織,玩家需要按自己選擇嘅角色,完成任務.
2. 間諜危機
玩派對桌遊最緊要就係有氣氛,怕有冷場嘅話最好就揀啲要講嘢嘅party board game 啦! 《間諜危機》玩家會收到一張顯示同一地點但唔同角色嘅卡牌,惟獨其中一人會抽到間謀牌,間謀牌唔會顯示「地點」.過程中玩家會互相提問,抽中間諜牌嘅玩家就要有技術咁回答問題,唔俾人察覺自己就係間諜.
3. 無間風雲
玩派對桌遊都可以感受到做無間道嘅感受? 無錯! 揀得做party board game 推介當然就係因為《無間風雲》節奏輕鬆而且規則簡單.玩party board game其中一個目的就係想將氣氛推到最高,想像一下,你身邊嘅朋友突然劉德華上身咁,拎起枝槍話你係臥底,都幾難忍笑.
4. 德國蟑螂
Party board game 推介又點少得《德國蟑螂》,呢副經典派對桌遊仲喺2004年獲得德國遊戲獎推薦.喺派對桌遊入面少不免就係朋友之間互相呃下對方,《德國蟑螂》會隨機由任何一位玩家開始,佢需要將手中其大一隻牌反向底傳俾某一個玩家,同時講出牌中嘅生物,可以係真話亦都可以係大話,相信與否就取決於下家.
5. 矮人礦坑
最後一副party board game 推介就係《矮人礦坑》,玩家化身成小矮人喺礦坑入面工作,但佢哋當中混入咗幾個想獨吞礦藏嘅衰人,兩邊陣營為咗自己利益都盡力迎戰.同上面介紹過嘅幾副派對桌遊有啲唔同,玩家打出嘅牌會用嚟砌出路徑開闢通道.一旦壞人一方嘅玩家被發現,就會淪為箭靶.
睇完我哋嘅party board game 推介,諗好揀邊副同身邊嘅朋友開返場game未呢? 副副派對桌遊都咁吸引揀唔到? 快啲將「開game啦」分享俾朋友,一齊揀你哋都有趣嘅party board game 啦!


text:
今日睇到單新聞係話有個係外國長大既ABC出書介紹港女係外國人既玩物,只要你係鬼佬講英文就有一大堆港女排隊同你上床.咁有關女性既負面新聞婦團當然會出黎見下報啦,但今次既問題係港女既崇洋風氣其實係人所共知,就算唔係所有香港女性係鍾意洋腸都好,幾滴污水已經夠影響一杯水既質素.當然寫書果個敗類係立心不威,但係人地入面圖文並荗,有哂一班港女擺哂POST既床照,好明顯唔係老作.港女成為洋腸玩物既化表,除左怪依條友之外,係咪都要諗下港女自己既問題?
相信有女人會話「點解港男搞鬼妹就威,港女比鬼佬搞就係雞?」其實好簡單,因為就算港男真係食到鬼妹最多咪用黎係朋友面前哂命,最多都係上高登等一眾高登仔羨慕下.但係好多鬼佬食港女既心態真係當你係雞,係公廁.網上面好多比較偏激既風佬會開網站不斷放鬼佬點樣玩亞洲女人,將亞洲女人講到一文不值,但無奈好多港女同亞洲既女性都仲係見到鬼佬就好樂意「腿張開」.你男朋友賤格你都會同佢分手,但偏偏一眾港女甘於一次又一次以比鬼佬玩弄為樂,先會造成今日既結果.我相信如果有港男將食鬼妹既經歷放上網然後話鬼妹「好撚CHEAP」既話,鬼妹肯定會反擊,而唔係港女咁仲要幫鬼佬講乜野「外國人文化係咁」,「大家都係出黎開心下姐」,「我心甘情願」之類長他人志氣既說話.如果係一小部份既鬼佬食過一兩次港女就話港女係雞咁當然係果班竹佬仆街,但「港女係雞」依句說話係外國係受到普遍認同既時候就好有可能係港女既價值觀本身就有問題.上年既「蘭桂坊港女」事件其實每晚都發生緊,只不過係果次咁啱遇到兩個鍾意拍片放上網既鬼佬先會係網上爆左出黎.
港女對外國人既過份崇拜其實你係日常生活留意下係唔難發現.點解港女成日埋怨港男唔大隻,但又時不時見到身材樣貌都唔錯既港女拖住個又肥又唔靚仔既鬼佬?點解港男唔幫你拎手袋就叫冇紳士風度,但我通常見鬼佬都唔會幫女人拎野又冇問題?點解同港男食飯男人比係正常,但同鬼佬食飯AA甚至條女貉返轉頭都冇半句怨言?以上咁多問題其實好明顯就係港女覺得只要係鬼佬就會高人一等.唔知點解對港女黎講英文好似比較高級,同樣鬼佬都比較吸引.同一個可能識左半晚都冇既人開房唔奇,但肯比影相甚至拍片而唔怕自己全相會出現係某某網站既好似只有鬼佬先有咁既能力.你要話鍾意比邊個搞係女人既自由依點我唔反對,但係當你做到自己咁CHEAP而整臭「港女」依個名既時候你又企出黎話唔好物化女性,只會貽笑大方.
我唔會阻止港女們繼續搵鬼佬做目標,我亦冇權咁做.但麻煩你地記住自己都係一個人,理應有尊嚴,而唔係一見到係鬼佬就當眾打車輪玩3P屌屎忽都冇問題.你要人地尊重你既話,首先你就應該錫住自己.當你對住鬼佬毫無低線任佢點玩都淨係識講「FUCK ME」既時候,比人當做係雞又怪得邊個?


text:
《 皇家特工:金圈子 》預告片咁快點睇?等我慢慢Cap比你!
等咗兩年,《 皇家特工 》續集《 皇家特工:金圈子 》終於喺今年上映喇!而官方尋日亦公佈咗預告片比大家過下癮.不過⋯呢條預告片得十五秒,而有關電影片段就以超壓縮嘅方式壓到得五秒,點睇呀? 唔洗驚,等我Cap比你慢慢過目!
物品方面:
左上幅圖入面烙係皮膚上面嘅金圓圈,應該就係今集嘅主題喇.莫非同上集嘅SIM卡陰謀一樣係關於手術嘅!?而酒樽上面出現嘅”Statesman”,其實係Kingsman 嘅美國分部.今集將會圍繞主角Eggsy,Roxy同Statesman聯手對抗大反抗.至於下面兩位新人物都未有資料,到底係敵人定係自己人呢?
配角方面:
預告片穿插新舊角色,可惜靚仔主角唔係著西裝;梅林繼續有戲份.
根據Kingsman入面嘅特工都係戴眼鏡,可以肯定全部都係自己人(會唔會叛變就難講).
主要人物:
作為Kingsman,高科技裝備是常識吧.Roxy今集戴眼鏡靚女咗好多;而Eggsy手持喼嘅方式,莫非係喼神火箭炮?
而紅衫女人則確定係本集大反派Poppy.佢手持嘅漢堡包,莫非係同上一集嘅反派有關連?
場景方面:
至於今集場景將會比上一集更為豐富,有街頭有村莊有雪山.應該比上集打得更激!但最令我考慮就係,要上天下海,咁咪無得睇佢地著西裝囉?
文:六仔


text:
我試過,所以我好明白你!
記得讀小學嗰陣,試過有一段時間雙手起濕疹,唔係好似今次咁細細撻,而係成對手起滿晒水泡,非常痕癢.Daddy帶我去私家醫院睇皮膚專科,食咗藥,搽咗藥膏,唔單止冇好轉,啲水泡仲越嚟越大粒,於是醫生話抽啲水泡液體去化驗,睇吓會唔會有其他感染.驗完之後話我有菌,開咗抗生素.食完藥,更加惡化,啲水泡試過大到半隻鵪鶉蛋咁大.去覆疹醫生見到大驚,叫晒全醫院啲皮膚科醫生開panel話要研究我個case,又影相又開會,之後話要攞我啲皮膚組織去化驗.我就做咗實驗品,被佢哋切咗一塊肉去研究,聯咗3針,手上嘅疤痕到依家都仲喺度.結果你估係點?醫生話我有寄生蟲要用殺蟲藥!Daddy覺得唔對路,就冇再去嗰度睇醫生.之後轉咗睇一個喺唐樓要行樓梯上去嘅老醫生,佢話我只係皮膚敏感,食過敏藥就得.過咗幾個星期,我真係好番,冇再起水泡,原本嘅泡泡都慢慢退晒.
我知道好多朋友都同我一樣有濕疹問題,尤其是轉天氣嘅季節更容易發作,我就每年總會有幾次小規模復發.哩支濕疹油就係我讀完香薰治療後第一件產品,除咗自己用之外我都俾過好多屋企同朋友試用,大家都覺得好有效!
早幾日我手上又出咗一撻紅疹,又痕又腫又乾,於是出動我支濕疹油.第一日每次洗完手之後搽2滴,第二日搽咗3次,第三日搽咗2次,今朝起身已經好番95%.
我唔想有人重蹈我當年嘅覆轍,所以介紹哩樣嘢俾大家唔駛整,唔駛溝,直接搽就得.


text:
1964年夏季奧林匹克運動會
背景改
對於二次大戰之後經歷現代化過程嘅日本人嚟講,1964年嘅東京奧運意義真係好大.之前東京曾經計劃承辦1940年奧運會,但係因為發動侵華戰爭搞到當時嘅國際關係惡劣而流產.
太平洋戰爭打完之後,作為主要戰敗國之一嘅日本嘅地位更一敗塗地.1964年,東京終於成功申辦奧運會,對比下成為咗日本重拾自信嘅改革象徵,係經濟急速恢復,轉型和平政治嘅重要國家記憶,因此後尾日本人對於奧運會嘅申辦有住零舍特殊嘅感情.所以東京後尾响2020年又再次申辦夏季奧林匹克運動會,從而成為亞洲第一個兩次主辦夏季奧運會嘅城市同國家(由於2020年武肺大爆發嘅關係,2020年夏季奧林匹克運動會已被褪後到2021年).
呢屆奧運一共有94個國家地區派出代表團參賽,當中有16個國家第一次派代表團參加夏季奧運,包括阿爾及利亞,喀麥隆,乍得,剛果共和國,象牙海岸,多明尼加共和國,利比亞,馬達加斯加,馬來西亞,馬里,蒙古人民共和國,尼泊爾,尼日爾,贊比亞,塞內加爾,坦桑尼亞,但係利比亞代表隊响奧運開幕禮後退出賽事,因此參賽國家同地區數目其實係93個.
賽事焦點改
- 南非共和國因為大搞種族隔離政策,亦喺呢屆奧運會開始被禁止參賽,直到1992年,當南非政府廢除隔離政策之後,先至獲國際奧委會批准,喺1992年巴塞羅拿奧運會當中亮相.
- 印尼因為力撐中華人民共和國,反對中華民國參加1962年雅加達亞運,而畀國際奧委會暫停會籍,因為咁,印尼拒絕參加呢屆奧運會,直到1968年墨西哥城奧運會先至再次派隊參加(嗰陣時蘇哈托已經上台).
- 北韓原本亦有份參與呢屆奧運會,但係有部分北韓選手曾經參加1963年嘅新興力量運動會(當時,國際奧委會阿頭布倫達治認為,新興力量運動會係「政治干預體育運動」嘅舉動),搞到國際體育組織處罰曾經參加呢項運動會嘅北韓選手,搞到一啲北韓選手攞唔到奧運資格,於是响1964年10月8號,北韓宣告全體運動員退出比賽以示抗議.
- 柔道同排球項目喺呢屆奧運會,正式加入奧運項目大家庭.


text:
九十九支鮮花,燭光晚餐,迷人首飾,基本上冇咩女性唔會對依種浪漫攻勢動心(前提佢對你要有好感先啦當然)——不過浪漫唔可以日日搞,一嚟驚喜太多都會變悶,二嚟你個荷包承受力有限.身為男性想氹身邊女友歡心,但經濟能力同諗頭都有限?唔緊要,只要你明白細心嘅重要性,你都可以令你女朋友開心過每一日.
細心嘅男性有咩吸引?試諗下你喺最需要幫手嗰陣有人向你伸出援手;又或者你喺廁格冇哂廁紙然後出面有人拋卷紙比你嗰種感覺,你會覺得對方根本就係你嘅守護神.女人要求多,需要多,同樣比你展露細心一面嘅機會真係數都數唔哂:食嘢用哂紙巾,你拎包新嘅出嚟再幫佢抹埋嘴角;入到商場打哂冷震,你除件外套比佢笠住;每個月總有幾日唔舒服,你會沖好杯黑糖茶比佢外加暖水袋暖肚等等,基本上你只要搵到一個佢需要幫忙嘅位,然後默默準備好佢需要嘅,最後再用一個望住最愛嗰種甜入心嘅笑容去結尾,依種甜密就係女性喺一段關係最想搵到嘅其中一種感覺.
你可以花心思去為一個特別日子準備好種種驚喜,但愛應該係無時無刻都存在喺你地身上.日常生活點樣對你女朋友比起大時大節先會「突然愛佢」嚟得重要,就好似你每年淨係母親節同啊媽食一餐飯唔代表係孝順一樣.每個女性都想笑住過一年三百六十五日,而唔係每年等到情人節先牛郎織女相會咁比男朋友重視.你可以見到拍咗幾年拖都仲係相愛如初嘅情侶,好多已經去到唔需要講出口就明白對方諗咩要咩,提早為對方做好一切.依種默契,習慣只有兩個每日都愛住對方嘅男女先可以做到.若果你搵到一個咁好嘅情人,其實情人節同拍拖記念嘅慶祝只係一個Bouns:有當然開心,但就算冇都唔會影響你地本身已經融洽嘅關係.
最近大家講嘅暖男,其實咪就係依種了解女性需要,體諒而又貼心嘅人.追求一位真心愛自己嘅男性,係好多女性心目中一個不可或缺嘅要求,而細心嘅男性就最易令到女性喺一段關係當中感受到愛嘅存在.與其你提早一個月就諗定拍拖記念去邊度食好,不如關心下今晚你女朋友點解成日㩒住個肚,又或者下你係咪仲係掛住打機唔理佢?
當然啦,男朋友再好,都要做女仔嘅你識珍惜,咁你地嘅關係就完美啦.
一個讚好,是對我的一點支持.


text:
好耐冇UPDATE個BLOG,又係時侯UPDATE下,今次想開始寫D新野,係一樣想寫好耐但一直都未開始既野,就係一D搞結婚時實用既資料,都做左婚禮攝影一段日子,有好多野想用攝影師嘅角度同大家SHARE下,上至婚宴場地資訊,下至RUNDONW製訂,乜都會寫下,今次第一篇就係想講「燒碟」!
燒碟聽落好似對新人來講係好似冇乜用,但其實而家好多新人都會自己準備一D VIDEO係WEDDING入面播出,如果唔識燒碟,或者燒錯FORMAT到時播唔到,咁都幾麻煩,而事實上我都有唔少客人試過係咁,最後都係我出手相助即場燒過一隻出來先順利播到出街. 首先大家要留意而家好多VIDEO整完出來係MPEG/MP4等FORMAT,呢D FILE FORMAT一般都係比電腦讀的,DVD機係未必讀到(正確來講係多數都唔得),而係香港搞婚宴既場地多數都係用DVD機播VIDEO的,少數場地先有電腦可以播到電腦FILE(係,當而家全高清都幾乎就來比4K淘汰咁濟既時代,多數酒樓/酒店都仲係用緊DVD機,三兩千蚊買部電腦播質素比較好既VIDEO都唔肯,呢點我係到而家都唔係好明...講多樣題外話,話說有個場係上年新裝修,全場換哂4K電視,質素十分高!但最後竟然同我講佢地只能夠做到用DVD機播片,仲要係以4:3畫面出,當時我成隊CREW都"啤"一聲,想知係邊個場?遲下講場地先話你聽~),所以如果大家就咁將MPEG/MP4等FILE直接燒落DVD,放碟入電腦配合適當的播放程式係會播到的,但放入DVD機就唔得了,咁點先可以將手頭上既VIDEO燒到一隻DVD機播到既碟呢?
其實坊間都有好多DVD燒錄程式,例如"NERO BURN",mac機用的話就有"Toast",值得留意既係呢D程式當然都可以好似windows同mac built in既function咁就咁將D file燒落碟,而佢地係仲可以將你既MPEG/MP4等FILE轉成DVD機播到的FORMAT(VOB)再燒落碟,大家不妨係電腦打開你想播既碟,如果係一般DVD機播到既碟,你應該係睇到入面有一堆比DVD機操作既FILE,好似以下兩張圖咁:
如果隻碟入面得獨立一個MPEG/MP4呢DFILE,咁放入DVD機就未必播到架喇~
"NERO BURN"或"Toast"都係要比錢買的SOFTWARE,但其實都有D FREE既SOFTWARE可以燒到比DVD機播既碟,例如呢個"Express Burn"(己UPDATE部份:之前介紹的"FREE STUDIO"原來係冇左燒碟既FUNCTION,多謝客人Wing-Sum測試及提供資料!)
LINK:http://www.nch.com.au/burn/index.html
(呢個Software我係未實測過,但網都有好多FREE的燒碟程式,大家應該唔難搵到的)


text:
(虛擬寄生族) 歐洲多國超級電腦被植挖礦程式 大學研究受牽連
如果大家有睇過《上流寄生族》,相信都會記得其中一段最精彩嘅情節,就係家境貧窮嘅主角同佢嘅一家人,點樣一步步將老闆間屋當成自己間屋嚟住.同樣嘅劇情喺網絡世界一樣會發生,歐洲包括英國,瑞士,德國,西班牙等多個國家,上個禮拜開始先後傳出有超級電腦俾駭客植入挖礦程式病毒,黑客就好似《上流寄生族》主角一家咁,利用人哋嘅資源從中得益,只係今次由豪宅變成超級電腦,令相關機構要暫停受影響裝置嘅運作及切斷對外連線,當中更加涉及幾間大學同研究機構嘅資料.
今次事件首先由英國超級電腦服務供應商 ARCHER 喺 5 月 11 日公布,佢哋因為偵測到安全入侵事故而需要暫停運作;ARCHER亦喺兩日後要求用戶重設所有密碼同埋 SSH 金鑰,避免入侵繼續蔓延.
而同一日位於德國巴登符騰堡邦嘅一間超級電腦管理商 bwHPC,亦都宣布有高效能運算系統(HPC)出現類似嘅安全問題,搞到有5間大學用唔到超級電腦.其中一間受影響嘅學院亦都宣布,為咗防止進一步感染,要切斷3部超級電腦同外界嘅連線.
正所謂有一就有二,有二就有三,瑞士科學計算中心(CSCS),西班牙巴塞隆納嘅超級電腦,仲有慕尼黑大學物理學院嘅數據分析超級電腦,都先後發現有惡意程式嘅攻擊.雖然牽涉嘅研究機構仲未公布調查結果,但係歐洲一個電腦安全事件回應小組(CSIRT),就指出攻擊者係利用外洩嘅 SSH 憑證,由一間研究機構跳到另一間,操控受感染嘅超級電腦執行虛擬貨幣 Monero(XMR) 嘅挖礦程式,美國資訊安全公司 Cado Security 就分析,呢啲 SSH 憑證似乎係由其他大學嘅研究者竊取返嚟,分別有中國,加拿大同波蘭嘅大學職員.騙徒手法又豈止一種,佢哋仲會扮成代理伺服器或者 Tunnel 去連部主機,或者用迂迴網絡連接真正嘅挖礦主機,又或者係用 SSH 連線登入其他超級電腦.
查實呢種借「機」搵錢嘅事情又點止一單呀,好似上年烏克蘭就有核電廠工人偷用核電廠嘅電挖礦,仲一度驚動到國家安全機構調查;18 年俄羅斯亦有一個工程師,狼死到偷用核電廠嘅超級電腦嚟挖礦,連硬件費都慳返.防得到黑客,都要小心自己友先得.
相關文章:(唔用就笨)烏克蘭核電廠工人偷電挖礦


text:
金屬
喺化學入面,金屬係一啲隨時會釋放電子,成為離子,而喺元素形態時又以金屬鍵鍵形式存在嘅化學物質.佢哋有時會被形容為一堆畀電子圍住嚟轉,成為結晶體嘅正離子.金屬亦係元素三大分類之一,同半金屬與及非金屬並列.硼(B)至到釙(Po)嘅一條對角綫將元素週期表分成兩部分,左下角係金屬,右上角係非金屬,疊住條綫嘅就係半金屬.
大自然裏面非金屬嘅分量多過金屬嘅分量,但係金屬就佔咗元素嘅大部分.常用嘅金屬,例如五金,即係金,銀,銅,鐵,錫,都係元素.
金屬元素嘅所有同素異形體(Allotrope)個樣都閃令令,可延展嘅(Malleability),可延長嘅(Ductility),全部都係導電體(Conductor of electricity),同埋好嘅導熱體.相比起來講,大部分非金屬元素都好脆 (Brittle),又係啞面,而且唔傳電.金屬傳電係因為佢最面頭嗰個電子殼啲電子都唔係好穩定,鍾意甩出去,所以就出晒去原子同原子之間嘅空隙,形成一個類似「電子海」嘅游離電子層.
大部分金屬都係唔穩定嘅化學物質.當佢哋係金屬,即係重係以元素形式存在嘅時候,會同氧氣產生唔同速度嘅化學作用.快嘅好似鉀同氧氣嘅反應會喺幾秒之內完成,但係鐵同氧氣嘅反應,即係生銹,就要幾個月甚至幾年先至完成,途中重要經過幾個階段.鹼金屬反應最快,其次係鹼土金屬,過渡元素會慢啲,當中例如金,銀,鉑就直情唔會有化學反應.
有啲金屬會自然形成一浸好薄,但係好硬,而且唔透水嘅氧化層,例如鋁,鈦.呢浸氧化層將個金屬物件同外界完全隔絕,成為一個保護層.所以呢啲金屬雖然好易產生化學作用,但係都算係一啲抗侵蝕嘅金屬.呢層天然嘅氧化層比大部分嘅人工保護層防禦力更強,而且可以用陽極電鍍 (Anodizing)嘅方法加厚.


text:
「選美」
老實講依家選港姐真係同以前唔同,雖然話依家係由香港市民透過手機程式投票,但係你真係可以肯定當中無種票嘅成份?老實講唔真係唔信係百分百由香港市民話事.而作為一個香港小姐冠軍唔同就唔可以有自己嘅政治立場?當然一夜之間由一個普通嘅香港市民變成公眾人物,講嘢係要好小心,俾人翻舊賬就在所難免.不過以後就要自我審查,畢竟佢依家已經係大台嘅人!
「起底」
今年嘅香港小姐同香港先生真係無乜聲氣,就連佢哋選完都唔知.而今日嘅話題當然係港姐冠軍馮盈盈!好多人係網上面話佢都唔係好靚啫,點解佢會係冠軍㗎?但係今日俾人起底之後,話佢講粗口鬧政府,跟住所有人即刻改變晒口風話佢夠真.香港人真係變得快,但係當佢話自己當年少不更事以過激語言表達意見同因為受到大學狂熱氣氛影響之後,大家又會有啲乜嘢反應呢?
「正常」
一個正常人如果見到香港依家咁嘅情況,點會唔爆粗?不過相信以後佢好難再咁樣表達自己,因為就算唔顧及自己嘅形象都要顧及香港小姐嘅形象啦.如果你問我,邊個香港人無講過粗口架,真係視乎你點定義粗口嚟兩個字嘅啫.至於政治取態,唔通做港姐就唔可以有自己嘅立場,就算上年九優狀元麥明詩都有撐雨傘運動啦.一個正常嘅香港人都應該會對香港政府係過去嗰幾年所做嘅而感到憤怒.
Also published on Medium.


text:
(體路專欄)南華籃球隊上星期於銀牌決賽,憑著隊長惠龍兒及羅意庭合轟50分下,成功擊倒永倫衛冕.但短暫歡呼過後,南華球員又要再次「歸位」,繼續為甲一聯賽再搏過.然而,搏命嘅除咗有香港嘅南華球員外,各位又記唔記得佢哋仲有一位正身處韓國,追尋緊職業籃球夢嘅香港球員呢?冇錯,佢係周健宏,人稱「肥宏」,正為10月嘅KBL選秀而努力.為咗讓讀者了解下「肥宏」嘅最新狀況,今次小記決定遠赴韓國,去探訪呢位追夢港男.
開始之前,小記就先交待下點解「肥宏」會喺韓國先.「肥宏」其實已經喺韓國讀書四年,佢上年更曾經參加過當地職業籃球聯賽KBL選拔,雖然當日做出「雙雙」,但可惜最後都未獲當地職業隊垂青.縱然充滿遺憾,不過正所謂「邊度跌低邊度起翻身」,「肥宏」決定再比一次機會自己,在韓國再留一年,為韓職夢再搏過.
好,出發!「肥宏」就讀嘅明知大學其實孕育過唔少super star,例如有前曼聯球星朴智星,女子組合Sistar嘅寶拉,仲有近期紅到發紫嘅韓星朴寶劍,都係明知學生.至於「肥宏」就讀嘅運動部位於京畿道龍仁市,離首爾市中心都有差不多一小時車程,所以「肥宏」亦一盡地主之誼,專程由宿舍坐巴士出江南請小記先食午餐,再一齊坐巴士翻學校.
話咁快,經過大約1小時車程,終於去到明知.其實原本想拍攝一下「肥宏」平時訓練有幾癲,但原來今日咁啱撞正明知要同一間高中打友誼賽,所以佢哋暫時都唔洗操.不過都好,小記可以趁機會觀摩下當地嘅籃球水平.
步入體育館一刻,其實已經睇到「嘩嘩聲」,因為區區一間大學嘅體育館就已經有兩個修頓室內場咁大.「肥宏」話呢個體育館係當年為奧運而興建,但比起首爾某些名牌大學已經唔算大.雖然舊就舊啲,但係設施就相當齊全,最特別係佢連觀眾席上面都有健身器材,唔怪知個個球員都練到咁大隻.
之後我跟「肥宏」入去場館內嘅會議室,原來每逢賽前或賽後教練都會於入面講解戰術.仲有唔講唔知,原來韓國人係相當重視輩分,所以球員對教練都會好恭敬,至於一年級生見到師兄除咗要鞠躬問好外,打掃,斟茶遞水呢啲都係基本嘢,肥宏話自己當年都熬過,但呢啲情況我諗喺香港都真係幾難見到.
友誼賽開始前,「肥宏」話先帶我去見下佢教練金南杞.之前都知韓國嘅籃球教練出曬名「嚴」,有時體罰呢家嘢就不在話下,「肥宏」更笑指曾經試過做錯事比教練一塊戰術板「兜巴車」,所以攪到小記當場都有啲擔心.話咁快教練就到咗,我即刻運用僅有嘅韓文知識先講句「阿你呀say喲」,未知金教練係咪見我遠道而來,所以都好有禮貌地同我打招呼,仲叫我隨便慢慢影㖭.
稍稍熱身後,友誼賽亦都開始.近年喺香港都冇咩機會見到「肥宏」打波,雖然只係一場friendly,但都睇得出「肥宏」搏曬老命,絕無hea打.至於技術上亦進步好多,尤其身體對抗性方面,完全睇到當年佢在香港時嘅分野.令人意外唔單止有肥宏嘅進步,仲有對方高中生隊嘅表現.可能大家會以為高中生同大學生冇得打,但如果咁諗就大錯特錯,因為原來韓國高中籃球真係好高水平!講嘅唔止進攻上,而係防守上!講真場波真係幾悶,但原因唔係佢哋打得差,相反係佢哋每一球都守得好好,基本上唔會見到「走甩人」嘅情況出現,雙方都難以起手下所以先攪到冇咩波入.「進攻贏觀眾,防守贏冠軍」,就係咁解.
見識完韓國高中籃球水平後,終於可以參觀下「肥宏」平時嘅生活地方.大學生活,仲要韓國,仲唔係多姿多彩?其實去之前小編都係咁諗,但現實與幻想,往往都係會有出入.頭先講咗,其實明知位於市郊,學校附近除左有幾間食肆外,就只得一間coffeshop,所以話五光十色嘅大學生活,只係適用於部分留學生.
至於呢個宿舍裏面只有運動部同學會住,雖然舊但勝在五臟俱全,飯堂,澡堂,休息室基本設施都有,另外仲有專嘅的物理治療師喺度,令運動員可以安心訓練.不過講到尾,唔洗諗呢度嘅學生會有咩娛樂,呢度個個只會為自己嘅運動職業夢進發,就好似肥宏話平時除咗練波讀書之外,就係練波讀書.艱辛過後,喺呢個宿舍到瞓教已經係佢最大娛樂.
今季KBL選秀將會在10月展開,「肥宏」就話今個暑假要專心備戰同養傷,所以都唔會翻香港幫南華坐陣,所以咁多位球迷幫南華打氣時,記得要繼續支持喺韓國嘅「肥宏」喇!
後記:
總結今次旅程,可以話大開眼界,當中有幾方面係令小記都覺得幾讚嘆.第一樣係韓國呢種尊師重道,同講求輩分關係.正所謂「一生為師,終生為師」,呢樣野確係值得香港嘅同學及球員們借鏡(當然唔包括體罰啦).第二樣係當地學生們對籃球嘅付出,為咗自己夢想,佢哋真係除咗練波,就係練波.好深刻當日友誼賽後,就係因為一球防守做得不好,大家晚飯都冇食,只係在球場內默默加操,見到咁嘅情況,小記即刻諗起學生時代練波嘅日子,而家先發覺原來當年自以為辛苦,其實只係他人嘅九牛一毛.
最後,亦都係最重要,就係「肥宏」嘅毅力.坦白說以佢實力,在香港籃壇並不愁立足之地,即使唔打籃球,25歲嘅黃金之齡於香港仲有好多事可做.但正因為「夢想」兩字,結果佢選擇一個人去韓國「受苦」,就算上年跌低過今年都堅持要再試一次,單係呢份毅力已值得小編致敬.
其實小編係有問過Coach Kim,究竟「肥宏」同KBL仲有幾遠,當時佢就話:「其實混血兒在KBL有點輸蝕,因為過往有太多失敗例子關於引入混血或是歐藉球員.至於『肥宏』嘅身體質素其實很好,但在評審眼中表現可能只有6分,因為佢籃板和防守未做到最好,我希望佢今年可慢慢進步,因現時很多球隊需要嘅,正是呢類實幹型球員.」
雖然如教練所講,混血兒或會有秉輸蝕,但係「肥宏」就講明唔會放棄,會於今季繼續鍛練好:「我要做一個大家非選不可嘅球員!」失敗?So What!努力啊,「肥宏」!
圖,文:蘇子傑(部分相片由受訪者提供)


text:
26 MARCH 2018(MON)
平日我都真係好少整曲奇蛋糕依啲食物,其實暗地裹都好想整下,不過一嚟屋企部光波爐用嚟整曲奇係有少少分別,二嚟就係我整十次有八次都係失敗,所以攪到我都冇乜心情去整了.
今次應太古城中心邀請嚟學整復活節限定Peter Rabbit曲奇真係啱晒,有MISS睇住咁就一定可以有靚靚曲奇俾小小豬食啦~
今次嚟到ABC Cooking Studio我都真係超興奮,因為佢係日本最大型人氣料理教室,好多朋友仔都讚口不絕,所以攪到我成日都想嚟偷師,但一直都未去實行,終於可以趁今次機會嚟學嘢啦~
一嚟到就見到導師為我地每人準備好材料啦~
當然就先睇導師為我地示範,見導師三兩下手就完成個麵團,好似好易咁哦~
好啦...到我開工,其實有齊晒份量,只要乖乖聽住導師講解,都唔係好困難~
話咁快我就整好個麵團~
之後就可以開始印兔仔公仔啦~
哈哈哈...我都印得唔錯呀,起碼都睇得出係兔形同埋有蘿蔔呀~
之後就可以拎入焗爐~
以上嘅步驟都唔算難,焗完出嚟又真係超香,可以即刻食呀.不過....我最怕嘅事情終於嚟到,就係要用糖霜為兔仔做裝飾~
睇導師就好似好易,但一向零手藝嘅我都真係驚驚地,因為唔知會整左個咩兔樣出嚟呀~
好在有導師教路,我開始都掌握到小小技巧,所以都好專心咁慢慢吱~
YEAH....大功告成,我嘅Peter Rabbit都叫做似似地樣.其實我自己內心就非常滿意,因為真係好少整依啲糖霜曲奇係會咁成功呀(咁...我都知....都係導師教得好)~
包裝好就可以帶走去接小小豬放學俾佢即食啦~
依個口花花嘅小小豬一見到啲Peter Rabbit就不停讚靚,仲轉眼間就食晒落肚,真係一塊都唔留返俾我呀!
見佢咁食得咁開心又快口,我都知應該係味道唔錯,所以我嘅成功感同滿足感又再大增啦....哈哈哈!
話事話...ABC Cooking Studio嘅環境同設施都唔錯,尤其係佢張工作枱係可以因應小朋友高度調較,真係好貼心呀,所以搵機會都要同小小豬嚟試下上佢地嘅親子班先得!
題外話:
整完曲奇記得去埋二樓中橋"快樂莊園",搵Peter Rabbit影靚相呀(按此重溫)!
More Information:
(比得兔曲奇餅)
名額:32位 (每堂4位)
地點:太古城Cityplaza Studio - 太古城中心1樓148號鋪
電話:2568 1722
報名方法:親身或致電ABC Cooking Studio查詢及報名
條款及細則: 名額有限,先到先得.參加者請於成功報名後2天內到上堂Studio付款,不設退款.參加者需為9歲或以上.


text:
質數分解或質因分解(Prime Factorization),又叫整數分解(integer factorization),算法基礎,算術基本原理(Fundamental Theorem of Arithmetic),係數論入面一個基本概念,亦可以喺抽象代數入面應用.
質數分解指嘅係每一個自然數或者整數,都可以寫成一堆質數嘅乘法.
證明質數分解成立需要用到質數嘅定義,可除性等工具.
例子:
根據質數分解定理,任何一個大過1嘅正整數,就可以寫成一堆質數嘅乘法,而對應呢個數嘅寫法係獨一無二嘅,即係對於每一個正整數 ,都可以寫成 ,而 都係質數.
存在性[編輯]
假設最少有一個數係唔可以被寫成一堆質數嘅乘法.
因為嘅排序性質,所以係有一個最細既係唔可以被寫成一堆質數嘅乘法.
如果係質數,咁就係寫成一堆質數嘅乘法.
如果唔係質數,咁要係有一個符合.
因為係最細符合條件:「唔可以被寫成一堆質數嘅乘法」,所以可以被寫成一堆質數嘅乘法.
但係因為,所以可以被寫成一堆質數嘅乘法.
獨特性[編輯]
假設可以質數分解成,而都係質數.
因為,所以.
利用歐幾理得推論,因為係質數,所以.
同一個原理,可以得知會有一個.
所以,為咗簡化,會將寫成,所以.
之後約簡得出,.
因為係第一個,即係最細嘅自然數係有兩個唔同嘅質數分解,而,所以同埋.
加埋,根本就唔會存在兩個唔同嘅質數分解.
有無窮咁多質數係呢個樣.
證明:
假設係唔同嘅質數,但都係呢個樣.
考慮.
明顯任何一個都係令到成立.(因為係質數)
如果另外一個同時,但唔係每一個都係嘅樣.(因為)
因為係單數,所以一定會有一啲質數符合係嘅樣.


text:
「流星」
流星群係由周期性彗星分解出來嘅物質或者由瓦解咗嘅彗核所形成,由於流星群嘅軌道相當固定,所以地球會周期性咁穿越嚟啲流星群,因此就會出現固定性嘅流星雨.而「英仙座流星雨」係其中之一,另外仲有「象限儀座流星雨」同「雙子座流星雨」,並被稱為北半球三大流星雨.而全年三大觸目嘅流星雨之一,英仙座流星雨,今晚九點半開始將會畫破香港夜空,估計每小時最多會有一百五十粒.
「自私」
香港人真係做乜嘢都係一窩蜂咁去做,一話有流星雨睇個個就走晒去睇,搞到好多地方都好多人,根本上就算天氣好都無用!香港因為光害已經搞到好多地方已經睇唔到,而一啲觀星嘅熱點更加因為好多人揸車去睇搞到大塞車,入又入唔到,出又出唔到,好多地方都失死晒.雖然天色都已經唔係好理想,再加上啲人又開晒電筒,莫講話想睇流星雨,就連平時睇到嘅星星都未必睇得到.
「每年」
其實每年八月十二至十三日,係英仙座流星雨嘅極大期,每小時最多可觀察到一百粒或以上嘅流星,但係嚟個只係理論上最理想嘅數值.而每年實際可以觀賞到嘅數目,最主要係視乎當日嘅天氣,月亮嘅光度同附近嘅光害程度而定.所以就算今年睇唔到,出年都可以再睇過,有無必要真係一聽到有流星雨就一窩蜂咁去睇.當然大家都係想睇,但係大家都要互相合作咁先至欣賞到㗎!
Also published on Medium.


text:
我已經用咗 Telegram 四年,初初用嘅時候,應該唔係咁多本地朋友識得佢,但因為有好多外國朋友用緊,為咗同佢哋聯繫先至裝,仲一直用到而家.其實起初用都唔知佢保安能力咁強,都係後嚟睇報導先知,不過佢的確有好多方面設計好過其他通訊軟件,用用吓就愛上咗. 不過,最近保安公司Kaspersky Labs 就話,Telegram 原來都唔係百分百安全!事緣佢哋調查後,發現北韓一個專為政府效力嘅黑客組織 Lazarus Group,由 2018 年開始發起咗一個名為 Operation AppleJeus 嘅行動,喺 Telegram 開咗一堆加密貨幣交易群組,同埋整咗一堆假嘅加密貨幣網站.唔小心撳咗入去網站,或者加入咗呢啲群組,點擊咗其他人發出嘅連結,就有可能中招,俾人喺你部手機度裝病毒程式,令黑客可以偷取手機入面嘅用戶資料,甚至偷走受害人嘅加密貨幣,暫時知道英國,中國,波蘭同埋俄羅斯都有人中招.Kaspersky Labs 仲話佢哋發現黑客不停轉換犯罪手法,而且愈變愈複雜,增加咗偵破嘅難度. 研究人員 Kayla…
Browsing: KasperskyLab
© 2022 - wepro180 All Rights Reserved.


text:
「TVB新聞小花」李旻芳與未婚夫黃耀英今日結婚大好日子,兩人朝早依足傳統著上中式禮服接新娘,黃耀英同兄弟團連過幾關,成功抱得美人歸.
黃耀英與李旻芳之後換上西式禮服,喺眾多親友面前行禮,并向對方講愛的宣言,黃耀英大贊李旻芳擁有天使面孔,魔鬼身材,即刻引得全場起哄,之後許下多個承諾,氹得女方好開心.
輪到李旻芳講嘢嗰陣,心急嘅黃耀英一度幫手揭起頭紗即刻畀眾人阻止,李旻芳更攪笑叫唔使心急,一定會嫁畀佢.之後兩個人甜蜜擁吻,真係好感人!
李旻芳說愛的宣言時明顯好激動,一邊講一邊喊,場面相當感人.之後一對新人交換戒指,卻用紋身方式,李旻芳覺得痛楚嘅時候,黃耀英在旁即細心呵護,表示當係畀蚊咬,禮成後即拋花球,兩個人正式結為夫妻.
現年37歲嘅黃耀英與32歲嘅李旻芳拍拖6年,兩個人喺2012年入讀TVB訓練班時認識,後來更一齊加入《東張西望》做主持.
黃耀英同李旻芳曾經接受傳媒專訪,黃耀英回憶兩個人相識,係男方主動搭訕:“我同佢講嘅第一句話就係「我都係左撇子.」,後尾兩個人一齊返工同坐一部巴士,日久生情,兩個人喺2013年正式拍拖,
李旻芳話:“有一次佢發咗一個錄音信息畀我,同我講想娶我,但其實我哋仲未開始發展.”而家兩個人終于開花結果,恭喜恭喜!
Like MisshkNews Facebook!不出门也能知天下事~


text:
15 JULY 2017(SAT)
第一日嘅北海道之旅,其實都可以話係冇左半日時間,為左爭取時間就當然一落機就即刻搭JR去玩啦~
依個小小豬一落機就話帶我地去搭JR,其實佢都只係因為刨左好多次旅遊書就當正自己好識路咁.不過估佢唔到又真係幾好記性,真係記得晒條路點行呀~
買埋車票就可以向扎幌出發啦~
小小豬平日都係一名火車控,今次第一次搭JR都好似好新奇,全程都望住窗外風景呀~
返到扎幌我地第一時間就去酒店CHECK-IN,安頓好晒之後就去食晚餐.其實我地時間都唔多,去旅行係應該休閒啲,所以就近近地係附近嘅商場食就算.
唔好以為近近地就冇好嘢,表妹仔就帶左我地嚟依間好出名嘅店食烤豬扒飯~
其實我地當時都只係六點左右間,不過已經要排隊啦.趁等緊嘅時候就當然周圍八卦啦~
企定定睇師傅烤豬扒,睇見都覺得好食,我仲見到師傅用風筒嚟控制個火喉,勁攪笑呀~
等左大約半個鐘就有位啦~
其實成間店都係食豬扒,只係分數量同大少,所以好快就己經可以ORDER晒.小小豬要求飲麵豉湯,所以就叫左一碗俾佢.
我地係香港飲開嘅都係淡淡地,嚟北海道又真係有少少唔同,入口唔似係沖水嗰啲,啖湯好濃而且又多配料呀~
我地嘅豬扒到啦~
我地都只係ORER普通SIZE,不過啲豬扒份量又幾大.啲豬扒看似有點乾,但佢入口又真係好淋,而且配埋佢地啲汁一齊食,都真係唔錯,都抵我地排咁耐食依一餐~
小小豬都話好好食,話咁快就KO晒啦~
食飽飽就當然係要行下商場,就係咁....小小豬就有左佢嘅第一次,可以玩遊戲機中心打機啦~
依個傻豬仔平日都冇打開機,不過一見到孖寶賽車雙眼就好似發光咁,可能係佢上次同SY哥哥玩過手機版,所以一直念念不忘.嚟旅行都係輕鬆,所以就俾佢玩兩局咁多,等佢開心下啦~
唔知幾時佢又開始鐘意孖寶,所以....陪佢影張相啦~
估唔到北海道啲商場係八點半就開始CLOSE,所以我地都冇得行太耐,要返回酒店啦!
不過唔緊要,我地聽日都有好多活動,所以早啲休息都係一個唔錯選擇.


text:
第一次 Blog!
第一次學人走去寫 Blog, 原來都幾難! 首先要去搵一個網站o黎放自己個blog, 係網上面真係有好多 free o既 Blog 站, 但唔係個個都好. 點為之好, 以我o黎講, 首先 要user friendly, 其二係要多界面選擇, 第三係可以 support 中文等等…. 經過o左好多日o既搜尋,我仍然係搵唔到一個我合心水o既網站, 講真, 其實有可能係我自己蠢, 搵親o既網站都好似好複雜, 好難用, 如果唔係就要比錢, 咁就會有好靚, 好用o既功能, 版面. 所以我最後決定自己搵一個 tools 去建立一個 Blog, 我都唔知呢個 tools 係咪好, 但係起碼我摸o左一輪之後, 都識得用, 界面都幾多, 都幾清, o岩我口味!!! 搵到網站之後, 就要諗下有乜題材寫落o黎比大家睇. 呢樣難度真係大, 無啦啦要寫o的感受, 所見所聞, 都唔係一時半刻可以諗到, 如果無中生有, 亂咁作, 咁就失去o左寫 Blog o既意義.
好多人緊會問, 點解無啦啦你條友仔走去學人寫 Blog, 以你份人咁鬼懶, 點會做埋o的咁o既o野呀? 答案其實都好鬼簡單, 只係我近排見到好多朋友都寫, 咁咪貪過癮走去寫下囉… 有可能寫呢篇o野就係最後一篇都唔定! 嘻嘻~~~
而第一篇o既題目係 – 第一次 Blog, Block
點解用呢個題目?? 好簡單o者, 差唔多音, 不其然咁聯想埋一齊!
第一次 Block!
第一次學人走去 Block Shoot, 應該係中學 F.2 o既時候! 而我打籃球應該係由小學開始, 但係小學教練唔知點解當時無教我 Block 呢樣o野啦, 只係叫我o地射波. 或者當時對我o地呢班小朋友o黎講, 入波係最開心o掛, 加埋入波就等同贏波, 所以教練都無講咁多防守o既技巧比我o地, 亦無灌輸防守o既意識比我o地. 而後來升到上中學, 加入o左校隊, 教練都係無乜點講防守, 只係要求體能同埋進攻呢兩個重點. 之後我係一場放學後o既三人賽中, 我見到我o既隊友, 佢好拼命咁去起跳封阻射球, 每一次封阻之後, 佢都會講, 差少少就可以成功, 而其中一次真係比佢封到, 然後我隊入埋波而獲勝, 佢o個時真係好開心, 而作為隊友o既我, 亦明白到 Block Shoot o既重要性, 應該係話防守o既重要性, 因為可以令到自己多一個進攻機會. 而由呢一場比賽之後, 我都會好努力咁去防守, 終於記得第一次 Block Shoot o既情景係…….
打緊三人賽時, 我防守o既時候, 因為我腳步稍為慢o左一o的, 比對方快一步過o左我, 繼而起步上籃o既時候, 我飛身從後趕過o黎打走o左個波, 嘩~~~ o個一刻真係一個字: 爽!! 呢個情境, 我仲歷歷在目.. 其實唔止入波, 入樽呢o的動作, 一個好o既 Block Shot 同樣可以激勵到隊友, 可以帶起士氣. 而且仲可以令到對方唔敢咁輕易再入o黎籃底搵食.
圖片取材自 neilpatel.com


text:
打卡影相,再Up上社交平台是常識吧!之不過日日咁影,有時唔知點擺Pose好,真係有啲尷尬囉.教大家4種自然不造作嘅影相Pose技巧,等你都可以輕易拍出文青嘅感覺啦!
日本女仔大愛嘅瘦面技巧
十個女仔十個都話自己「大面」多肉,有咩好得過擺Pose同時幫自己瘦面?除咗坐低單手托下巴,企喺到都可以用雙手「扶」下巴,出嚟效果都好日系可愛感架!
製造「不經意」小動態
仲係唔知點影好?不如試下裝作生活中不經意嘅一刻啦!好似回望相咁,側側地身,扮作回望男朋友!回眸相講Timing同感覺,負責影相嗰位同Model一樣咁重要,務求捕捉到最自然一刻嘅笑容,仲可以Show到7分面添!
活用小清新拍攝道具
擺得太多Pose有啲厭倦?其實妳仲可以好好利用手上嘅「拍攝道具」,例如手袋,相機,杯子,擺出更多唔同風格嘅搞鬼相,令相片更加自然,豐富架!
發掘攝影好去處
好嘅攝影地點,自自然然就可以引導你擺出自然嘅Pose.熱愛戶外活動嘅你,享受陽光與微風嘅同時,再撥一撥亂咗嘅飄逸秀髮,咁就輕易捕足到唯美嘅相片喇!動作簡單又吸引,仲Show到你性感嘅一面添!
每日同男朋友出街街影靚相,除咗驚唔夠腳骨力之外,第二樣最驚就係陽光喇,曬乾皮膚水分,仲要黑幾度添!記得勤力啲敷肌美精超滲透3D 美白立體面膜,蘊含高純度維他命C,檸檬精華,膠原蛋白及蜂王漿精華,強效美白,保濕同時,仲可以減低皮膚泛紅機會,每次影相都係你嘅打底好幫手!


text:
望海潮传奇
作者:天虚我生
类型:悬疑惊悚
更新时间:2020-09-20 10:31:45
最新章节:第377章 最后结局
相关推荐: 望海潮传奇 天虚我生 望海潮音律 近望海潮在线阅读 近望海潮镜子 望海潮课件ppt 望海潮原文及注音 望海潮手法赏析 望海潮洛阳怀古 望海潮歌曲 近望海潮 望海潮原文翻译及赏析 望海潮意象 望海潮高中课文原文 望海潮赏析800字 望海潮ppt优质课件 望海潮教学反思 望海潮仿写 望海潮景物描写手法 望海潮柳永翻译 望海潮传奇欧美电影 望海潮高中原文 望海潮朗诵 望海潮传奇主角介绍 望海潮写景手法 柳永望海潮 望海潮点染手法 望海潮东南形胜 望海潮朗读 望海潮教案全国一等奖 望海潮教学设计一等奖 望海潮秦观 望海潮翻译 望海潮柳永 望海潮原文 望海潮教案 望海潮原文及翻译 望海潮拼音版全文 望海潮是什么品种的茶 望海潮ppt课件一等奖 望海潮注音版 望海潮点染 望海潮ppt 望海潮全文 望海潮ppt课件 望海潮柳永朗诵 望海潮理解性默写及答案 望海潮原文带拼音 望海潮赏析 望海潮课件 融创望海潮 望海潮是什么茶 柳永望海潮原文 望海潮柳永赏析 望海潮理解性默写 望海潮中的钱塘是指 望海潮柳永注音
?


text:
「教主」
今次棟篤笑表演唔單止佩服教主,仲睇得出佢以香港人為傲.當講完大事大非之後,真係好少見教主會哽咽,佢停咗陣,在場觀眾不斷嗌「加油」!然後好感觸同眼泛小小淚光講咗四個字 – 「光明磊落」!嚟四個字亦代表咗我哋呢一班和平集會嘅「香港人」!今次係世界嘅目光下一次又一次表現香港人嘅質素!我亦將兩段我好鐘意嘅部分同大家分享!
「婆媳」
香港嘅問題好似婆媳糾紛,係必然瀨嘢關係,除非新抱第一日入門,全心全意話奶奶我愛你,或阿媽我愛你,但通常都係畀錢叫佢搬開唔好一齊住...當你話屋企冇人間屋好陰,奶奶就叫成班親戚嚟一齊住,你就話佢哋係昆蟲,如果唔係昆蟲邊有咁多?仲喺後巷屙屎...你夠唔夠膽話你6月3號之後去咗邊度?
「電梯」
奶奶之前答應咗話過幾年畀你揸弗,但依家只係畀你揸電梯,揸弗好似揸車可以周圍去,但揸電梯只係同樣地方揸上揸落,咁即係講咗唔算數,咁依家有得揸你揸唔揸住先,唔係有得揸都唔揸呀,毋須多講,佔領廚房,若果你佔領廚房可能最終瞓柴房,屋企仲有老公同埋仔,佢哋係沉默嘅大多數,但沉默嘅大多數唔代表佢哋唔辛苦,因為新抱可能每日都會唱《試問誰還未發聲?》奶奶就側邊唱《試問誰還嫌錢多?》.
其他報導:
Also published on Medium.


text:
有感而發-Step Lam
我本身係一個唔識水晶嘅人,自從二月份開始入咗女鞋國呢個台,每日養成左個習慣係將live當電視咁睇,慢慢開始認識水晶而越收越多手串,水晶球同原石.最開頭係比水晶裏便並列而成嘅彩虹吸引咗,點解咁神奇嘅?慢慢又發現點解水晶裏便會生頭髮嘅?唔同色嘅頭髮都有?大自然嘅奧秘真係解釋唔到.睇得呢個台多,慢慢就將唔同花款嘅水晶帶埋上身,唔同配襯嘅手串加埋各式各樣吊墜,每一日出街前就諗點樣襯衫最好呢?諗到呢一度嘴角都會向上揚,因為每日襯好出街心情都會好開心,連我囡囡都要求我幫佢DIY,美觀同功能集於一身😏
講開除左美觀,功能上有啲嘢真係唔到我唔信,印象最深刻真係自從我收咗個白水晶文昌塔,得到晶粉嘅指教我放好方向,我囡囡就真係第一志願叩門成功加埋攞大獎.當然,唔係叫你倚賴水晶,都要加埋自己嘅努力,但係水晶真係心理上可以得到幫助,兩樣嘢加埋真係相輔相成.
喺度希望入咗坑嘅晶粉買到心頭好,買得開心,日日好心情,繼續發放正能量❤
23/8/2022
大行其道-Wendy Hao
有人話,市道唔好,水晶就會突然大行其道.
其實第一次接觸水晶,好多人係因為生活不太如意,希望借助水晶神奇嘅力量,令到個人運氣好轉.而我亦都係其中一員.
開始買第一粒水晶,係紅頭極光23.買咗之後,唔知心理作用定係真係有效,工作上係順利咗.後來又睇中板鈦花晶手排,戴咗一個月之後,又真係好似人生方向清晰左,後加入門版超七,真係發覺生活係順利舒暢咗唔少.繼而慢慢開始欣賞水晶嘅美,亦都培養左新興趣, 就係做吓DIY水晶手作仔.成功入坑🤣
所以總括來講,水晶喺某個層面上,係可以令你遇到多啲好人,好事,好心情.當然,必須靠自身努力先可以相輔相成.
各位有緣人,加油.
26/7/2022


text:
轉季shopping可以順便轉形象,不過要keep on trend好多朋友都會轉埋髮型,不過好似今季好多fashion blogger 都跟住剪既Wob (Wavy bob) 同不規則瀏海 (choppy bangs)就要小心,因為唔同面型都有各自適合嘅髮型,避免一啲難carry嘅髮型.等小編話你知你屬於咩面型同建議髮型啦!
長面型
特點:臉型偏窄長,好多時仲擁有一個長下巴
合適髮型:適合有瀏海短 bob 頭,視覺上瀏海可以遮住部分額頭.切忌中分嘅髮型,會令臉型顯得更長.
方面型
特點:腮骨突出明顯,面嘅寬度同額頭相近,下巴比較短
合適髮型:比較適合冇瀏海嘅髮型,利用中分同九分輕薄長瀏海遮住左右突出腮骨,可以修飾四四方方嘅面型.
圓面型
特點:面闊同面長差唔多,好似baby fat面頰有肉肉感,擁有圓圓嘅腮骨同下巴
合適髮型:如果想冇咁小朋友嘅感覺,可以試吓清爽系髮型,抓起瀏海可以將面型拉長,露額丸子頭會係唔錯選擇!
鵝蛋面型
特點:傳統審美觀入面最理想面型!!基本上大部分嘅髮型都可以輕易駕馭
合適髮型:2018年可以試吓今年日本女生大愛嘅空氣感微曲短髮添!
「合適髮型」番外篇:
唔同面型要配對合適髮型,咁唔同面型就更加要有合適嘅面膜啦?肌美精超滲透3D水潤嫩滑立體面膜特別採用真.3D立體剪裁,適合任何面型,額頭,鼻翼同下巴等難搞部位都可以敷得緊緻貼服,仲有30ml 濃厚透明質酸精華,進一步修飾你嘅肌膚!


text:
《 怪奇默友 》低成本唔係問題,做俾你做俾你
首先,《 怪奇默友 》故仔係講有自閉症嘅小朋友奧利要靠手機軟件同人溝通,所以俾同齡小朋友排擠,但父母都仆心仆命, 希望佢病情好轉.手機入面嘅怪物Larry睇中咗佢,想拉佢入第二個世界,喺嗰個世界Larry可以同佢做朋友⋯
好多用聲音(唔係配樂)做出嚟嘅jump scary,你明知下一秒總有啲嘢嚇到你但你都只能硬食.我只能掩住眼同耳仔頂硬上, 又驚又要睇.亂風吹散嘅紙係空地拼湊出怪物輪廓,個細路玩測距儀呢兩吓我都幾鐘意,都知導演想點但都係會心跳加速.
電影好低成本,配樂都無乜淨用聲靠嚇(喂,最高成本應該就係後尾要CG隻怪物,所以放心啦佢真係有怪物俾你睇.隻怪物係就係粗製咗少少,但都幾符合佢故仔本身嘅設定吖,要用手機鏡頭先睇到嘛,唔通攪到佢高清咩.監製都一定滿意㗎,低成本嘛(喂又鞭.
但低成本得嚟,我又覺得都睇得吓,劇情走向最後竟然變奏到好溫情(?),你話好唐突咩,我就覺得好神奇多啲.幾個小朋友相處嘅場口,就算有怪物都好,觀眾都係會笑,一來係小朋友嘅反應攪笑多過驚有點尷尬,二來就係班小朋友太可愛( ´ ▽ ` ),都唔知係好事定壞事.
文:sowhatmovie


text:
田稗嘅比喻
聖經譯文改
解釋改
稗又名毒麥,屬於一年生疏葉草本植物,穗狀花序長10-15毫米,較小麥長,小穗單生冇柄.稗嘅穀粒經常會受到寄生菌感染而含有毒麥鹼,牲畜食咗會中毒.毒麥一旦受到真菌感染,產生毒性極強嘅鹼,所以穀粒同小麥穗混雜咗,磨成麵粉造餅,人食咗都會中毒.
農田嘅主人所撒嘅係好種子,係揀選過最優質嘅種子,點知主人嘅仇敵卻趁住黑夜破壞,仇敵唔能夠將好種喺田裏面攞走,於是就將稗撒喺小麥裏面.
耶穌親自解釋呢個比喻,撒稗嘅就係仇敵魔鬼,好種就係天國之子,田地就係世界,撒好種嘅就係人子,上帝喺呢個世界度從千萬人之中揀選好多屬於自己嘅子民,學習遵行上帝嘅旨意,活出上帝嘅形象同樣式,事奉上帝同敬畏佢.不過魔鬼同時亦都好努力噉,一啲都唔放鬆積極揀選跟隨佢嘅人,就係嗰啲故意唔認識上帝嘅人.
稗同小麥喺生長初期非常相似,完全唔能夠分辨真假,到咗吐穗嘅時候,先至可以分得出.所以田主嘅僕人問主人:「主人,你唔係撒好種喺田度咩?呢啲稗究竟喺邊度嚟架?」僕人嘅自然反應就係要即刻抆走啲稗,因為若果小麥同稗一齊生長,肯定會影響小麥嘅產量.主人卻顯出更大嘅智慧,容許佢哋繼續生長,因為喺收割嘅日子,稗一定會抆出嚟,紥起嚟燒,小麥就要收喺倉度[1].


text:
終於有左自己屋企, 發覺好多o野可以做, 有好多一直都想整o既o野而家終於可以整得, 因為本人同17號都好鍾意入廚, 所以有左個廚房之後就不停用佢, 唔俾佢休息. 今次整o的乜o野??
就係梅酒喇!
多謝blog友仔神仙o既無私奉獻及引誘, 今我燃點起整梅酒o既慾望
因為青梅一年只有3至5月左右先有得賣, 所以浸梅酒o既最佳時候就係春天喇, 如果早少少開工, 浸到中秋就有得飲, 一面賞月一面飲梅酒食月餅, 咪話唔爽
其實浸梅酒我係上個月中開始, 不過呢排個人真係懶左, 所以一直都冇blog, 而家補返先! 多謝神仙o既教路, 用左佢個formula, 梅:酒:糖o既比例係 2:2:1, 我浸5L.
開工lu!
首先就係洗乾淨o的青梅
然後就用牙籤去左青梅o既蒂
因為o的青梅青bb,未熟, 為左加速佢o既成熟度, 快o的有香味, 所以就用左熱水燙佢1分鐘, 1分鐘就好喇, 太耐o的梅可能過份熟會爛
燙完之後我就用左冰用浸一浸o的梅, 過下冷河, 呢個時候o的梅已經有香味
之後就可以將o的梅攤晒係度吹乾佢
吹乾左o的梅幾靚, 仲好香添
然後我o地就用籤逐粒梅桔下佢o地, 等佢o地出味o的
之後就可以入樽, 然後就加冰糖, 再落酒
搞掂晒之後就用保鮮紙封口, 冚返個蓋就ok喇!
完呢樽唔好以為我就停左手, 真係浸開有條路.... 17號都忍唔住, 號抬左樽二鍋頭返o黎, 我再乖乖地再去買青梅, 今次o的梅仲靚o的, 只係$8磅, 平過之前買之餘, 老板娘仲俾我自己揀梅....
呢兩樽梅酒就係用左佢o地
今次我用左另一個方法, 原來自己好早之前已經好想整梅酒, 竟然係公司搵返我剪低左o既報紙, 係梅酒o既食譜喎....上面話如果一早落糖o的梅會皺皮唔好睇, 想o的梅粒粒好似choya梅酒o的梅咁圓碌碌, 就先唔會落糖, 浸佢3至5個月之後先拎出o黎落糖, 就會好靚仔...所以今次我就用呢個方法啦!
浸完呢樽之後拎返之前o個樽, o的梅真係皺晒皮, 好似人腦咁!
整完呢樽我真係收手喇, 因為第一次整唔好咁狼, 如果真係覺得好飲就下年再整, 而家期待6個月後開封!


text:
兩種起屋人嘅比喻
兩種起屋人嘅比喻係耶穌講嘅一個比喻,記載喺《新約聖經》《馬太福音》第7章第24至27節同埋《路加福音》第6章第47-49節.
聖經譯文改
解釋改
耶穌舉咗兩種打地基嘅基礎:一種係磐石,一種係沙土地.喺呢兩個基礎上,起屋嘅人可能都係用咗一樣咁多嘅時間,氣力,用咗同樣質量可靠嘅建築材料,起出嚟嘅屋睇落都一樣咁靚.但係,當遇到大雨衝擊,洪水浸泡,狂風吹襲嘅時候,起喺沙土地上嘅屋好快就會冧,只有起喺磐石上嘅屋可以喺風吹雨打之中仍然好穩陣唔會搖動.
耶穌運用呢個比喻,要話畀我哋知一個道理:就好似房屋嘅根基一定要立喺堅固嘅磐石上一樣,我哋嘅信仰亦都一定要建立喺上帝真理嘅話語之上.耶穌嘅比喻話畀我哋知:聽我嘅話而去實行嘅,就係佢嘅根基立喺磐石上,將信仰建立喺上帝嘅話語之上.耶穌將聽道並遵行嘅人叫做:「聰明人」,將聽道但係冇去實行嘅人叫做:「愚蠢嘅人」.聰明嘅人將上帝嘅話語放喺首位,一心渴慕並且盡力遵行,佢依靠上帝嘅話語面對患難,經歷苦難,勝過試探.愚蠢嘅人將自己嘅諗法同需要作為首要嘅考慮,將上帝嘅話語作為輔助嘅建議,上帝嘅話語只係佢人生當中錦上添花嘅嘢,當佢遇到個人嘅諗法同埋需要,同上帝嘅話語唔一致嘅時候,佢嘅選擇就係順從個人嘅私欲,放棄上帝嘅話語;噉樣嘅人喺患難,試探面前冇一顆堅定信靠嘅心,因此往往會跌倒,企唔穩.


text:
個案:
欣婷同吳德已拍拖三年,感情穩定而談婚論嫁,兩人同為教師,在不同學校任教,大家都覺得自己同伴侶收入不俗,各人都有月入成三萬蚊,係吳德成功求婚後欣婷已不斷在想佢既夢幻婚禮,認為既然大家搵到就不如「洗多D」.
係現今既物質世界,相信你都估到諗野諗到咁夢幻既欣婷,梗有一條卡數傍身.冇錯! 欣婷有條三十萬而每月只係還「老MIN」既卡數.
佢地兩個拍拖個陣都係「柏拉圖」個隻,唔會討論錢銀呢個咁現實既問題,當訂好左一年後既酒席之後,佢地開始去睇樓啦! 話哂都叫「中產」,係放唔低豪宅既虛榮之下,佢地買入西九小龍昇悅居,貪佢搭lift都要看更帶住,好有私穩咁話! 吳德心諗買入價四百萬,自己攞一成首期出黎,分三十年還都係15000蚊,佢地兩個夾埋搵成六萬蚊,冇理由上唔到會!
按揭保費係咩
吳德搵左銀行朋友做按揭,朋友幫間樓估價已經唔到價,最盡都係去到3.90mil.吳德已經有些少唔開心,懷疑係咪朋友唔幫手.之後佢將資料send比另一銀行試圖上會,話自己同女友都係教師,一個星期可唔可以搞掂? 職員話借九成冇得兩個星期都搞唔到,因要按揭證券公司批突左七成後既兩成,佢地肯擔保先有得傾.吳德叫佢盡快啦,跟手打返去問朋友個邊計好條數,究竟可以借到幾多比佢.
銀行朋友話就算九成批到都係借3.9mil的90%,即係3.51mil,要攞多九間出黎,仲要加借12萬既按揭保費.吳德問按揭保費係咩? 成十幾萬? 朋友話借得九成就要焗比,而家同佢批到再算.兩天後朋友打黎,好穩悔咁同佢講女友個邊「有D野」,可能批唔到,叫吳德同欣婷問清楚.
一問之下,發覺欣婷有成三十萬卡數,每月min-pay都15000蚊,點幫手供樓呢?? 吳德真係晴天霹靂,而家先發覺女友咁「大洗」,幾日都唔聽女友電話.欣婷知今次真係大鑊,喊哂咁叫屋企人幫佢清左卡數先,上網睇左諗樣網話清完卡數攞埋個proof去銀行就可以當做冇借過.搞左一大輪,吳德認為唔可以同錢鬥氣,唯有同欣婷去銀行攪埋佢.可惜奇怪既事陸續有黎,按揭證券公司話今次就算清左個loan都唔肯借,因為欣婷爭既倍數太多同kepp住min-pay.如果下星期成交前上唔到會,辛苦儲落四十萬就咁殺訂!
酒席撻訂
原本幾星期前仲好開心似辦緊喜事既吳德,收工後「死老豆」咁既樣同dad&mum講述今次既困難,都係mummy做人耐,私己多,係保險箱攞左條金出黎,good左八十萬比吳德,令借貸降低至七成.由於借七成只需同銀行deal,唔駛按證批,兩日就批左出埋文件,再加上律師樓超快既速度,同埋買新淨樓睇契係快手D,終於上到會.
personal loan唔係搵人還左就可以當冇事
可惜「經此一役」,咩mood都冇哂,唯有酒席撻訂蝕左幾萬蚊.欣婷自然冇面,知道自己衰大洗,更衰既係完全唔比男友知佢大洗,你諗下知一半都冇咁大打擊呀! 奉勸大家買樓上會前要溝通清楚,申請按揭會令好多野「露底」.仲有你既personal loan唔係搵人還左就可以當冇事,如要承造七成以上按揭,半官方機構按證公司係會話條數計到但因你個report「樣衰」而主觀地唔批的! 唔想擔心上唔到會一係就儲夠錢做七成上會,銀行睇錢份上可以批鬆些少.如咁唔好彩批唔到九成而身邊又冇個錢,可以搵財仔做二按,息口6%.以上「因置業而成不了家」既故事,係真實的!


text:
入秋之後,除咗賞紅噹噹嘅楓葉,亦係觀賞落羽松嘅季節,而流水響水塘就係拍拖兩個人能夠觀賞落羽松嘅人氣景點.以往去流水響水塘多數需要等候小巴路線,而目前皇后山邨已經入伙,交通較為方便,乘搭巴士路線就可以來往流水響一帶,今次編輯就帶大家從皇后山邨出發前往流水響水塘,同時預告一下水塘中嘅落羽松情況.
無論從九龍東抑或九龍西出發,甚至粉嶺市中心出發,一程巴士路線都可以直達皇后山邨,從皇后山邨步行約30分鐘,即可抵達流水響水塘,交通比以前更方便快捷.
由皇后山邨出發,經山麗苑沿龍馬路走到盡頭迴旋處,轉右下行就會到達皇后山印度廟秘密入口.繼續下行就會見到流水響布格仔公廁,轉出公廁前行至布格仔路,分岔路口可見鍾記士多,拐向左邊方向, 直沿布格仔路走到盡頭,就能到達流水響道,步程約5至10分鐘.
一直依循流水響道前行,只有少量上行路段,可以直行至八仙嶺郊野公園迴旋處,步程約5至10分鐘.於迴旋處轉右行,一直沿鶴藪道走到盡頭,大概5至10分鐘可以抵達流水響水塘,一條路線簡單易行,回程時只再沿路走就可以折返皇后山邨,比前往鶴藪總站等候小巴更方便快捷!
流水響水塘向來有「港版輕井潭」,「天空之鏡」等美名,都係由於水塘湖面波平給鏡,倒影清晰;加上湖邊種滿林木,例如白千層,白花魚藤,清風送爽,本來環境清靜,先會於近年演變成郊遊勝地.至於所謂嘅「紅葉」,其實只係湖邊嘅落羽松,並唔係楓葉.編輯今年只想預告落羽松狀態,反而見到當日有多隊本地旅行團帶隊前往流水響水塘參觀,故即使落羽松未變色,人流亦眾多.
雖然流水響一詞可以追塑至清朝時期,名字源由都係因為當時流水發出噹噹聲,但水塘其實係建於二戰後,即60年代左右.水塘面積唔大,屬八仙嶺郊野公園一部份,可輸水至船灣淡水湖,同時作附近農地灌溉用途.
現時,流水響水塘雖然山水一色,但湖畔落羽松仍然未有完全變色,從對岸可見滿屏仍為青翠綠色;而步行至對岸時,近距離觀看,亦只見到有少量落羽松逐步轉為橙黃及橙紅,當完全轉紅時,相信又會變成攝影熱點.
落羽松其實只係一株株杉樹,又叫做落羽杉,踏入秋天之後,杉樹會逐步轉紅,所以唔少人會直接將「睇落羽松」叫做「睇紅葉」,而事實上呢種「紅葉」並唔係香港人好鍾意睇嘅楓葉.不過,落羽松嘅紅係另一番感覺,反而有幾分獨特斯文氣質.當落羽松配合樹林倒影,於平靜湖面構成「天空之鏡」,海天一色,山明水秀,情境會更優美.
E.A.Tips :
❷ 現時比較建議步行往返皇后山邨至流水響水塘,腳程只係約30分鐘,於八仙嶺郊野公園起步,亦只係約15分鐘步程,比再前行至鶴藪總站等車更方便.
❸ 現時落羽松有少量轉紅,相信要等到11月下旬開始會多啲轉紅,12月至1月會較紅.
❹ 謹記自己垃圾自己帶走.
❺ 流水響水塘附近有洗手間,燒烤場,露營場.
❻ 帶備足夠糧水作補給.
❼ 巴士路線78A可以往返粉嶺市中心,皇后山邨,而78X,79X就可以來往九龍東及九龍西至皇后山邨一帶,車程約50分鐘,一程即達,比於粉嶺再轉車等車會較方便.
皇后山邨
新界北區粉嶺軍地龍馬路66號
流水響水塘
流水響


text:
偶蹄目
偶蹄目(Artiodactyla)係哺乳動物嘅一個大目,大約有220幾種,當中包括好多對人類生活好重要嘅動物.偶蹄目係而家進步繁盛嘅有蹄動物,現存嘅有蹄動物當中偶蹄目就佔咗9成,其中又以牛科(Bovidae)最為繁盛.
進化改
偶蹄目係由古新世嘅踝節目動物進化而嚟.基本上由始新世開始一直分化.中新世同上新世係進化嘅最頂峰.
外形上,早期嘅偶蹄目好似而家嘅鼷鹿(Tragulidae):細隻,短腿,食葉為生.始新世晚期(大概4600萬年前),3個現代目已開始分化:豬形亞目,胼足亞目同反芻亞目.但係偶蹄目並未佔據生態主導地位,當時係奇蹄目嘅繁盛時期.偶蹄目只可佔據一啲邊緣生態位艱難維生.但係同時佢哋亦喺呢個時候開始咗複雜嘅消化系統嘅進化,從而能夠以低級食料為生.
始新世開始出現草.中新世嘅時候全球氣候變得乾燥少雨,好多雨林枯萎,草原開始發育,並向全球蔓延開嚟.草本身非常難消化,得擁有複雜消化系統嘅偶蹄目先可以有效咁利用呢種粗糙,低營養嘅食物.好快偶蹄目就取代咗奇蹄嘅生態位置,成為食草動物嘅主導.
偶蹄目可分為2大類,但各類內部形態差異好大.豬形亞目(豬(Suidae),西猯(Tayassuidae)同河馬(Hippopotamidae))保留四趾,臼齒簡單,腿短.犬齒變大成獠牙.除咗河馬之外,佢哋屬於雜食動物,胃嘅構造簡單.駱駝類同反芻類就相反,傾向於長腿,兩趾同複雜嘅頰齒(用嚟適應食草)同埋一個好複雜嘅胃.隨住消化系統嘅出現,佢哋有反芻行為:將半消化狀態嘅食團吐返嘴裏面重新加以咀嚼後再吞落肚以獲取對養分嘅最大程度利用.
根據分子生物學嘅研究,早期嘅偶蹄目中同河馬親緣最接近嘅係一支食肉偶蹄目,即中獸類,喺始新世返落大海,演化成而家嘅鯨魚.
偶蹄目同人類改
偶蹄目對人類好重要.由史前開始偶蹄目動物就係係人類嘅主要蛋白質來源,係古代人類嘅重要嘅狩獵對象.
法國同西班牙嘅岩洞裏面留低嘅畫.克羅馬嘅壁畫,裏面有好多野牛,北山羊等偶蹄動物.幾乎所有人類文明都有偶蹄動物嘅存在(例如舊大陸各文明嘅牛,羊,駱駝,南美印第安人文明嘅駱馬,羊駝等).人類最早馴養嘅家畜就有偶蹄動物.偶蹄動物係構成人類畜牧業同埋農業嘅重要成分,係人類最主要嘅肉,乳制品來源,亦係皮革業嘅重要來源.
分類改
- 豬形亞目
- 豬科:豬,鹿豚,疣豬等
- 河馬科:河馬,倭河馬
- 西猯科:西猯
- 胼足亞目
- 駱駝科:駱駝,駱馬,羊駝,駝羊